
I. 


S oktor_ Rubinić nikada nije hodao od- 






Ka 
Kaše svi njegovi ,podčinjeni“. Sitan i živahan, 
čas zabrinut, čas veseo, sa svakim ljubezan 
kano kakav talijanski operni impressario, uviek 
je hrlio, pa su s toga .svi oni, koji ga nisu 
“poznali, bili uvjereni, da je to neki krojač. Bio 
je u najljepših godinah, ali već prosiede kose. 
Kadšto bi stao u naglom hodu posred ulice, 
podigo glavu, nešto pomislio, poposukao pro- 
siedi brk, pa bi opet brzao. Brade nije imao. 
Jednog dana, koncem siečnja, uleti doktor 
Rubinić u svoj ured, baci neke spise na stol, 
skine s nosa ,cviker“, pa obuhvati rukama 
glavu i uzšeta se svojom liepom ,uredovnom“ 
sobom..Taj dan, idući od kuće u ured, sva- 
komu se je znancu tužio na ulici naglim 
kretom ruku, da ga boli glava. Kad neko 
pokuca na vrata, Rubinić srdito viknu : 

— Tko je? 

— Ilustrissime, molim, evo jedno pismo, 
javi podvornik, stupivši ponizno u sobu. 

— Daj mira! Glava me boli! otrese se 
Rubinić. 

— INlustrissime . . . 

— Što je? 

— Valjda je illustrissimus opet cielu noć 
čitao i pisao, usudi se podvornik Jakob su- 
ćutnim glasom. 

— Dragi Jakove, daj pismo. Idi, idi! kimnu 
mu Rubinić ljubezno, uzevši pismo. 

INlustrissimus razpečati pismo, pa pročita: 
»Illustrissime, kumimo Vas inebom i zemljom, 
da napišete za danas uvodni članak. Urednik.“ 

Rubinić raztrga to pismo nekog opozicijo- 
nalnog urednika, duboko uzdahne u časovitoj 
razjarenosti, pa zovne podvornika i upita ga, 
da li je već u uredu doktor Miško. Podvornik 
izpane iz sobe, a koji čas zatim udje u nju 
mlad čovjek, onizka stasa, pune crne brade, 
te upita: | 

— Nlustrissime, želite ? 


— Glava me boli. Servus, dragi Miško. 
Poludjet ću, strašno me boli. Miško, dragi 
Miško, kakvi magarci! Čuj: još ne imaju za 
danas uvodnog članka! Infamno! viknu Ru- 
binić ljutito, a onda nastavi ljubezno, snizivši 
glas: — Sjedi, dragi Miško, sjedi za moj 
stol. Nu što da pišemo? Oh, to su magarci! 

—  ]ilustrissime, ja čekam, reče Miško, 
uzevši pero. 

Rubinić stane posred sobe i pokrije des- 
nicom oči. Nakon kratkog razmišljanja, pogladi 
brk, pa uzdahne: -— Što da pišemo? I opet 
se zamisli, gledajući, kako padaju pahuljice 
sniega na staklo prozora. 

— Illustrissime, već je deset sati. Napišimo 
članak, u kojem ćemo temeljito dokazati, da 
grof Albin nije popularan, predloži doktor 
Miško. 

— O tome smo već pisali. Siromah Albin! 
Što ćeš: stara bluna! I jučer me je pitao, 
da li je popularan. | 

— Albin je star, ali je jošte ,feš,“ uviek 
elegantan, u svemu ,korekt“. 

— A ja, Miško? upita Rubinić, osovivši 
se posred sobe. 

—  Illustrissime, vi dobro znate, da za 
vama uzdiše nekoliko stotina gospoja ! na- 
kloni se Miško. 


— Ti misliš? nasmieši se Rubinić, nagnuv | 


glavu nad desno rame i zažmiriv. 

Rubinić i njegov Miško često su se tako 
šalili. Miško bi mu kadšto govorio, kako je 
šteta što nije glumac, a Rubinić bi na to: 
»Ne, ne, glumac ; ja sam tenor, moje je grlo 
kano u slavulja. Čujte, Miško, čuj!“ Rubinić 
bi tada tiho zapjevao kakvu ariju u svojem 
uredu. On je svakomu govorio čas ,ti“, 
čas ,vVi“. 

 — Miško, piši! protegne Rubinić ruku. 
digne oči u vis iu jedan se mah uozbilji. — 
Miško, izvrći ćemo ruglu moju zadnju za- 
konsku osnovu. 

— Benissime! Izvrstna misao! 
= — Miško, vi dakle mislite, da moja za- | 
konska osnova ništa ne vriedi? upita nekim 
smiešnim i ozbiljnim glasom Rubinić. 

— Osnova je remek-djelo, ali oni tamo 
čekaju na uvodni članak. 

— Magarci! 

Rubinić, šećući sobom, počne m. Mišku 
u pero uvodni članak proti svojoj vlastitoj 
zakonskoj osnovi. Miško ga prekinu nekoliko 
puta: ,lllustrissime, ne tako oštro, jer će 
nas zaplieniti“. Rubinić je tvrdio, da članak 
nije oštar, a on da je bio, u ostalom, uviek . 
pravi demokrat, revolucijonarac. 

— Ilustrissime, umirite se, snizite glas! 

— U meni vrije krv, ja bih smrvio u ovaj 
čas sav sviet! Miško, ja sam strašan čovjek! 
Šta je Danton prama meni! Miško, vjeruj mi. 

— Ali, illustrissime, ugušite svoje osjećaje. 
 — Osjećaje silne, strašne, osjećaje demo- 
krata! Ah da ja imam nea milijuna fo- 
rinti, Miško, milijuna . . 

— Čekaju na članak . . . 
— Čekaj, da se umirim. Ja drhćem . . . 

Rubinić je nekoliko časova naglo koracao 
sobom, kano glumac u najvećoj razjarenosti, 
pa se smirio u jedan hip, koliko bi dlanom 

o dlan, te nastavio svoje diktovanje, da dade 
oduška, kako je sam govorio, svojim ,pravim 
i čistim“ osjećajem. On bi često tvrdio, da 
mu odlane, da mu se kamen svali sa srca, 
kad napiše koji članak proti sebi, ili proti 
stranci, koje je bio članom, ,odličnim i uva- 
ženim“. 
Neko pokuca na vrata i prekine Rubinića 
u diktovanju uvodnoga članka za opozicijo- 
nalni list. U sobu stupi mlad čovjek, jaka 
i čvrsta stasa, crvena lica, ukrašena gustom 
i kratkom bradom tamno-smedje boje. Taj je 
čovjek bio u crnom odielu, u podpunoj ,pa- 
radi“. “ 

— Servus, dragi doktore! poviče mu Ru- 
binić, čim je stupio u sobu. 

— Iilustrissime, došao sam opet... počne 
onaj u crnom odielu stalnim glasom. 

— Kako ste, dragi Nikoliću? pita ga 
Rubinić ljubezno, položivši mu svoju desnicu 
na rame. I Miško je ljubezno pozdravio toga 


Nikolića, podao mu desnicu, i gledao ga milo, | 


baš kano i Rubinić, koji je brzo pripoviedao 
da ga boli glava, da ima mnogo posla, da 
uprav sada diktuje neko važno izvješće. I 
Miško je to isto govorio, veoma naglo, tako 
da doktor Nikolić nije nikako mogao do rieči. 

— Dragi doktore, vi znate, da ne zavisi 
od mene! Kad mu, znate, grofu Albinu, poč- 
nem govoriti o vama, on se odmah razsrdi, 

jer da vaša prošlost . .. Vi me razumijete! 
O, što se mene tiče, ja štujem svačije mnienje, 
ja štujem svaku stranku. I ja sam bio mlad... 
Dragi doktore, ja ću sve što mogu ... da, 
vjerujte mi ... vi me poznate, ali molim | 
vas, zaklinjem vas, kano brata, prijatelja, 
molim vas, da se okanite svojih načela, da- 
kako samo prividno. Misliti i osjećati možete, 
kako vam je drago. Zakopajte svoja načela 
u dubinu svoga srca, budite strpljivi: ovo 
»doba“ ne može potrajati! zaključi illustris- 
simus Rubinić tiho, ali svečanim i nešto drh- 
tavim glasom. Kad bi on tako govorio, slušao 
bi svoj glas, a taj njegov vlastiti glas uviek 
bi ga ganuo, uzrujao. To je Rubiniću veoma 
godilo. Rado je slušao sama sebe, jer mu je 
bio glas u takvih časovih veoma zvučan, 
topao, pun neke ljubezne iskrenosti. On je 
izvrstno ,glumio“ bez svakoga napora, kano 
rodjeni umjetnik. Miško mu se divio, te ga 
je oponašao što je bolje mogao. On je svuda 
pronosio slavu svoga illustrissimusa, bio mu 
je odan, bio je zaljubljen u njega, i uviek 
je o njemu govorio. 

U očima doktora Nikolića sievao je bies. 


Već su bile prošle tri godine, što je položio 


odvjetnički izpit, što je predao molbu, da 

otvori pisarnu bilo u kojem mu drago mjestu. 

Rubinić je tvrdio, da je stari grof Albin 

tvrdoglav čovjek. Nikolić preporuči svoju 

»Stvar“ po pedeseti put, pa izadje iz sobe. 

Rubinić uzdahne zatim: ,Jadno momče!“ — 
pa nastavi diktovanje uvodnoga članka. 

Doktor Martin Nikolić, odvjetnički pero- 
vodja, podje ravno kući, u Ilicu. Stanovao 
je na prvom podu u velikoj kući. Čim je 
stupio u vežu, opazi na stubah gospojicu, 
vitku i ovisoku djevojku, koja je silazila. Sa 
stubah smiešile su mu se njezine velike i 
svietle crne oči. 

— Kamo ćeš, Darinka? upita ju doktor 
Nikolić i stisne joj ruku. 

— Vidjela sam s prozora, kako se vraćaš 
kući, pa sam amo došla ... Što su ti rekli? 
Jošte nije odlučeno ? hoće djevojka snuždeno, 
čitajući sve na njegovu licu. Dok je tako 
govorila, dizala je liepimi prsti svoje desnice 
pahuljice sniega sa njegove guste brade. Da- 
rinka bijaše krasna djevojka, vitka u pasu, 
oblih bokova, koji se milovidno crtahu pod 
dugom zimskom crnom kabanicom, skrojenom 
na struk. Crni sukneni šešir liepo je pristajao 


njenom licu, nježne bjeloće, zadahnutom samo: 


oko jagodica slabim rumenilom. Nikolić ju 
milo gledaše jedan hip. — ,Ništa dakle? 
Još treba čekati?“ uzdahne djevojka. Njezine 
jako nabujale grudi naglo se dizahu i padahu. 

— Da, čekati, Darinko; ja se već neću 
nikomu klanjati, slegne ramenima doktor 
Nikolić. 

U taj par udje u vežu visoka gospoja, 


ogrnuta dugom kabanicom, što bijaše obšivena 

krznom. Ta ,elegantna dama“, plavokosa, 
sva omučena bielim praškom po licu, zaokupi 
pogledom doktora Nikolića, tako da su joj 
se zasvietlile velike smedje oči nekim izne- 
nadjenjem, pa pristupivši k onoj gospojici, 
pozdravi ju nenaravnom, usiljenom, otmenošću : 

— Gospojice, veoma mi je milo, jer mislim, | 
da se ne varam, mislim da ste vi gospojica 
Darinka Knežićeva, da, veoma mi je milo, 
što sam se sastala... | 

— Ne varate se: ja sam Darinka... 

— Oprostite, što sam vas, kako bih rekla? .. 
đa, smela u razgovoru sa gospodinom, usi- 
ljava se gospoja, da bude ,,što finijom“. 

— Želite, gospojo? upita ju Darinka. 

— S vama govoriti. Vi stanujete u ovoj 
kući ? | 

— Jest, na drugom podu sa svojom tet- 
kom, odgovori djevojka, poda Nikoliću ruku, 
pa se okrene prama stepenicam, da povede 
gospoju u svoj stan. 

Gospoja pogleda Nikolića i reče mu izne- - 
buha da ga pozna, da ga često vidi u Ilici. 
Nikolić zirne nekako nepovjerljivo u njezino 
omučeno lice, te joj odgovori, gotovo ne- 
uljudnim glasom, da i on nju pozna. 

— Jest, vi ste udova Prjstićka. Da, po- 
Znam vas. 

— Gospojice, ovdje je studeno, potuži se 
sada gospoja smeteno. | 

Darinka se makne, pa sve troje počne uz 

laziti stubami. Nikolić stisne na prvom podu 
Darinkinu desnicu, gospoji reče suhim gla- 
som: ,sluga“, pa unidje u svoju sobu, koja 
bijaše na hodniku. Djevojka i gospoja popnu 
se na drugi pod, ne izustivši ni rieči. Da- 
rinka pokuca tiho na vrata u mračnom 
hodniku. 

— Tko je? začu se iznutra oštar glas. 

— Ja sam, draga teto. Otvori, viknu Da- 
rinka, pa tiho reče gospoji: — Moja se teta 


boji, kad je sama u kući, jer ima u gradu 


svakojakih ljudi. 
Vrata se napokon otvore, lagano i oprezno. 

— Jesi li ti, Darinka? upita žena, već 
vremešna, crnomanjasta obla lica, podignuvši 
spljosnata nosa naočale i razklopivši malene 
sive oči. 

— Ja sam, draga teto, ne boj se. Evo ova 
gospoja, udova Pristićka, želi sa mnom govoriti. 

— Tako, tako? Molim, gospojo, izvolite u 
sobu, izvolite, draga gospojo! usitni Darin- 
kina teta i podje do stola, što bijaše posred 
sobe, te umoli udovu Sofiju Pristićku, da 
sjede. Teta je tako naglo govorila, da je go- 
spoja nije mogla ni pozdraviti. Bilo je teti 
oko pedeset godina, pa joj je kosa posiedila. 
Malena i debela, lagano je hodala, zibljući se 
na bokovih. U sobi bijaše studeno. Sav na- 
mještaj trošan. 

Udova Sofija neprestano se obaziraše ; nje- 
zine su oči htjele zaviriti u svaki kutić sobe. 

Poglednuvši stari vuneni rubac, kojim je 
omotala Darinkina teta svoja pleća, reče vitka 
udova : 


— Gospojice, došla sam k vama, jer sam 
čula, da znate veoma dobro francuzki, ja 
bih... | 

.— Moja je Darinka najbolja učiteljica u 
gradu, prekine teta gospoju. 

— Čula sam, da je tako, pa bih željela, 
da me gospojica podučava francuzki. 

— Koliko sati na tjedan? upita Darinka. 

— Dosta dva sata. jer ja već mnogo go- 
dina učim taj jezik, dakako, počnem pa pre- 
stanem, žnate, na mahove, ali već mnogo 
znam. <I govoriti- bih mogla, da se ne stidim, 
pohvali se Sofija, pa a Darinku: —A 
keliko za jedan sat? . 


— Pedeset novčića, pe preteče teta 
Darinku. 

— To nije mnogo. Dobro. 

— Ne, nije mnogo, a moja će Darinka u 
kratko... 

— Kad ćemo početi? uleti gospoja teti u 
rieč. 

— Sutra, ako hoćete, odgovori Darinka. 

Kad se o svemu sporazumiše, upita udova 
Sofija Darinku: 

— Gospojice, vi ste sami, mislim, s tetom, 
u ovom stanu? 

— Nismo, gospojo. Kod nas je na stanu 

10 


gospodin Milan Mirković, odvrati Darinka 
nehajno. 

— Jest, gospodin Mirković, potvrdi teta, 
pa nastavi: — Mi imamo u ovom stanu tri 
sobe, a u jednoj stanuje Mirković. To vam 
“je dobar čovjek, a šteta je, što još ne ima 
službe. Već je dugo, da je svršio sve nauke, 
ali neće da napravi neki zadnji izpit, pak ne 
može ni k sudu, ni k županiji. Otac mu je 
činovnik u Zemunu kod gruntovnice... ne, 
ne, lani je tamo bio, a sada je u Gospiću. 
Oh, koliko brige ta djeca! Na svu sreću, ja 
ih ne imam. Ta kako bi ih bila odgojila? 
Muž mi bio trgovac; već je deset godina u 
grobu. Da, sva je sreća, jer malo bih mogla 
sa ono par hiljada, što mi je muž ostavio. 
Ova moja Darinka, kći moje sestre, došla je 
k meni, kad su joj umrli roditelji. Njezin je 
otac bio poduzetnik, trgovac, sve, a ništa 
nije ostavio svomu djetetu. 

Darinka je dva, tri puta pokrila rukom 
svoja rumena usta, dok je njezina teta, udova 
Suzana Banić, pripoviedala ,odnošaje“ svoje 
i drugih ljudi. Liepa je djevojka zievala, i 
pogledavala na prozor, kako gusto snieži. 
Kad zazvoni podne, ustane Darinka i reče 
svojoj teti, da ide u neku kuću u gornji grad. 

— Jadna Darinka! Nikad ne ima mira, 
uviek te božje ,lekcije“. Već se i sobarice 
uče francuzki i glasovir! uzdahne teta Su- 
zana, koju su susjede zvale ,,Suzi“. 

. Udova Sofija, koja je bila.petnajst godina 

prije sobarica, uzbunila se malko na Suzanine 
rieči. Udova je Sofija tvrdila, da joj je tri- 
deset godina, a to joj nije nitko mogao vje- 
rovati, čim bi pogledao njezino ocvalo lice. 
Neke rijezine vršnjakinje, kojim je bilo tri- 
deset i osam godina, nisu htjele nikada ni- 
komu kazati istinu, koliko je naime godina 
Djihovoj vršnjakinji udovi Sofiji. 

Kad je Darinka izašla iz sobe, reče udova 
Sofija Suzani, plaho obazrievši se po sobi: 

— Gospojo, ja sam se u istinu začudila, . 
kad sam dobila jučer vaše pismo.. 

— Tiho, tiho! Čekajte, da zatvorim vrata! 
opomenu gospoja Suzana. Kad dobro zaključa, 
sjede opet k stolu, pa nastavi tajinstveno : 
— Vi ste se dakle začudili? Da, da, pisala 
sam vam, da dodjete k meni. Grof Albin 
Sternklasterhauserheim . 

— Što hoćete reći? dini se udova Sofija 
i plaho se ogleda. 

— Ludo se je u vas zagledao. Da, ludo, 
šanu Suzana i potepa udovu po ramenu. 

— Ja to nisam opazila. Pa zašto se nije 
ravno na mene obratio? upita Sofija nepro- | 
mišljeno, a oči joj sievnu radostno. 
= — On vas valjda ne pozna, odgovori Su- 
zana brzo i nepromišljeno, a Sofija ugrize , 
svoju dolnju ustnicu i pocrveni više od lju- 
tine, nego li od šta drugo. Suzana počne se 
sada izpričavati, da se je zlo izrazila, da Albin 

pozna Sofiju, da ju je vidio na šetnji, u kaza- 
lištu, da se je u nju zaljubio, ali da je opet 
ne pozna, on naime ne zna, što je: gospoja 
Sofija, kakve je ćudi, kakvih nazora o družtvu, 
o čemu da bi suvišno bilo gubiti rieči. Udova 
Sofija prizna, da je krivo razumjela, pa uze go- 
voriti o svojih vrlinah i kriepostih, te dokazivati, 
da nije ona kano što su mnoge druge, i sad 
počne nabrajati imena nekih gospoja. Suzana 
samo klimaše i neprestano uzdisaše, kano da 
podpuno shvaća ogorčenje Sofijino i sav njezin 
prezir za gospoje, kojih su se imena nabrajala. 
— Treba živjeti! zaključi napokon Suzi 
.s velikim uzdahom. 
= — Što je s grofom? upita sada udova So- 
flja, prignuvši se malko, da popravi nešto na 
svojoj haljini. 

— On se želi s vama upoznati. Oh, veoma 
ljubezan gospodin! Kako ste sretni! Ja mi- 
slim pošteno, draga gospojo, liepa gospojo. 
Da, vi ste još liepi i mladi. Odkad je grof 
u Zagrebu, eto bit će dva mjeseca, on samo 
mene pita. za savjet, kad se radi o nekih de- 
likatnih stvarih. Njegov tajnik, mladi Krapić, 
znate onaj elegantni gospodin s plavom bra- 
dom, bio je i jučer kod mene radi vas. 

— Je li oženjen grof Sternklasterhauser- 
.heim ? upita udova Sofija. 

— Udovac, draga gospojo. Vi znate, daje 
grof iz Galicije. Tamo mu je umrla žena pred 
mnogo godina. Tako sam čula, a ne znam, 

da li je istina. Grof je veoma dobar čovjek, 
pravi otac udovica, sirotčadi. Eto, sada se 
sjetih: gospodin grof dobro zna, da je vaš 
pokojni muž bio činovnik... | 

— Činovnik? uzčudi se udova Sofija. 
 — Da, činovnik. 

— Moj je muž bio kavanar. ... 

— Tako? Jeste li bilimnogo godina vjenčani ? 

— Mi nismo bili vjenčani. 

— Tako, tako! uzdahne Suzana, pa odmah 
nastavi: — Čujte: grof misli, da ste vi či- 
novnička udova, pa hoće da vam pomogne. 
Za sada, danas, dat ću vam sto i pedeset 
forinti. On želi, da vam taj novac što prije 
uručim. Gospojo, grof će vas iznenaditi svo- 
jim posjetom. Možda sutra, kad zanoći, svrši 
Suzana tiho. 

— Sutra? smete se Sofija, a svietle joj se 
oči zaiskre. 

— Jest; on hoće da čuje vaše tegobe. 
Težko je na ovom svietu činovničkoj udovi! 
Draga gospojo, treba živjeti! 

— Tako je, gospojo. Dakle sutra? On zna, 
gdje stanujem? Čudnovato! 

— Što bi bilo čudnovato ? Ne budite smiešni, 
draga gospojo. Da, molim vas, ako trebate 
štogod, recite mi iskreno.... upre Suzana 
male sive oči u njezino lice. | 

— Ako što trebam?... 

— Možda sto i pedeset forinti. . . 

— Ako mi možete pomoći ... izusti tiho 
Sofija, poglednuvši Suzani u oči. 

- Suzana donese novac iz druge sobe, nabroji 
na stolu sto i pedeset forinti, a zatim metne 
pred udova hartije i pero, te ju umoli, neka 
piše. Suzana je govorila u pero, a Sofija je 
napisala ,da je primila od udove Suzane Banić 
dvie stotine i pedeset forinti, od Suzane Banić, 
koja je majka siromaha, udova i sirotčadi, i 
to po nalogu g. grota Albina Sternklasterhau- 
senheima, koji velikodušno pruža ruku pomoć» 
nicu svakomu, koji je u potrebi“. 

— Gospojo, vi ste mi previše odtrgnuli, 
potuži se udova Sofija, podpisavši potvrdu. 
Suzana ju začudjeno gledaše, pa počne doka- 
Zivati, da je sve skupo u Zagrebu, te da i 
ona mora štogod zaslužiti. Napokon joj reče, 
neka vrati novac, ako joj nije pravo, Sofija 
ustane, da ide, a Suzana ju umoli, neka bi 
k njoj svaki dan došla. | 

Oko jedan sat po podne stupi udova Sofija 
iz veže na ulicu. Pred kućom stajaše mlad 
čovjek, visoka stasa, odebeo, rumena lica, te 
gledaše u Ilicu, otežući svoje male brčiće. 
Bijaše odjeven na gizdelinsku. Čim opazi 
udovu Sofiju, duboko joj se nakloni, a ona 
ga upita, podavši mu desnicu: 

— Koga čekate ? 

— Listonošu, gospojo. 

— Hoćete li, Mirkoviću, večeras na kra- 
buljni ples ? 

— Bez sumnje, milostiva. 
— Do vidova! Ne, ne, ne ćete me pre 
. poznati ! 

— Hoću, milostiva, noću po stasu. 

— Tako? 

— Molim vas, taj divotni stas! nakloni 
se Mirković, a ona mu opet poda desnicu, 
pa pohrli Ilicom. Mnogi se obazirahu za njom. 

Milan Mirković, svršeni pravnik, bijaše već 
dva dana uzrujan, čekajući jedan svileni ovrat- 
nik, kravatu, iz Beča. On bješe pisao nekomu 
prijatelju u Beč, neka mu pošalje što ele- | 
gantniju kravatu, jer da u Zagrebu ne može 
u nijednom dućanu naći kravate, kako bi 
želio. Već je dva dana čekao tu kravatu, 
vrebao na listonošu pred kućom, u jutro oko 
osmog sata i oko jedan sat po podne, da bi 
što prije saznao, da li je štogod za njega 
došlo iz Beča. Mirković bješe. povjerio svoju 
tajnu dvojici prijatelja, pa se je s njima raz- 
govarao svaki dan po podne u kavani o toj 
kravati. I prijatelji bijahu uzrujani, neizrecivo 
znalični, hoće li Mirkovićev ovratnik biti 
ljepši nego li njihovi. Mirkoviću bilo je oko 
dvadeset i osam godina, te se je sada, svr- 
šivši pravoslovne nauke, pripravljao, da po- 
loži drugi državni izpit. On je želio postati 
perovodjom kod gradske obćine, pa je oble- 
tavao gradske zastupnike raznih političkih 
stranaka, moleći ih, da se zauzmu za njega. 
Svakomu je gradskom zastupniku govorio : 

»Vi znate, poglaviti gospodine, da sam uviek 
bio vašega političkoga mišljenja“. Mirković 
je medjutim ljepo živio pod okriljem neke 
imućne udove. Kako je uviek imao dosta no- 
vaca, govorili su neki ljudi, da je sretan 
na igri | | 

Mirković opazi listonošu, koji mu mahnu 
rukom, da ne ima ništa za njega. Zlovoljan: 
popue se u svoj stan, gdje se sastane sa 
udovom Suzanom. Pitao je, da mu da no- 
vaca, a udova še ljutila, prigovarala mu 


koješta, nu napokon mu dala oveću svotu. 


Pomiriše se, jer joj je Mirković obećao, da 
će pametnije živjeti, da se neće klatariti 
svake noći od kavane do kavane. 

Isti dan podje Mirković na krabuljni ples. 
Tu se je sastao sa udovom Sofijom, pa je 
samo s njom plesao, a u cik zore sproveo 
je liepu udovu kući. 


I 

Odvjetnički perovodja dr. Martin Nikolić 
lagano je pisao nekakav ,priziv“, listao kaz- 
neni zakon i pogledavao na sat, kano da ne- 
koga očekuje. U njegovu sobu dopirao je neki 
mukli šum iz Ilice. Svjetlo lampe, koja bijaše 
pred njim na stolu, živo osvjetljivaše njegovo 
crveno, široko i žilavo lice. Sve duševne sile 
bješe napeo, da sastavi ,priziv“; znoj mu iz- 


bijaše po čelu, a kad se uvjeri, da nije ,raz- 


položen“ za mučni posao, baci pero na stol, 

poravna neke spise, pa se uzšeta prostranom 
svojom sobom, u kojoj bijaše namještaj posve 
jednostavan. Na jednom ormaru bilo je de- 
setak knjiga: ciela doktorova knjižnica. 

Dr. Martin opet zirnu na sat, pa sjede 
pred peć, zagleda se u žeravicu i počne raz- 
mišljati, što bi još trebalo učiniti, da uzmogne 
otvoriti odvjetničku pisarnu. Uviek bijaše ob- 
ziran i mudar, a kruta ga sudbina progoni! 
Bio je uviek marljiv, učio je dan i noć, sve 
je stroge izpite ,sjajno položio“, a od svega 
toga još ne ima nikakve koristi! On je rado 
svakomu pripoviedao, kako je u svih školah 
bio odlikašem, a kad je tako govorio, nije 
lagao, ali daje kada komu kazao, da je pro- 
čitao u svojem životu ma samo jednu ,ne- 
školsku“ knjigu, on bi bio kazao neistinu. 
Obožavao je sve svoje učitelje i profesore, 
bio je uvjeren, da su svi pametniji od njega, 
paje s toga bilo po njegovu sudu preduboko 
sve ono, što nije imalo smisla. On se je 
najviše ,divio“ uprav onim svojim profesorom, 
koje je najmanje razumio. Sveučilištne djake, 
koji su čitali novine, žalio je iz sve duše, a 
svakoga znanca, koji bi ga umolio, da mu 
pozajmi jedan forint, nije mogao nego prezi- 
rati. Bio je veoma štedljiv. Čim je ,položio“ 
odvjetnički izpit, nadao se je, da će dobiti 
ninjesto“ u glavnom gradu, ali vrag ne spava. 
Nekoliko dana, pošto je položio taj izpit,. od- 
vukoše ga znanci u gostionu, da proslave 

imendan jednoga prijatelja. Kad je dr. Martin 
Nikolić stupio u gostionu i opazio velik stol, 
gdje su se sjajile i rumenile mnoge staklenke, 
crne ga slutnje obuzeše. Odmah je pomislio: 
»Bit će večeras strašnih zdravica!“ Prijatelji 
se malko razveseliše, pa zaredaše zdravice. 
Dr. Martin zadrhtao bi svaki put, kad bi tko 
poviknuo: ,Molim rieč!“ Govornik nazdravio 
bi ,prijateljstvu“ ili ,krasnom spolu“, a dru. 
Martinu svalio bi se kamen sa srca. Sve je 
teklo gladko, nizale su se nepogibeljne zdra- 
vice, ali iznenada pukne grom iz vedra neba. 
»Molim rieč!“ poviknu neki mladić, najbolji 
govornik u družtvu, ali ,usijana glava“. Nasta 
tišina, užasna tišina. Već po prvih riečih 
onoga najboljega govornika svakomu je bilo 
jasno, da je njegova zdravica namienjena ,,do- 
movini“. Dr. Matin bijaše blied kano krpa. 
Kad je govornik spomenuo, kako ima u ,,do- 
movini“ krasnih šuma i ravnica, kako more 
pere obale, kako su rodni vinogradi, te za- 
ključio svečanim glasom, da će Savai Drava 
jošte svojim tokom teći, predloži neka usijana 
glava, da svako mora popratiti zdravicu s ne- 
koliko rieči. , Vanderček“ bi predan dr. Mar- 
tinu Nikoliću, koji se malko podigne sa sto- 
lice, te reče tiho i drhtavo: 

— ,Pijem, kako“... 

Dalje nije mogao. Mnogi mu viknuše : ,Živio, 
živio!“ 

Dva dana kašnje sastao se doktor Martin 

Nikolić u Ilici s doktorom Miškom, tajnikom 


. illustrissimusa Rubinića. Miško duboko uz- 
dahnu i reče shuždeno i sućutno Martinu: 
— Dragi doktore, vi ste veoma neoprezni. 
-— Ja!? zapanji se Martin. 
— Kako ste biesa DIE prekjučer onako 
govoriti ?. i 
— Onako govoriti? . 
— Sve se je snilo: Molim Vas: slao 
govoriti .. . domovini! Vi ste ludi. 


o —_ Nitko nije izustio rieč: Hrvatska. Mi 


smo samo o domovini, to jest, ja nisam ništa 
o Hrvatskoj . 

— Tiho, niztie glas! opomenu Miško i 
plaho se obazrije. 

— Vjerujte mi, ja nisam ništa . . 

— Čujte! Javljeno je, da ste rekli: ,,Pijem 
u nadi, da ima i naš narod budućnost“. To 


je strašno! Molim vas, gospodine doktore, vi | 


ćete dozvoliti, ali to je... 

— Što?! Ja da sam tako govorio?! zgrozi 
se Martin. 

— Sve su nade propale! uzdahnu Miško. 


Sad ćete čekati nekoliko ER: na Mjesto: 


Sami ste krivi. Servus! 

— Doktore, molim vas . 
— Da, sami ste krivi! Zašto ste pošli u 
onakvo družtvo ? Javljeno je, kako je bun- 
tovnički govorio onaj, koji je nazdravio ,,do- 


movini“. Servus, doktore! mahnuo mu Miško | 


rukom i naglo se udaljio. 

Dr. Martin Nikolić saznao je, da ga je 
»denunciralo“ sedam prijatelja, koji su bili 
S njim one večeri kod istoga stola. Sviju 
skupa bilo je kod stola jedanajst. 

Zureći tri godine poslie svoje nesreće u že- 
ravicu u peći, sjetio se je dr. Martin na onaj 
svoj nesretni ,govor“, pa je duboko uzdahnuo: 
»I još mi ne vjeruju, da me je ,gorko iz- 
kustvo“ opametilo, još sam samo odvjetnički 
perovodja!“ Uzdahnuvši tako, pogleda na dva- 
desetak jabuka, koje mu je doniela isti dan 
kano ,predujam“ neka seljakinja. Sin te se- 
ljakinje bio je osudjen radi kradje purana i 
gusaka na nekoliko mjeseci, a majka je došla 
k mladomu doktoru, da joj napravi apelaciju. 
Martin uzme jabuku sa stola i ljutito zagrize. 
Gutajući jabuku, zatvori na pola oči i počne 
brojiti u pameti, koliko je puta morao u zadnje 
tri godine na ples. Pred njim, u polumraku, 
dizahu se sada čudne slike, neka nagrešpana 
i omučena lica vremešnih ,visokih“ gospoja, 
te lica ocvalih gospojica, starih usidjelica, a 
to su bile žene i kćeri onih ljudi, koji bi- 
Jahu ,uplivni“, po njegovu sudu. Sjećao se, 
kako je s njima do zore morao plesati, 
pa kako ih je morao posjetiti, te kako bi ga 
poslala sad ova, sad ona u dućan, da joj kupi 
konca, pamuka, sapuna, rukavice ili što drugo, 
a on je to sve rado činio, jer se je nadao, 
da će ga te male usluge potisnuti do žudjena 
cilja. Kad bi pošao po komad sapuna ili 

par rukavica kojoj ,visokorodjenoj“ ili ,,pre- 
svietloj“, on je bio uvjeren, da su mu te go- 
spoje svojim nalogom htjele dati neki žnak 
»familijarnosti“, pa se je smatrao malne čla- 
nom obitelji, ajoš ga je više veselilo, kad ga 
ne bi upitale, koliko je potrošio. 'Ta zabo- 
ravljivost bila je svakako znak neke gospodske 
»intimnosti“. Doktoru Martinu, koji se je ro- 
dio u malenom nekom mjestu, gdje mu je 
otac bio načelnikom, veoma je godilo, što su 
mu bili otvoreni ,prvi“ saloni glavnoga grada. 
Na sveučilištu bio je bojazljiv i nespretan, 
nu kašnje posve se je pogospodio, oponaša- 
jući neke tajnike, osobito doktora Miška. Dr. 
Martin mogao bi bio otvoriti odvjetničku pi- 
sarnu, nu pod uvjet, da se vjenča s kćerkom 
neke ,presvietle“, s djevojkom veoma ružnom, 
kojoj je jadnoj lice bilo nagrdjeno od boginja. 
Ta djevojka nije imala miraza, a bilo joj oko 
četrdeset godina. On je pred njezinom majkom 
tvrdio, da se neće nikada oženiti, a otac usi- 
djelice često mu je s velikim zanosom govorio | 
o bračnoj sreći. Martin ga je slušao i mislio na 
liepu Darinku, nećakinju imućne udove Suzane. 

Sjedeći pred peći, čekao je Darinku, koja 
je lagano pokucala na vrata njegove sobe 
oko šestog sata. Već bijaše unoćalo. Doktor 
Martin naglo ustane, otvori vrata i poda dese 
nicu liepoj djevojci, koja hitro udje u sobu. 

—- Većte, dušo, dugo čekam. Gdje si bila? 
upita ju i baci joj ruku oko vrata. . 

— U ovoj je sobi vruće, reče Darinka i 
poljubi Martina na usta, dižući sa sebe dugu, 
crnu zimsku kabanicu. Zatim skine šešir i 
metne ga na stol, a kad sjede pred peć, na- 
stavi: — Bila sam kod udove Sofije Pristićke. 
Čudna žena! Vidjela sam kod nje Mirkovića. 
Meni se čini, da će on otići od moje tete k 
udovi na stan. Da, čudna žena: već sam tri 
puta bila kod nje, a još nismo počele s tim 
francuzkim ježikom. Veli mi, da još ne ima 
vremena. | 
 — Mirkovića si dakle vidjela kod nje? uz- 
čudi se malko dr. Martin, sjede do nje i oba- 
vije ju desnicom oko ramena. Darinka mu na- 
sloni glavu na rame. Svjetlo plamena, koji 
je živo pucketao u peći, padaše na njihove 
glave, naglo titraše po njegovoj tamno-sme- 
djoj brađi i njezinih grudih, što se dražestnom 
crtom crtahu pod sivom haljinom, čvrsto sa- 
petom gustim nizom puceta. 

— Jest, vidjela sam ga. Bio je vrlo sme- 
ten, kad sam k udovi došla. Reci mi istinu, 
svidja li se tebi udova Sofija? 

— Zašto me to pitaš, draga Darinko ? 

— Jer čujem, da se mnogim ta udova 
svidja. Meni se čini, da je udova prosta žena. 

— Meni se samo ti svidjaš, ja mogu samo 
tebe ljubiti. Dušo, danas me ne cjelivaš, ukori 
ljubezno mladi doktor i privine ju na grudi. 

— Ti hoćeš, da te uviek cjelivam, pridigne 
glavu Darinka, pa ga poljubi nekoliko puta. 

Doktor ju jače privine na svoja jaka prsa, 
živo ju poljubi na rumene ustne, pa joj tiho 
reče: | | | 

— Darinko, ti si u istinu liepa! Svaki si 
dan ubavija, jesi, dušo, jesi! | | 

— Molim te, budi dobar, šanu djevojka i 
izvine mu. se iz naručaja. Na 

Njezino je lice bilo rumeno,: crne su joj se 
oči smiešile, zureći u njegove oči. Dugo se 
vremena &ledahu, dugim su pogledom bile spo- | 
jene njihove oči, iz kojih kano da se je to- : 
čila neka topla struja ljubavi. On je osjećao 
na svojem ramenu njezinu punanu i oblu ruku, 
osjećao je u lakom dodiru sav ubavi sklad 


.. njezinog boka i krasne gospodske noge, čuo 


“je lapat njezinog srca i bio je sav obavit mi- 
ovrisavim oblakom, kojim je ođisala sva njezina . 
dražestna i mila mladost. Sladko izmučen, 
slomljen i obajan: njezin čistim djevojačkim 
pogledom, uzdahnu on: — ,Darinko, kako si 
mila!“ A kad ju strastveno poljubi, ona drhtnu 
i plaho ga pogleda, pa lagano uztegne ruke 
s njegovih ramena. Sklonivši oči, nešto se 
zamisli. | | 

— Što ti je, Darinko? upitaju, a glas mu 
čudno drhtaše, neugodno. | | 

— Zašto si me onako gledao? ... Ti me 
ne ljubiš... izlane Darinka. 

— Jate... što to kažeš? | | 

— Da, ti me ne ljubiš. Ja sam ti već 

rekla, da neću k tebi doći, ako me onako 
gledaš. Ja se bojim tvoga pogleda... 
= — Darinko, ti si diete. Ti se mene bojiš? 


— Da, šanu djevojka posve tiho, jedva | 


čujno, pa ga umilno pogleda, a onda opet 
obori oči. Nakon kratke stanke opet svede 


na njega oči i umolnim glasom izlane: —- 


Oprosti . .. | 

— Što da ti, Darinko, oprostim? uzčudi 
se mladi doktor. 

— Ja ne znam, slegne ramenima djevojka 
i porumeni, 

— Neznaš?... 


— Oprosti, što se bojim onoga tvojega po- | 


gleda, dahne Darinka i još jače porumeni. 
Oboje umukoše. U peći nije više bilo pla- 
mena; samo su se u njoj žarko svietlili ve- 


liki ugljeni, koji su se lagano razpadali i sla- | 


gali, te se je čulo ono tiho pucanje, onaj 
njihov šušanj. Darinkine nabujale grudi naglo 
se nadimahu, osvjetljene žarom ugljena. Dok- 
tor joj uze desnicu, a drugom joj rukom po- 


gladi crnu i valovitu kosu, privuče ju mirno | 


i ljubezno k sebi, pa ju poljubi na tjemenu. 
Nakon duge šutnje upita ju, zašto se boji 
njegova pogleda, a ona mu reče, da je nje- 
gov pogled bio strašan, divlji, da sama ne zna 
kakav. Doktor se smeo na te rieči, pa ne 
. znajući na što da svrne razgovor, ponudi dje- 
vojci jabuku. On je rezao i bielio jabuku, 
komadić po komadić, koji bi joj metnuo medju 


iepe biele zube, kano malom djetetu, a ona 
se tomu zvonko smijala. Pripoviedala mu je 
zatim, da je bila po podne u nekoj ,otmenoj“ 
obitelji, gdje se sakuplja više gospoja i go- 
spojica, da se s njom razgovaraju francuzki. 


— Oh, da to vidiš, tu smiešnu ,,Conver- 
sations-Stunde“! Vjeruj mi, sve one gospoje 
podpuno su uvjerene, da su se razgovarale 
jedan sat francuzki. Tako one svakomu pri- 
poviedaju. Smiešno! Dragi Martine, ma ni 
jedne cigle francuzke rieči! Bila je danas 
s nama i jedna gospoja, žena nekog sudca, 
neizmjerno glupa i naduta, te nam je go- 
tovo cieli sat pripoviedala njemačkim jezikom, 
da je sve do svoje dvadesete godine izvrstno 
francuzki govorila, da su ju roditelji ,,visoko“ 
naobrazili. Jedna druga gospoja, činovnička 
udova, dovela je danas kano i svaki put do 
sada na tu ,Conversations-Stunde“ tri sina 
— strašni derani — i tri kćeri. Čim je ta 
gospoja popila s djecom kavu, ne progovo- 
rivši ni pet rieči, odmah je otišla — valjda 
na koju drugu ,Stunde“. Sve smo pile kavu, 
pojele smo nekoliko kolača, ogovarale smo, 
što je koja bolje znala, i to ti je bila da- 
našnja ,Conversations-Stunde“. Čuješ, ove su 
jabuke izvrstne. Sad idem kući,"reče djevojka 
i ustane naglo. 


— Ostani još kod mene. 


— Već je kasno. Moja teta bit će zabri- 

nuta. Bih li joj rekla, da će Mirković otići 
iz našeg stana? 

— Nemoj joj o tome ništa govoriti. 

— Zašto? uzčudi se djevojka, pa se za- 
misli i opet sjede. — Moja je teta čudna 
žena, nastavi nakon kratke šutnje. Reci mi 
iskreno, što ti o njoj misliš. 

— Ja da ti rečem? sleže ramenima doktor 
Martin. 

— Ja ne znam, što je, ali teta se nešto 
grozi Mirkoviću. Bit će joj dužan. 

— Da, bit će tako. 

— Čuješ, Martine, ja sam se napokon uvje- 
rila, da moja teta... Srce me zazebe, kad 
samo pomislim. Jest, moja teta daje novac 
ljudem, pak ju psuju. Strašno! Danas je došao 
oK njoj jedan čovjek, koji joj se je grozio, da 
će ju zadaviti. Čula sam u drugu sobu, kako 
joj je govorio, da neće više plaćati sto po 
sto, da gaje upropastila. Ružno ju je psovao. 
Ja sam plakala u drugoj sobi, svrši djevojka 
tiho i snužđdeno, pa ustane i uze kabanicu. 

Doktor priskoči, da joj pomogne obući se, 
a kad se djevojka obuče, on ju obuhvati des- 
nicom oko pasa, prigne joj glavu na svoje 
rame, pa ju poljubi nekoliko puta na rumene 
ustne, stojeći iza nje, malko postrance. Da- 
rinka se je smiešila i ljutila. Bijaše visoka 
gotovo kao i on, punana i jedra, svuda obla, 
ali krasna i uznosita stasa. Već su bila prošla 
tri mjeseca, što je prvi put govorila s dok- 

torom Martinom, koji je stanovao na prvom 
spratu u istoj kući. S prvine razgovarahu se 
u veži, na stubah i na hodniku u prvom spratu, 
gdje ih je jednom teta Suzana malne zatekla. 
Darinka je utekla u doktorovu sobu, da je 
teta ne vidi. Kašnje je djevojka došla gotovo 
svaki dan k doktoru, kad bi unoćalo, pa se 
liepo razgovarahu i cjelivahu. Njihova sreća 
bijaše nepomućena i kad je teta saznala, da 
je Darinka zaljubljena u doktora. Teta Suzana 
bila je dapače veoma vesela, kad je došao 
doktor k njoj, da ju umoli za ruku liepe 
Darinke. | 

Djevojka: stisne jaku i košćatu Martinovu 
desnicu; jošte ga jednom naglo poljubi, pa 
tiho izadje na hodnik. S drugoga sprata la- 
gano je silazio blatnimi stubami neki čovjek, 
na glasu učenjak, koji bi često došao k nje- 
zinoj teti, udovi Suzani. Taj je učenjak bio 
Suzanin agent. On bi ,priskrbio“ mnogim 
ljudem, osobito činovnikom, novaca na mje-. 
nicu, a dobitak je dielio sa udovom Suzanom, 
koja je opet bila ,agentica“ nekih jačih glav- 
ničara. Suzana je imala u ruci sve niti prve 
lihvarske ,bande“ u glavnom gradu. Bilo je 
u tom družtvu svakojakih ljudi: na glasu ro- 
doljuba, dva odvjetnika, jedan učenjak, jedan 
sudac, jedan mjernik i jedan pop, a svi ti 
ljudi bili su u glavnom gradu — neki i u 
»domovini“ — veoma  ,uvaženi, ugledni i 
odlični“. Neki od njih bijahu u raznih od- 

borih za ,dobrotvorne svrhe“, te na glasu 
kano dobročinitelji siromaha, jer su sakupljali 
prinose za udove, kojim je muž, nakon de- 
setgodišnje bolesti, umro u javnoj bolnici, 
ostavivši im sedmero neobskrbljene nejačadi. 
Koga bi ulovili ti lihvari u svoje mreže, nije 
se nikada mogao izkopati; bio je ,frigan“, | 
kako je običavao reći illustrissimus Rubinić. | 

Kad je Darinka došla kući, odmah je ra- 
zabrala, da joj je teta Suzana nešto srdita. 
Već dva dana nije bilo Milana Mirkovića kod 
kuće. Suzana, zatvorivši hitro jedan ormar, 
tek je svrnula oči na nećakinju i upitala ju 
oštrim glasom, gdje je bila do onako kasne 
noći, 

— Još nije ni sedam sati, odgovori joj 
Darinka umilno, pa podje u drugu sobu. 

— Znam ja, gdje si ti bila! graknu Su- 
zana za njom, sjede k stolu i sklopi na njem 
debele ruke. Darinka se povrati iz sobe, a 
teta upilji u nju malene sive oči, pa ju počne 
opominjati, neka se čuva, jer je mladost lu- 
dost, neka ne vjeruje u sladke rieči...... 
ničije. 

— Draga teto, ja ne znam, što mi hoćeš | 
reći. Koga da se čuvam? upita djevojka tiho 
i porumeni. Jošte nije nikada teta tako s njom 
govorila. 

Suzana poravna na pljosnatom nosu na- 
.očale, pa htjede da nastavi svoja razmatranja, 
ali neko pokuca na vrata... Udova, onako de- 

bela, ustane i podje, zibljući se na ogromnih 
bokovih, do vratiju, te otvori nakon nekoliko 
upita. U sobu stupe dva poslužnika, ,,trho- 
noše“, 

— Što je? zinu debela udova i plaho po- 
gleda Darinku. 

— Znate, milostiva, mi smo došli, da, pro- 
sili bi sve stvari onoga gospodina, koji je 
kod vas na stanu, jer će on stanovati sada 
kod jedne druge gospoje, javi stariji poslužnik. 

— Kakve stvari? Kamo prenieti? viknu 
Suzana. | 

— Znate, je da bih ja znao, kako se zove 
ona gospoja! To vam je neka udova, tako, 
još je feš, znate stanuje u Ilici, smigla ra- 
menima pognuti trhonoša. | 

— Nosite se oba iz sobe! Marš! plane 
Suzana, a plamenica joj oblije crnomanjasto, 
tusto i široko lice. 

— Molim, molim, milostiva . .. 

— Marš! Ja ne dam ništa, marš! zakriešti 
udova i počne gurati iz sobe poslužnike, koji 
. se zablenuše. 

Darinka bijaše blieda, videći svoju tetu 
onako razjarenu. Suzana lupi vratima za po- 
služnici, pa iztisnu kroz zube: — Čekaj, lo- 
pove! Nećeš ti k onom gadu! 

— Zar ti je mnogo dužan Mirković? hoće 
Darinka tiho. 

— Šuti, gusko! zakrči teta, otvori visok 
ormar i uze zimsku kabanicu, obšivenu cr- 

nim, izlizanim krznom. Brzo se ogrne, po- 
krije glavu crnim šeširom, na kojem bjehu 
požutile crne vrpce, pa reče Darinki, neka 
se zatvori u stanu. 

— A kamo ćeš, draga teto ? upita djevojka 
u čudu. 

— Zatvori se. Ja ću se odmah vratiti. 
Čekaj, lopove! mahne kišobranom i pohrli iz 
sobe. 

Kad dodje udova Suzana na ulicu, otvori 
kišobran i naglo se uputi prama Jelačićevu 
trgu. Gusto je sniežilo, po pločniku talio se 
je snieg, mnogi su već dućani bili zatvoreni. 
Razabirao se je plamen samo bližih plinskih 
svjetiljka. Ilicom kotrljalo se pet, šest li ko- 
čija prama kolodvoru. Suzana udje u neku 
kuću, lagano se dovuče na prvi sprat, gdje 
malko odahne pred vratima udove Sofije Pri- 
stićke. U liepoj je kući stanovala udova S0- 
fija. Njezino ime bilo je pribito na vratima, 
a Suzana srdito puhne, kad ga opazi i pro- 
čita. Kad malko odahne, pozvoni. 

— Tko je? upita vremešna žena i otvori 
istodobno. 

— Je li gospoja doma? hoće oštro i po- 
nosno Suzana. | 

— Izvolite u onu sobu, odgovori služkinja 
preplašeno. 

Suzana se nadme, digne nos u vis, pa udje 
ravno u sobu. 

— Ah, vi! kriknu prigušeno udova Sofija, 

podigne se sa divana i baci nekakav ,.mode- 
žurnal“ na stol. 
Suzana se zabezeknula. U krasno uredjenoj 
osobi, gdje je bio namještaj posve nov tamno- 
crvene boje, medju skupim pokućtvom stajaše 
pred njom vitka i visoka žena, biela i rumena 
u licu, golih ruku do lakta, sva u bogatoj 
haljini, kakvu nose u kući neke gospoje. So- 
fijina svilena modra haljina bijaše ukrašena 
čipkami i vrpcami, i vukla se za njom po 
krasnoj šarenici. Na jaki labudji vrat padalo 


| je svjetlo lampe, a sniežna se je put caklila, 


pa se je Suzani činilo, da stoji pred njom 
mlada djevojka, dražestna plavuša. Sofija ju 
gledaše nekoliko trenutaka pobjedonosno, a 
onda ju upita smiešeći se: 

— Izvolite, gospojo ? | 

— Vi dobro znate, pošto sam amo došla, 
usili se Suzana, pomislivši na Milana Mir- 
kovića. | 

— Sjedite, ponudi Sofija i pokaže joj divan. 

— Hvala. Ja neću sjesti. 

— Vi se, gospojo, nešto ljutite. 

— Zar mislite, da me je porazila ta vaša 
bojadisana kosa? plane Suzana. 

— Moja kosa? ... 

— Zna se, da vi niste plavokosa. Gospojo, 
ne šalite se! Molim, ne šalite se. Hoćete li 
vi platiti sve, što mi je Mirković dužan ? 

— On vam je dužan?..nasmieši se Sofija. 

— Da, tri hiljade. Jest, tri hiljade dala 

sam mu u tri godine! iztisne Suzana pri- 
gušeno. 

— Molim vas! zaljulja Sofija glavom. 

— Vi se još rugate? Dajte mi tri hilj iđe, 
pa neka vam bude. Ja vam ga prepuštam. 

— Koga? Zar Milana? | 

— Da, toga lopova, koji hoće, da se sada 
nastani kod vas. Čujete, gospojo, to je in- 
famno! Sa mnom tako postupate! Nisam li 
vas upoznala s grofom Albinom? No, to je 
krasna zahvalnost! Čujete dakle: Mirkovića 
ili tri hiljade! 


— Mirković je u mene zaljubljen. Ja tomu 
nisam kriva. Mi ćemo se vjenčati, jer će Mir- 
ković dobiti liepu službu. Grof mi je obećao. 

— Infamno! puhne debela Suzana. 

— Umirite se, gospojo. Molim vas, sjedite. 

— Vi ste nemoralna žena! lupi Suzana 
nogom u pod. 


— Što bismo o tome govorile! slegne So- 
fija ramenima i nasmije se. — Čujte, gospojo. 
Molim vas, da me mirno saslušate, pa bi 
moglo doći do kakve nagode izmedju nas. 

— Nikada! kimnu udova Suzana i sjede 
na stolicu. 


— Gospojo, počne Sofiija mirno, ja znam, 
da vam je Milan Mirković mio. 

— Molim... prekine Suzana i gane se na 
stolici kano da ju je tko ubo iglom u ledja. 

— Gospojo, ja ću vam vratiti Mirkovića, 

nu vi morate dopustiti, da dobijem ja doktora 
Martina Nikolića. 

— On je zaljubljen u Darinku, izusti Su- 
zana tiho, a oblačak radosti preleti joj ši- 
rokim jean. 

— Ako pristajete, ja ću ga lako... 

— A što će Darinka, ako joj ga ugrabite? 

— Ima dosta mužkaraca na svietu! mahne 
nehajno Sofija rukom. Njezine svietle smedje 
oči veselo su se iskrile. | 

— Vi ste čudna žena... 

— Pristajete li? Amo ruku, pa ću vam 
još većeras poslati Mirkovića. Ako mu ja 
danas pokažem vrata, on mora k vama. Na- 
učan je na gospodski život, a novaca ne ima. 
Oh, taj Mirković, velik vam je to prefriganac! 

— Hoće li u istinu dobiti službu? upita 
Suzana zabrinuto. 

— Vi se bojite, da će ju dobiti ? Razu- 
mijem. Čim bi dobio službu, vi bi ga izgu- 
bili. Bez službe on ne može od vas. Grof 
Albin kazao mi je, da ste ga vi molili, neka 
ga ne bi preporučio . .. ugrize Sofija nehotice. 

— Molim, to je laž! uzbuni se Suzana. 

— Grof ne zna, zašto ste ga vi molili... nu 
ostavimo te trice. Pristajete li na moj predlog ? 

— Težko će vam poći za rukom, jer ja 
mislim, da doktor Nikolić ljubi Darinku. 

— Prepustite meni tu brigu. Ja sam još 
mlada i sada veoma uplivna, kimne Sofija i 
i lukavo žmirucne. 

— Da, vi ste još mladi! uzdahne 
udova Suzana, pa upita nakon kratke stanke: 
— Vi dakle mislite, da se to može tako ure- 
diti? .... 

— Uvjerena sam, da se može, a da i vas 
uvjerim, poslat ću vam još večeras KADA 
Mirkovića. 

— Vi se šalite... 

— Ne, ja sene šalim. Evo vam moje ruke. 
Jedno mi morate obećati: vi ne smijete reći 
Mirkoviću ni jedne ružne rieči. Ja mislim, 
bit će najbolje, da ste s njim ljubezni, kad 
vam se vrati doma. 

— Dakle još danas, večeras? ... 

Udove stisnu jedna drugoj desnicu. Sofija 
živo pogleda u Suzanine oči, uzdahne i po- 
tuži se: 

— Trebam oko tri hiljade forinti. 

— Tri hiljade! lecnu se Suzana. 

— Ja sam nešto mislila i smislila, ali bez 
vas ne mogu... 

— .Govorite . .. 

— Grof je veoma bogat. Ja imam jednu 
njegovu mjenicu na pet hiljada forinti. . . 

— Kako to? | 

— On mi je žirant. 

— Gospojo, tiše! 

— Koliko ćete mi za mjenicu dati? 

— Je li podpis grofa Sternklasterhausen- 
heima?... 

— Kako to mislite? ... 

— Možda je njegov podpis krivotvoren, 
dahne Suzana. 

— Što vas briga. Zašto to pitate? On će 
vam ju platiti bez sumnje. Dakle? ... 

Suzana se duboko zamisli. 

— Dodjite sutra k meni, reče Sofiji tiho. 
Dodjite, pa da se porazgovorimo. 

— Doći ću. Dajte mi ruku. 

Sofija i Suzana ustanu i stisnu jedna drugoj 
desnicu. Opet se živo gledahu.| 

— Bit ćemo odsada iskrene saveznice, izusti 
Sofija tiho. mi sansa: 

— Da, iskrene, potvrdi Suzana još tiše, pa 
uzrujana odjunja iz sobe. 


II 


Milan Mirković cielo je po podne bio u ka- 
vani sa svojimi znanci. Njihova zabava bijaše: 
biljard, karte i domino. Kad se nisu igrali, 
vucarili su se od stola do stola kano ,kibici“, 
čitali ,imenovanja“ u službenih novinah i 
pripoviedali jedan drugomu, koliko je koji popio 
litara vina prošle noći. Ocvaloj kasirici, 0 
kojoj je bio uvjeren, da ga obožava, pripo- 
viedao je Mirković, da je kod objeda mnogo 
jeo, ali da mu je želudac ipak ,u redu“. 
Prije nego će iz kavane, pregledao je neke 
bečke ,,šaljive“ listove, da mu ne bi duhovi- 
tost malaksala. Idući Ilicom, mišljaše na dobru 
večeru, te kako će biti duhovit iljubezan sa 
Sofijom. Bio je uvjeren, da ga ta udova ljubi, 

nu on je htio, da ju posve občara. Nikako 
nije sada mogao pojmiti svoju lakoumnost, 
što je dosta dugo vremena stanovao kod one 
debele udove Suzane. Kakve li razlike izmedju 
nje i elegantne Sofije! ' 

Milan Mirković pokuca na vrata Sofijinog 
stana. Služavka otvori na pola i istodobno 
reče: 

— Gospoje nije doma. 

— Nije doma? uzčudi se malko Mirković 
i htjede u stan, ali mu to ne dopusti slu- 
žavka, 

Mirković ju plaho pogleda i promuca: 

— Jesu li poslužnici donieli moje stvari? 

— Nisu. Gospoja mi je rekla, da vas ne 
pustim u kuću. Što me gledate tako zapa- 
njeno ? 

— Molim, molim... kako? zinu Mirković 
i nakloni se služkinji. | 

— Gospoja kaže, neka idete na večeru k 
onoj debeloj udovi, gdje su vaše stvari. Ona 
je udova bila kod nas. Nije dugo, daje otišla. 

— K Suzani na večeru? Ali molim vas... 
bih li sutra amo došao? 

— Ne, ne, ni sutra ne smijem vas pustiti 
u kuću, ni sutra, ni nikada. Gospoja Sofija 
kaže, da mnogo jedete. Laku noć, gospodine ! 
kimnu služavka i zatvori vrata. 

Mirković osta pred vratima zabezeknut, 
presenećen i pokunjen. Od nekud čuo se pri- 
gušen smieh. Na stubah drugoga sprata bile 

su dvie glave, neke služkinje, koje su valjda 
čule, što mu je poručila udova Sofija. Mir- 
ković opazi one dvie glave, pocrveni od srama, 
pa sadje sav smućen niz stube, a kad bude 
pred kućom, ogleda se pustom ulicom i za- 
drhta. Osjećao je hladan znoj na ledjima i nije 
znao, kuda bi krenuo. Jedan prozor Sofijinog 
stana bio je jako razsvietljen, a po njemu 
micala se nečija sjena. Nebo bijaše zastrto 
crnimi oblaci, kiša je tiho sipila, čuo se mukli 
odjek koraka dvojice gradskih stražara, koji 
su lagano hodali pločnikom na drugoj strani 
ulice. Mirković se je gotovo bojao tih stra- 
žara ;' mislio je jedan hip, da na njega vre- 
baju, na bezkućnika, pa ga obuze velika klo- 
nulost. Na jednom proleti mimo njega kočija, 
poprska ga blatom, pa stane pred vratima 
kuće, gdje je stanovala udova Sofija. Iz ko- 
čije stupi na pločnik visok čovjek u dugom 
kaputu, u menčikovu, te pobrza u vežu. Mir- 
ković, prepoznavši ga po dugoj i punoj plavoj 
bradi, izusti tiho i začudjeno: grof. Stern- 
klast!... Nije mogao izreći cielo ime Stern- 
klasterhausenheim, jer se bješe skamenio, jer 
ga je gušilo nešto, jer mu je nestalo daha. 
Zatim pomisli: što će grof u toj kući? i 
prepane se pred svojom smjelošću. Zar se 0n, 
jedan Mirković, smije usuditi, da šta takova 
sebe pita bilo to samo mišlju? Što je on prama 
grofu? — Jadan crvić! — Mirkoviću jošte 
nikada nije bila rieč ,grof“ silna, ogromna, 

sjajna i veličajna kano te noći, jošte nikada 
nije onako zavirio u duboki jaz, koji je puknuo 
izmedju njega i grofa. Pa odkud Mirkoviću 
pravo, da pita sama sebe, pošto je došao grof 
u kuću, gdje je stanovala udova Sofija? Zar 
da polaže grof račun o svojem bilo kojem činu 
njemu, Mirkoviću? Sve je to Mirković u 
jedan hip promislio, pa se naglo udaljio od 
kuće, da se ne bi možda saznalo, da je on 
i nehotice vidio grofa, kad je unišao u onu 
kuću. 

Idući Ilicom pognute glave i osjećajući sve 
svoje ništavilo, pomisli Mirković, kako bi mu 
liepo bilo, da je bogat, da je grof. On bi bio 
»uplivan“, sve bi mu se klanjalo, znao bi sjajno 
živjeti, gradio bi palače i ville, večerao bi u 
razkošnih salonih prvih krasotica. U deset 
časova potrošio je Mirković oko pet milijuna 
forinti: njegova je mašta sagradila deset 
sjajnih palača, kupila nekoliko krasnih konja, 
silu najboljeg francuzkog vina i još mnogo 
stvari. Kad je još jače stao čeznuti za 
bogatstvom, sjeti se, da je sin siromašnog 
činovnika, pa se prene i opazi, da je pred 
vratima kuće, u kojoj je stanovala udova 
Suzana. Vrata bijahu već zatvorena. Mirković 
htio se vrnuti prama Jelačićevu trgu, ali po- 
gleda na prozore drugoga poda, gdje je bila 
nečija glava. On zadrhta na misao, daje ono 
Suzanina glava. Bojao se debele udove, nu 
kamo će? Zamisli se, glava mu klone, a dva 

koraka odnjega pane nešto na pločnik. Udova | 
ga čekala na prozoru, bacila mu sada ključ, 

zamotan u starih novinah, a on bulji sumorng 
u onaj zamot na pločniku. On zna, da je u 
onoj hartiji ključ, što otvara kućna vrata, a 
boji se zamota, kano da je u njem dinamita. 
Suzana se naslonila na prozor, pa vidi, kako 
Mirković krzma. Kad ona od jada zakašlje 
na prozoru, on digne od straha zamot sa 
pločnika, otvori vrata, pa počne uzlaziti stu- 
bami lagano i mučno, kano da su mu žile 
popucale u noguh. Došavši na prvi pod, počne 
brže uzlaziti, jer mu je udova sa drugoga 
svietila. Kad bude na hodniku drugoga sprata, 
pred udovom Sužanom, ona podigne i spusti 
svieću pred njim, promjeri ga dva puta od 
pete do glave, pa udje u sobu, ne izustivši 
ni rieči. | | 

— A gdje ste bili dva dana? upita ga u 
sobi oštro i tiho. | 

On ju prestrašeno gledaše. Udova ponovi 
pitanje, podignuvši naočale s nosa na čelo i 
podbočivši se rukama. 

— Bio sam u Karlovcu... 

..- Lažete! Stanovali ste kod udove Sofije. 
Stid vas bilo! Da, kod one gadne ženetine 
stanovali ste. | 
— Zavela me... 

— I poslali ste poslužnike po svoje stvari! 

— Ja ih nisam poslao. Umirite se, molim 
VAS... | 

— .Zavela vas dakle? Oh, divne li kraso- 
tice! Zar ne znate vi, da joj je kosa boja- 
disana? Zar ne znate vi, kakva je njezina 
prošlost? Zar ne znate vi, da su pod onom 
rumenom bojom na njezinom licu nekakve 
ljage, da, tamno-žute ljage ?- A njezini bokovi, 
njezina prsa, nisu li ono možda krpe i druge 
stvari ? Pa koliko je godina mladja od mene ? 
Ni pet. Dakako. zavela vas! Vi ste sliepi, 
posve sliepi! zaključi Suzana, zatvorivši oči. 

Kad se je malko smirila, reče mu, neka 
sjede k stolu, na kojem ona razgrnu obilnu 
večeru: butine, raznih salama, kavijara, sira 
i drugih jela. Sve je to kupila, kad je, dva 
sata prije, otišla od udove Sofije. Suzana nije 
štedila te večeri. Na stolu bile su dvie boce 
stare rumenike, u peći plamsao je neobično 
jak plamen. U prvi mah nije Mirkoviću ništa 
išlo u slast, no do mala se osokolio, te počeo 
veselo jesti i piti. Suzana bi mu svako malo 
pritočila stare rumenike, a i sama je rado pila 
te večeri. Cielo se vrieme tiho razgovarahu. 
Suzana mu rekla, da je Darinka večerala 
krupice varene na mlieku, pa pošla spavati. 
U stanu bile su tri sobe jedna pored druge. 
U prvoj, s desna na hodniku, spavaše Suzana, 
u drugoj, srednjoj, Milan Mirković, a u trećoj 
Darinka. Mirković je večerao u Suzaninoj 
sobi. | | 

Mirković zapali smotku i razvali se u na- 
slonjaču nasuprot udovi. Bio je rumen i za- 

dovoljan, te na ništa nije mislio u svojoj bla- 
ženoj sitosti. Gledajući čas dim svoje smotke, 
čas oblo lice udove, koja bijaše dvadeset go- 
dina starija od njega, nehajno je slušao, kad 
mu je kazivala, da ih čeka ,ružičasta“ bu- 
dućnost. On bijaše nešto sumoran, ali i sre- 
tan i smiren, te uvjeren, da uživa nešto, što 
je slično kojem grofovskom užitku. 

— Dragi Milane, što će vama služba? go- 


vorila mu udova tiho. Liepo bit će vam sa 


mnom, živjet ćete bez brige, a sve što imam, 
ostavit ću vama. | | 

— A Darinka? upita mrtvo Mirković. 

— Ona će se valjda vjenčati s doktorom 
Martinom. Odvjetniku je lako živjeti. Milane, 
vi driemate. 
— Ne, ne... zievnu_ Mirković, a udova 

sjede do njega. 

-- Vi ste umorni, Milane! reći će udova 
gorko. 

U njezinih očiju sievnu pritajeni bies. 

— Malko sam pospan. Da, vi ste rekli, 
da ćete sve meni ostaviti. Niste li tako rekli ? 
zievnu opet Mirković. 

— Hoću, dragi Milane, da, sveću vama... 

— Zapišite mi sada nekoliko hiljada, re- 
cimo deset, da, deset, kimnu Mirković, i spusti 
glavu na rame. 

— Deset! trže se udova. Što, sada da 
vam?... 

— Ne sada. Sutra, sutra... 

— Ja ću vam sve zapisati, ali... čujte, 
ne spavajte | 

— Oprostite, reče Mirković i protegne se 
malko. 

— Ali pravo uživanja... 

—- Vaše, vaše, da, zajedno ćemo uživati, 
a po vašoj smrti sve moje, promuca Milan 
lieno. 

SA ka 

— Izvolite? pridiže malko glavu Mirković 
i svede na udovu smućene oči. 

— A kad bismo se vjenčali? ... 

— Kad hoćete. Svejedno, da, kad hoćete, 
ali onda sve zapisati... pisati ... sve... 

— Da, sve ću vam zapisati, ali pravo uži- 
vanja... ta ne mojte spavati! Milane, po- 
pijte čašu vina. 

Udova ga primi za rame i živo ga uzdrma, 
pa mu natoči vina. On se prene i zagleda se 
u njezino lice, koje bijaše osuto živim, tma- 
stim rumenilom. Njezine ustne podrhtavahu. 
Mirković izpije na dušak čašu. Pol sata kašnje 
svi su prozori Suzaninog stana bili tamni. — 

Sutra dan oko osmog sata u jutro pokuca 
udova Suzana na vrata doktora Martina Ni- 
kolića, koji je već slagao neke spise na stolu. 
Htio je upravo izaći, 

— Što izvolite, gospojo? upita ju malko 
začudjeno, videći njezino ozbiljno lice. 

Udova Suzana gledaše ga nekoliko časaka. 
On opet, u čudu, ponovi pitanje. 

— Sjedite! M debela udova suhim 
glasom. 


— Molim, nakloni se doktor Martin, pa 
oboje sjedoše. 


Udova počne sada lagati, da je govorila 
sa Rubinićevom ženom, te kako joj je pre- 
osvietla kazala, da neće doktor Martin nikada 
biti odvjetnikom, jer da je buntovnik, : pogi- 
beljan agitator. 

— Jeste li čuli: agitator! naglasivaše Su- 
zana svaku slovku zadnje rieči i gledaše mu 
oštro u oči. > 


Doktor Martin Das probliedio i tiho iz- 
lanuo : 

— Agita?. | 

— Da, arta dragi moj podni A 


sad čujte: ja vas molim, da zaboravite moju 


Darinku. “Čula sam o vama koješta, što mi 
se ne svidja. Sad čujte iovo: Ja neću svojoj 
nećakinji ostaviti ni novčića. Darinka je liepa 
i pametna, pa će lako naći muža. Dakle ni 
novčića! 

— Gospojo, vi niste tako dosada govorili, 
- kimnu snuždeno doktor Martin. 
— Ni novčića! Kad budete odvjetnikom, 
olako ćete naći ženu. Čekajući na vas, Da- 
rinka bi uvenula. Ako sam vam štogod obe- 
ćala — a mogla bih priseći, da nisam — uči- 
nila sam to, jer nisam znala... 

Doktor ju pogleda, a ona, snizivši glas, 

doda: — Nisam znala, da ću se vjenčati s 
nekim bogatim trgovcem iz Banata. 

— Trgovcem iz Banata ? hoće doktor za- 
čudjeno. 

— Da, da, iz Banata, prevari ga udova, 
sklonivši stidno oči na pod. — Dragi dok- 
tore, vama je sada jasno, da se ne možete 
vjenčati s Darinkom, sa siromašnom djevojkom. 
Kad otvorite odvjetničku pisarnu, trebat će 
vam koja hiljada.... 

— Dakako, ali to biste vi mogli... 

— Ni novčića! odsječe udova odlučno. Na 
svietu ima dosta žena, razini udova tuste 
ruke. 

— Meni je žao Darinke, ali kad je tako, 
red mi je pokoriti se sudbini. Imate pravo, 
na svietu ima dosta žena, nu opet kažem, 
da mi je žao Darinke, slegne doktor ramenima. 

— Ja ću već Darinku utješiti. Sad sam 
razabrala, da je vi nikada niste ljubili, da 
ste vi mislili samo na ono mojih par groša. 

— Gospojo, ja nisam nikada bio pjesnikom, 
nasmieši se doktor usiljeno, pa ustane i reče, 
da će za svojim poslom. 

Udova ga promjeri od glave do pete, digne 
nos u vis i pozdravi ga malne prezirno: 
— Da ste mi zdravi! Jošte jednom svrne 
oči na njega s praga, pa je nestane un hod- 
niku. Doktor Martin zatvori vrata i odmah 
pomisli na neku usidjelicu, kćerku nekoga 
»presvietloga“. Ta bi mu usidjelica doniela 

nekoliko hiljada i odvjetničku pisarnu. ,,Go- 
vorit ću s njezinim otcem“ izusti tiho. Sjeti 
se krasne Darinke i pomisli na lice usidjelice, 
na lice nagrdjeno boginjami, pa ipak odlučno 
i glasno reče: ,Hoću da otvorim svoju pi- 
sarnu!“ Čas zatim izadje. Idući Ilicom, opazi 
Darinku daleko pred sobom, te zakrene u 
jednu manju ulicu, da se s njom ne sastane. 

Tri sata kašnje stupi u Suzaninu sobu 
udova Sofija, smiešeći se, veselo, pobjedonosno, 
vragoljasto. Slobodna u svakom kretu, puna 


gibkoće, obavita oblakom raznih miomirisa, | 


s nekom radošću stisne obie ruke Suzani, pa 
sjede dražestno na divan, prigne glavu prama 
debeloj udovi i upita ju, kako je spavala, 
da li je dobre volje. Tako je govorila i prie- 
tila kažiprstom Suzani, koja se bješe nešto 
zbunila, te gledaše u pod. 

-- Je li kod kuće Mirković? upita Sofija 
tiho. 

— Same smo. Jeste li već govorili s dok- 
torom Martinom? Liep, zdrav čovjek! uzdahne 
Suzana. 

— Sutra ću s njim govoriti. Prepustite sve 
meni. Meni se doktor Martin svidja, vjerujte 
— — — ja ga ljubim, izusti tiho Sofija, kano 
da joj je smutila srce ta rieč ,ljubim“. 

— Ah! uzdahnu Suzana, promatrajući S0- 
fijinu skupu haljinu. 

Nakon kratke šutnje, reći će Sofija nekako 
nehajno: 

— Jučer, sinoć, vi znate, govorila sam 
vam o jednoj mjenici grofa Albina. 
> — Da, da, znam, ali pogiban posao, kimnu 
Suzana. | 

— Dakle? 

— Nikako. 

— Mjenica glasi na pet hiljada. Koliko 
ćete za nju dati? Ja vas uvjeravam, jest, 
jamčim vam svojim poštenjem, da nisam Kri- 
votvorila grofov žiro. Velim vam, svojim po- 
štenjem jamčim .... 

Suzana zakašlje, te reče tiho, ogledavajući 
svoje tuste ruke: 

— Koliko?... Ni hiljadu! 

— Što!? gane se Sofija i ugrize se u dolnju 
ustnicu, 

— Ne mogu, ne imam. Gdje vam je mjenica ? 

— Evo je, reče Sofija i izvadi mjenicu iz 
rukovnice od ridjasta krzna. 

Suzana pregleda mjenicu i utone u neke 
krupne misli. 

— Ovo nije grofov podpis. Ja poznam nje- 
govo pismo, nu moram priznati, da ste dobro... 

— Nisam, vjerujte, nisam krivotvorila. Grof 
će vam ju izplatiti. 

Još su se dugo razgovarale o toj mjenici, 
a napokon izbroji za nju Suzana Sofiji dvie 
hiljade forinti. Kad je Sofija počela govoriti 
o liepom ,profitu“, Suzana ju umoli, neka joj 
vrati novac, ako joj nije pravo. Još se neko 
vrieme razgovarahu o doktoru Martinu, a kad 

se o svemu liepo sporazumiše, otidje Sofija 
s onim svojim usiljenim posmiehom na licu. 
Suzana, ostavši na samu, još je jednom pre- 
gledala mjenicu. — 

Isti dan, prije večere, sjedila je Darinka u 
svojoj sobi kraj prozora. Već bijaše unoćalo. 
Sav se je jednostavni namještaj gubio u mraku. 
U tamno-sivoj razgali mjesečine, što probi 
jaše tanke oblake i padaše na staklo pro- 
zora, vidjelo se bielo lice zamišljene djevojke. 
U vrtu iza kuće zašumio bi kadšto vjetar 
kroz gole grane drveća. Crne misli morile su 
Darinku, velika joj je tjeskoba stezala srce. 
Negdje po podne susrela se bješe s doktorom 
Nikolićem u Ilici, a on se je ugnuo, on nije 
htio s njom govoriti, kano što je običavao 
svaki put, kad bi se susreli. Kašnje ga je 
tražila dva puta kod kuće, da joj razjasni, 
za što ju je onako plaho pogledao, ali ga 
nije našla. Dugo je vremena kraj prozora 
razmišljala, da li ga je možda uvriedila, pa 
se na nju srdi, neće da s njom govori. Kad 
je Suzana došla u njezinu sobu, nijeje u prvi 
mah opazila, pa ju zovnu: 

— Darinka, jesi li u sobi ? 

— Jesam, oglasi se tiho djevojka. 

.— Dodji na večeru. 

— Leći ću odmah. Boli me glava. 

Suzana ju počne na to karati, i tvrditi, da 
su to mušice, da je tomu kriva samo luda 
ljubav. Djevojka ni da bi pisnula, a teta na- 

stavi, da je doktor Martin nedostojan ljubavi 
čestite djevojke, da je o njem čula veoma 
ružnih: stvari. Darinka reče, da to nije istina, 
da su to izmišljotine bezstidnih jezičina, te 
da ona ljubi doktora i da će ga uviek lju- | 
biti. Udova se na to razljuti, pa ju počne 
 grditi, a napokon joj reče, neka se slobodno 

uda za doktora, ali da njoj ona neće dati ni 
novčića. | 

— Mene će on uzeti i ovakvu... 
— Ne budali! | 

-- Hoće, draga teto. Mi te ništa ne pitamo. 

— To je i pravo, jer ono što imam, tre- 
bam sama. Ti si, Darinka, prava guska. Kako 
si se mogla u toga doktora zagledati? Ja ti 
kažem, da te on ne ljubi, da je nedostojan 
tvoje ljubavi. 

— Što možeš reći zla o Anić | 

— Već ćeš znati! Ti si mlada i liepa, te 
budi uvjerena, da ću ti ja naći dobru ,,par- 
tiju“. Nećeš dakle na večeru? 

Darinka odgovori, da neće, a teta ju ostavi 
samu, mrmljajući nešto proti doktoru Martinu. 

U sobi bijaše studeno. Djevojka omota 
pleća toplim vunenim .rubcem, pa opet. sjede | 
do prozora i utone u svoje nevesele misli. 
Kad bi čula korake pred kućom, otvorila bi 
malko prozor i pogledala na pločnik. Znala 
je, da nije još doktora kod kuće. U gradu 
nasta tišina. Kad je odbilo pol noći, makne 
se Darinka od prozora, upali svieću, odkrije 

postelju i počne se lagano svlačiti. U postelji 


je čitala neke pjesme, kojih su joj se stihovi 


vrtili pred očima, te osluhivala, kad će kući 
doktor. Iz daljine čula bi korake, pridigla se 
na postelji, a kad bi se odjek tih koraka 
približio, ustala bi i potrčala do prozora onako 
bosonoga i sva razkopčana i razvezana. Če- 
tiri je puta tako došla k prozoru, ali uzalud. 
Oko drugog sata usnu s knjigom u ruci, ne 
ugasivši svieće.: Pokrila se gotovo do brade 
crvenim zimskim pokrivalom, pa se do mala 
stoplila, tako da joj se uznojilo bielo i su- 
morno lice, na koje padaše tiha svjetlost 
lampe. — 

Oko osmog sata u jutro udje u sobu Su- 
zana, te opazivši, da još lampa gori, probudi 
nećakinju i počne ju grditi, da je razsipnica, 
da će ju dovesti na prosjački štap. Suzana 
bijaše biesna i goropadna, tako da je Darinka 
plakala. Već je dugo vremena bila teta na 


nju ljubomorna, nu sad ju je uprav zamrzila. 


Tomu bijaše razlog, što je Milan Mirković, 
prvi dan kod večere, govorio Suzani, kako 
bi najljepše bilo, da mu Suzana da za ženu 
Darinku, pa da binjih troje u skladu zajedno 
gospodarili. Suzana je pucala od jada, kad 
joj je to Milan ,predložio“, te mu se grozila, 
da će ga protjerati iz svoje kuće, ako još 
jednom pisne o toj stvari. Mirković se izpri- 
čavao, da ne zna što govori, da je previše 
pio, pa se napokon pomiriše. 

Kad je Darinka popila kavu, eto listonoše, 
koji joj uruči pismo. Ona razpečati, pročita 
ga do kraja i naglo probliedi. Pismo bijaše 
veoma kratko. 

— Tko ti piše? upita ju teta. 

— Ne znam. Nije podpisa, izusti djevojka 
drhtavim glasom. 

Suzana joj uze pismo, pročita ga, pareče: 

— Umiri se. Možda je sve ovo ]až. 

— Da, da laž. Bezstidni ljudi... 

— Infamno! kimnu udova, hineći razja- 
renost. 

— Pošteni se ljudi ne srame svoga imena. 

— Umiri se, Darinka. Ovakova bezimena 
pisma pišu zlobne i propale žene, one naj- 
gnjusnije žene. Gle, podpisala se: ,Vaša is- 
krena prljateljica“. Ako je iskrena, pa zašto 
nije podpisala svojeg imena. Ja držim, da je 
sve ovo laž. Darinka, podji sada za svojim 
poslom. Infamno! Poražgovorit ćemo se poslie 
objeda ob ovoj stvari. 

Smućena i zlovoljna otišla je Darinka od 
kuće, a o podne vratila se umorna. Po objedu 
pošla je opet k svojim učenicam. Njezina teta 
posjetila je u prvi sumrak udovu Sofiju. Ova 
je sjedila pred zrcalom i slikala po svojem 
licu: ustne, jagodice, čelo i obrve. Zabavljena 
s tim poslom, razgovarala se sa Suzanom, 
koja se je čudila njezinoj slikarskoj vještini. 
Pred Sofijom bijaše desetak posudica raznih 
ličila i prašaka. Suzani pričinilo se Sofijino 

lice veoma smiešnim, dok joj bijaše jedna 
obrva žuta, a druga crna. 
— Jesu li skupa ta ličila? upita Suzana. 
— Jesu. Ja trošim oko dvadeset forinti 
.svaki mjesec za sve te masti, pohvali se So- 
fija i prevuče kistom dolnju ustnicu, koja se 
živo zarumeni. 


— To je skupo! 

— Ah, molim vas! Ja poznam mladu dje- 
vojku, kako se ono kaže od čestite obitelji, 
kojoj sam otac naručuje iz Pariza, molim di- 
rekt iz Pariza, najdraža ličila. Tu gospojicu 
možete vidjeti svaki dan u Ilici. 

Već bijaše posve mračno, kad je Suzana 
otišla od Sofije. Sofija, oblačeći se, još je u 
hodnik za udovom nešto šaptnula, a Suzana 
joj važno kimnu. Pol sata zatim brzala je 
Sofija Ilicom, pa unišla u kuću, gdje stanovaše 
doktor Martin Nikolić, i pokucala na vrata 
njegove sobe. | 


Doktor se Martin usupne, kad stupi u sobu 
udova Soflja s radostnim posmjehom na licu, 
kad mu pruži desnicu kano kakvomu staromu 
prijatelju. 

— Dragi doktore, vi se čudite, što me u 
ovaj sat vidite u svojoj sobi! Eto, eto, uprav 
je sedam sati! Oprostite. Molim vas sjedite, 
molim vas. I ja sam umorna. Strašne brige: 
imam parnicu, da, da, nekakva baština, umro 
mi stric u Beču, molit ću vas za savjet... 

'52 


— Mene? Zar se ne biste mogli potruditi 
do koga odvjetnika? upita ju doktor. 

— Ali molim vas, sjedite! silila ga udova, 
sjednuvši na divan. On sjede takodjer na di- 
van. Povukla ga za rukav kaputa. — Što 
ste rekli: komu odvjetniku? Zar niste vi od- 
vjetnik ? 

— Nisam, gospojo. 

— Uh, u vašoj je sobi veoma vruće ? Doz- 
volite, da svučem kabanicu. 

— Molim. 

Udova svuče kabanicu, skine šešir, pa sve 
baci na doktorovu postelju. Bila je odjevena u 
tamno-ervenoj svili. Sjednuvši opet na divan, 
počne mu govoriti o svojem stricu, koji je 
umro u Pešti. | 

— U Beču, gospojo. Tako ste prije rekli. | 

— Da, imate pravo. Ali molim vas, vi 
jošte niste odvjetnik? šudila se udova, pri- 
bliživši mu se malko na divanu. 

Svaki bi čas razkolačila svoje velike svietle 
oči; živo ga i uzbudjeno gledaše, nagnuvši 
glavu nad zatiljak. Naglo bi zatim prevrnula 
oči, izbočila velike grudi, pa bi se uozbiljila, 
a onda iznenada prsnula u smieh, pripovie- 
dajući mu, kako ona pozna neke veoma uplivne 
ljude, te kako bi ti ljudi za stalno izpunili 
svaku njezinu želju. Ona se dražestno smijala 
njegovoj zabuni. 

— Vi dakle ne znate, što ja želim? upita 
ga, protegnuvši vrat. 

53 


— Neznam.... 

— Ja želim, da postanete što prije odvjet- 
nikom. Jeste li me razumjeli? mnasmieši se 
Sofija veoma ljubezno i opet mu se malko 
približi. — Dragi doktore, treba da me slu- 
šate! zaprieti mu nježno kažiprstom i pogleda 
na sat, koji je bio na zidu. 

Zatim svrne malo po malo govor _ na Da- 
rinku, te mu počne govoriti, da pozna nje- 
zinu tetu Suzanu, onu smiešnu ženetinu, 
groznu vješticu, koja hoće da se uda. Sofija 
se glasno nasmije. | 


— Dragi doktore, ja vam za stalno znam, 
da neće Suzana dati ni novčića svojoj neća- 
kinji, ako se vi s njom vjenčate. Zar vi mi- 
glite, da nije tako? 

— Darinka je siromašna djevojka, kimnu 
doktor. 

Sofija mu reče, da pozna krasnu i mladu 
djevojku, veoma bogatu, te da bi njoj, Sofiji, 
drago bilo, kad bi se i doktor s njom spo- 
znao. — Eh, lako bi to bilo, da ste, dragi 
doktore, kod mene na stanu, jer ta djevojka 
dodje kadšto k meni. Njezini su roditelji 
veoma uplivni. 

— Kako se zovu? porumeni doktor. 


— Veoma ste znalični! To vam sada ne 
mogu reći. Dragi doktore, promislite: radi 
se o vašoj budućnosti! uzdahne udova, položi 
mu svoju desnicu na rame i pogleda na sat. 

Sad je već sjedila uz njega, tako da bi 
im se koljena kadšto dotakla. Naglo mu je 
govorila, kako će mu liepo biti, kad bude 
imao svoju odvjetničku pisarnu, i mladu i 
bogatu ženu. On bijaše smućen i uzrujan ; 
uljuljao se u svoje zlatne sanke, a vidio je, 
kako se dižu njezine bujne grudi, kako se 
sjaji njezina biela put, te osjećao na svojem 
licu njezin topli dah. Pred njima na stolu 
bila je lampa, odozgor zastrta, pa je Sofijino 
lice bilo u ljubkoj sjeni. Ta elegantna gospoja 
pričinila mu se velikođušnom zaštitnicom, do- 
niela je u njegovu čednu sobu i u njegovo 
pusto srce nade, utjehe, svjetlosti. Glas joj 
bijaše sladak i topao, a svietle smedje oči 
prepune sućuti i iskrenosti. Ljubezno mu se 
smiešila, razdragano je gibala svoja pleća, a 
kadšto bi malko zadrhtala, kano da ju je 
preletio neki čudni srh. Njezina se je put 
uprav sjajila, te on gledaše biele ruke, krasno 
počešljanu glavu, svilenu skupu haljinu, a sve 
je to u njem probudjivalo neku veliku i bolnu 
čeznju za bogatstvom. Sva soba bijaše puna 
miomirisa; nešto opojna i omamna širilo se 
oko doktora, čudno mu je brujilo u glavi, 
silna pohlepa za užitkom stezala mu srce. 
Bijaše čil, zdrav, u naponu mladosti, a duha 
slaba. Sva njegova snaga bijaše u kostima 
i žilama. Dok mu je govorila, kako ga čeka 
liepa budućnost, on je vidio pred sobom ženu, 
nju, Sofiju, ubavu udovu, pa se je smiešio 

blaženo i požudno, ni ne opaziv, kako mu je 
udova metnula svoju ljevicu na rame, a de- 
snicom uzela njegovu desnicu. ' 

Bilo je upravy osam sati, kad se naglo 
otvoriše vrata doktorove sobe, u koju stupi 
Suzana, držeći Darinku za ruku. 

Darinka osta na pragu. Njoj nasuprot bili 
su doktor i Sofija. Kad su se. vrata otvorila, 
udova Sofija opazi djevojku i vješto vrisnu, 
te se, kano prestrašena, stisnu na doktorova 
prsa, obavivši mu ljevicu oko vrata. Darinka 
je vidjela doktora u Sofijinom zagrljaju. Dok- 
tor se naglo ustao, naslonio se rukama o stol 
i spustio glavu na prsa. Boje je hinila naj- 
veću zabunu. 

—. Gospodine doktore, oprostite nam, što 
smo došle k vama ovako kasno. Htjele smo 
vas nešto upitati, reče udova Suzana oštrim 
glasom i važno pogleda Sofiju. 

— Izvolite? ... usili se doktor Martin Ni- 
kolić, svrnuvši oči na presenećenu Darinku. 

— Ništa, ništa. Doći ćemo možda drugi 
put, nakloni mu se Suzana. 

Darinka, zapanjena, blieda i drhtava, po- 
gleda doktora, zadrhta jače, pokrije oči ru- 
kama, pa se naglo okrene, i posrne u mrk 
hodnik. Suzana. se jošte jednom nakloni, pa 
podje:za djevojkom. | 

Sofija, ostavši sama s doktorom, reče mu: 


— One će žene pomisliti, da sam vaša lju- | 


bovca.. 

Doktor slegne ramenima, a Sofija se glasno 
nasmije, pa sjede opet na divan. 

— Vi ste smrtno zaljubljeni u Darinku. 
| Dragi doktore, nemojte tajiti! zaprieti mu 
Sofija prstom. | 

— Smrtno? ... osmjehnu se doktor gorko. 

— Ah mužkarci! Švi ste jednaki! opet za- 
prieti udova i milo ga pogleda. 

— Darinka je za mene mrtva ! kimnu doktor, 
zapali smotku i sjede na divan uz udovu 
Sofiju. 
= — Kako je bezobrazna ta Suzana: banula 
je u sobu ada nije pokucala na vrata! izusti 
tiho udova, pa odmah doda: — Što su htjele 
od: vas u ovaj sat? | 

— Ne bih u istinu znao. 

Sofija je znala, po što su bile došle Suzana 
i. Darinka u doktorovu sobu, jer je ona svo- 
jom rukom napisala ono pismo, koje bješe 
Darinka isti dan u jutro primila. Ono je 
pismo glasilo: ,Gospojice! Vi ste glupa dje- 
vojka, jer ljubite doktora Martina Nikolića, 
koji misli samo na hiljade vaše tete Suzane. 
Doktor je velika hulja. Njegova je ljubovca 
sada udova Sofija Pristićka, a vi ju možete 
naći kod njega, u njegovoj sobi, večeras u 
osam sati, ako pak ne večeras, koji drugi 
dan. Čuvajte se dakle doktora Nikolića. Vaša. 
iskrena prijateljica“. 

Suzana je dovela. Đarinku u doktorovu 
sobu, da se uvjere, kolike je istine u pismu. 

Udova Sofija mrzila je svaku poštenu ženu, 
svaku čestitu obitelj, jer su joj bila zatvo- 


rena vrata takvih obitelji. Da se osveti, pi-. 


sala je svaki dan po koje bezimeno pismo, sad 
ovoj gospoji, sad onoj, potvarajući njihove 
muževe, kojim je opet pisala, da su im žene 
 nevjerne. Neke su obitelji bile sprvine smu- 
ćene radi tih gnjusnih Sofijinih listova, nu 
kašnje, kad se je saznalo, da ih ta udova 
piše, svako se je smijao. 

Sofija i doktor, sjedeći na divanu, opet se 
ljubežno razgovarahu. Udova mu reče, da joj 
nije umro stric, da ne ima nigdje na svietu 
strica, te da je k njemu došla samo radi 
neke bogate djevojke. Roditelji te djevojke 
da traže dobru ,partiju“. 

— Ja sam prijateljica njezinih roditelja, 


pa bi mi drago bilo, da djevojka dobije vas, 


jer bi imala čestita muža. Ima tu i potež- 
koća; djevojka je naime židovka, te se s toga 
bojim, da će se roditelji suprotiviti. Vidjet 
ćemo, dragi doktore. O lako vama! Čim otvo- 
rite odvjetničku pisarnu, onda ćete vi govo- 
riti: ovu hoću, ovu neću. 

Udova je neprestano lagala, držala mu ruku, 
smiešila. se sladko i živo gledala u njegove 
oči. Bijaše mu veoma ugodno, kad mu je gla- 
dila ruku svojom punanom desnicom, gladkom 
kano da je najmekša svila. 


— Kako je liepa vaša ruka! dahne doktor ; 


i stisnu joj desnicu. 

Sofija mirno zirnu na njega i obori oči. 
On ju požudno gledaše nekoliko hipa, a onda 
joj iznenada obavije desnicu oko ramena i 
privine ju na svoja široka prsa. 

— Doktore! ... zadrhta udova, odmakne 
se od njega, snuždi se, prigne glavu nad prsa, 
izvadi brzo rubac iz džepa, pa pokrije oči i 
počne tiho jecati. 

Doktor se usupnuo. Žao mu bijaše, što se 
je prenaglio. 

-- Nisam znala, da ste takav čovjek. Tako 
me vi malo štujete! Dakako, o meni se ružno 
govori u gradu, a vi ste to čuli. Ah, gadni 
jezici! Doktore, što vi o meni mislite? .... 
Ja sam poštena udova, ja šivam ciele dane i 
noći haljine, a o meni se govori... Da, ja 
štedim, pa se mogu obući malo pristojnije, a 
imam još i koju stotinu od pokojnoga muža. 
Vi ste me uvrieđili ... jecala je udova tiho. 

— Molim vas, gospojo, oprostite . .. 

— Nikad! reče udova, ustane s divana, 
pritisne rubcem oči, pa obuče kabanicu. 

— Smijem li vas pratiti do vaše kuće? 
upita doktor ponizno. 

— Kako ću sama kući? Već je deset sati. 
Molim vas, pratite me. 

Idući Ilicom, sve do svoje kuće, udova S0- 
fija nije izustila ni rieči. Kad budu pred vra- 
tima, opet ju umoli doktor, neka mu oprosti. 
* Ona mu poda desnicu i reče mu: — Ja sam 
ogorčena, nu dodjite sutra kad zanoći k meni, 

da se porazgovorimo, što mi je učiniti, kako 
biste što prije dobili odvjetničko mjesto. Dok- 
tor obeća, da će doći. Viaćajući se Ilicom, 
pomisli, kako sviet nepravedno sudi, kako 
mogu zlobni jezici okaljati* ime čestite žene. 
Prije nego je usnuo, zadnja mu misao bijaše: 
kako je čestita ta udova! 


IV 


Bilo je oko podne, krasan ožujski dan. 
Ilicom šetalo se mnogo svieta, na prisojnoj 
strani. Illustrissimus Rubinić hrlio je nekamo 
rubom pločnika, pognute glave, malko sguren. 
Odmatao je i namatao na kažiprst desnice 
tanku svilenu vrpcu svoga ,cvikera“, koji je 
vrtio pred zamišljenim licem. | 

— Sluga ponizan, illustrissime ! pozdravi 
ga na uglu Jelačićeva trga doktor Martin 
Nikolić. 

Rubinić pridigne glavu, udari korak na še, 
pa stane jedan hip i osovi se. 

— Servus, amice! Kako ste, dragi prija- 
telju? Čestitam vam iz dna duše! Čestitam, 
dragi odvjetniče! nakloni se Rubinić, podavši 
mu desnicu. Doktor Nikolić htio mu zahva- 
liti, ali nije mogao, jer je illustrissimus odmah 
nastavio, uzevši ga izpod ruke: — Veoma 
me veseli, dragi prijatelju. Dakle odvjetnik 
i javni bilježnik u našoj ravnoj Slavoniji! 
Gle, čuo sam, da ste se vjenčali pred malo 
dana! Dragi doktore, čestitam vam, iskreno 

čestitam ! izreče illustrissimus toplim glasom, 
otežući svaku slovku i stupivši pred njega, 
da mu se nakloni i da mu opet poda desnicu. 
Martin mu zahvali smeteno, a illustrissimus uze 
ga opet izpod ruke, pa nastavi, šećući: — 
Dobro ste učin li, da ste se oženili. Samo u 
krilu obitelji može se naći prava sreća! Po- 
znam vašu gospoju. Krasna žena, divna žena! 
Čujem, da je uprav ženijalna. Dragi amice, 
Sofija znači: mudrost! Bravo, doktore! Dakle 
. u našu ravnu Slavoniju! digne illustrissimus 
ruke, pa ih razširi, kano da mu hoće poka- 
zati veliku ravnicu. 

— Bolje: je i u manjem gradu, nego da 
budem vječnim perovodjom. 

— Amice, ja sam ,uložio sav trud“, da 
što prije postignete svoj žudjeni cilj, uztvrdi 
Rubinić, metnuvši ruku na prsa i nagnuvši 
glavu nad desno rame. 

— Zar mi ne vjerujete? upita, odskočiv 
dva koraka natrag. 

Martin reče, da vjeruje i zahvali mu na 
trudu. Rubinić mu stisne desnicu, krene na 
trg brzim korakom, a kad korakne dvade- 
setak puta, okrene se i poviče Martinu, raz- 
krilivši ruke: — Dakle u našu ravnu Sla- 
voniju! 

Doktor mu se nakloni, a illustrissimus 
mahne mu rukom, pa pohrli dalje, malko 
sguren i pognute glave. m. 

Sva se bezpošlena gospoda u Zagrebu raz- 

govarahu o vjenčanju doktora Martina Niko- 
lića sa udovom Sofijom i o vjenčanju Milana 
Mirkovića sa udovom Suzanom. Oba su se 
para vjenčala potajno, u večer, poslie šestog 
sata. Milan se je prije oženio od Martina. 
Suzana je kupila liepu novu kuću na kraju . 
grada i zapisala ju svomu mužu, pridržavši 
sebi pravo uživanja. Osim te kuće bilo je još 
imetka, u novcu, nu Milan nije za to znao. 
Darinka nije izustila ni rieči, kad joj je teta 
kazala, da će se udati za svoga stanara. 
Djevojka bijaše uviek tiha; podučavala je 
francuzki kano i prije, ugibala se svakomu 
znancu. Nekoliko je puta tiho plakala u svo- 
joj postelji. U kući nije se za nju ni znalo, 
jer je uviek bila u svojoj sobi. Teta je nije 
više grdila, nego ju je često zaklinjala, neka 
zaboravi doktora, tješila ju, i obećivala, da 
će joj naći ,dobru partiju“. Milan bijaše lju- 
bezan s djevojkom, koliko je Suzana dozvo- 
ljavala. 

Doktor Martin preselio se k Sofiji desetak 
dana poslie one večeri, kad su Suzana i Da- 
rinka banule u njegovu sobu. Nitko ga nije 
vidio, kad se je selio, osim Milana Mirko- 
vića, s kojim se bijaše susreo na stubah. 
Milan se je uviek ugibao Martinu, jer ga je 
ubrajao medju ,usijane glave“, medju ,indi- 
vidue“ pogibeljne javnom poredku. S Darinkom 
nije Martin nikada više govorio; kad bi se 
susreli na stubah, ili na ulici, porumenio bi 

i plaho pozdravio, a ona bi drhtnula i svela 
drugamo oči. 

Doktor Martin, čim je došao u novi stan, 
još se je jače uvjerio, da je sviet zloban, 
da se ne žaca bacati blato i na najčestitije 
žene. Udovu Sofiju bješe obuzela neka groz- 
ničava radinost. Kad bi doktor došao kući, 
uviek bi ju našao pri poslu, pa mu se tužila, 
da ju bole oči od bezprekidnog šivanja. Po- 
kazivala mu sad ovu, sad onu haljinu, a to 
da je sve sama skrojila i sašila za neke 
odlične gospoje. Te su haljine bile njezine. 
Martin se je divio, i pripoviedao udovi, što 
je čuo o njoj govoriti: kako su se neki ljudi 
u kavani hvalili, da ih je ,ljubila“, kako su 
ju neki drugi ljudi uprav ,infamno“ ogova- 
rali u gostionah, na ulici, svuda. Udova je 
slušala njegovo kazivanje tako čedno i skromno 
i nedužno, kano da ga i ne razumije. Sada 
se je odievala jednostavno, haljinami tamne 
boje, a on je štovao tu prezrenu udovu, 
koja je radila dan i noć, koja bijaše s njim 
ljubezna poput najbolje sestre. Prvi dan, kad 
je došao u novi stan, htio se je šaliti, htio 
se je ,približiti“ k udovi, nu odmah je ra-- 
zabrao, da je pred njim poštena žena, pa 
je ugasio svoju strast u prvom zametku. 
Sofija bijaše stroga, ogradila se ogromnim 
bedemom čistoće, poštenja. ,Neka vam bu- 
dem prijateljicom, sestrom“, rekla mu je 
odmah prvi dan, kad mu je oprostila, što 

ju bješe privinuo na svoja prsa. Nekoliko 
dana kašnje kazivaše mu, da se je posvadila 
sa roditelji one bogate židovke, o kojoj mu 
je govorila u njegovu stanu, te kako je čula, 
da nisu roditelji te djevojke bogati, kako se 
to u Zagrebu misli. On je sve vjerovao. 
Opet prodje nekoliko dana, a udova umoli 
doktora Martina, da bi s njom večerao. Martin 
primi ponudu. Sami su bili pri stolu, veseli 
i zadovoljni kano dobra braća. Večera bijaše 
dobra i obilata, vino izvrstno, Sofija neobično 
ljubezna, pa bi mu svaki čas pritočila, a on 
je rado pio. Poslie večere sjedoše na divan. 
On je još izpio nekoliko čaša vina, jer ga 
je Sofija uvjeravala, da ga neće boljeti glava 
sutra dan, da je vino zdravo. Do desetog 
sata vidio je Martin nasuprot sebi pri stolu 
»sestru“, a kašnje, kad se je malko razigrao, 
milokrvnu prijateljicu. Oko pol noći popio je 
čaj, u koji mu je Sofija natočila mnogo rhuma. 
To ga je razdražilo, zapalila mu se krv, te 
sjedeći uz Sofiju na divanu, nije više vidio 
ni ,sestre“, ni prijateljice, nego je živo osje- 
ćao, da mu je uz bok gojna udova. Sladkim 
je glasom šaputala Sofija, da se boji njegovih 
očiju, i nježno se je otimala, kad joj je htio 
poljubiti ruku. Razkolačiv oči, smućene i 
crvene, gledaše ju Martin požudno. ,Prste 
k sebi!“ kriknu udova prigušeno, kad je iz- 
nenada provalila njegova strast. Još se je 
nježno otimala. Zatim bijaše tako goropadan, 

da je udova počela jecati, pokrivši oči rukama. 
Umoli ju, neka mu oprosti, a ona zajeca jače 
i utisne lice u jastuk. Ramena joj drhtahu 
od jecanja. 

— Vi me ne štujete, vi ste strašan čovjek... 

— Gospojo, jošte ste liepi! dahne doktor 
i uze joj desnicu. | 

Udova ugrize se u dolnju ustnicu, pa izusti 
jedko : 

Vi ne _ znate, što je ijubase Ako sam 
vam mila, znate put . 

— Vi ste mi u jeti mili 

— Ja ne bih plakala, da ste vi moj za- 
konit muž. Ja bih voljela umrieti, nego li 
okaljati svoje čestito ime. Da, ja sam poštena 
udova i bit ću do groba. Mi se nismo vjenčali. 

— Ja ću se vjenčati, kad dobijem odvjet- 
ničko mjesto, reče doktor i izciedi čašu na 
dušak. 

— Poznam ja neke uplivne gospoje, te 
bih možda mogla ... 

— Već ste mi govorili o tih gospojah. . . 
 — Sutra ću dvie posjetiti. Meni bi drago 
bilo, da dobijete mjesto. Ako biste u prvi 
mah trebali+ koju hiljadu forinti, ja ću vam 
posuditi. * * + 

— Kako ste plemeniti! Gospojo, ako do- 
bijem mjesto vašom pomoći . .. 

—: Što hoćete reći? pridigne udova naglo 
glavu i pogleda ga uzbudjeno, preplašeno. 
 — Vjenčat ću se s vama. 

— Ne šalite se! dahne udova prigušeno i 
vješto zadrhta. 

— Ne šalim se. 

Dva, tri hipa živo se gledahu, a doktor 
pane na koljena i umoli drhtavim glasom: 

— Gospojo, jedan, samo jedan poljubac. 

— Ne! odsječe udova strogo. 

— Gospojo . . . 

— Već je kasno. Ja ću leći. Idite u svoju 

sobu. Razgovarat ćemo se sutra. 
Martin se ustane, pogleda ju umolno i 
prezavo, kano ukroćena zvier, pa se uvuče 
u svoju sobu, potisnut oštrim pogledom udove, 
koja stajaše uz stol, visoka i jaka, osovivši 
se gordo. 

Po! sata zatim spavao je doktor Martin 
kano zaklan. Kad se je uzdigo na svoju po- 
stelju, glasno je promucao: kako je čestita! 

Sutra dan oko podne zovne udova Sofija 
doktora Martina u svoju sobu. Na sebi je. 
imala jednostavnu crnu haljinu. Sa crnog 
šešira spustila je gustu bielu koprenu preko | 
lica, sve do brade. Stojeći posred sobe, reče 
doktoru : | 

— Idem k onim ,uplivnim““ gospojam, o 
kojih sam vam sinoć govorila, noćas, kad ste 
bili onako zločesti. | 

— Oprostite, gospojo . .. 

— A znate li, kamo ću jošte? Vi me 
gledate? Čujte, ja idem k grofu Albinu 'Stern- 
klasterhausenheimu. On je veoma bogat . . 

— K njemu idete? prekinu joj doktor rieč 
u čudu. 

— Da, k njemu. On je veoma uplivan, on 
pozna svu visoku gospodu. Ja sam se s njim 
upoznala pred tri mjeseca, kad mu je iz 
Galicije bila došla sestra u Zagreb. Tri sam 
baljine sašila njegovoj sestri. Molit ću ga, 
da biste dobili ... 

— Plemenita gospojo! zahvali doktor i 
poljubi joj ruku. 

— Budite doma. Do mala, za jedan sat, 
vratit ću se, reče udova, pa izadje. 

Doktor Martin bio je silno uzrujan. Šetao 
se sobom i gledao s prozora na ulicu, ne bi 
li opazio udovu. Ona se vratila kući oko 
jednog sata. 

— Kakve ste mi glase donieli ? pita Martin, 
a sre& mu silno kuca. 

— Čekajte, da malko odahnem! odgovori 
udova i sjede na divan. — Kako sam se 
usopila! Bila sam i kod grofa. Obećao mi, 
da će ,uložiti sav svoj upliv“ ... 

— Izvrstno! uleti joj u rieč Martin. 

— Grof želi s vama govoriti. Reko mi je, 
da ga posjetite danas po podne oko petog 
sata. Ja se nadam, da ćete dobiti odvjetničko 
mjesto. | 

Martin zahvali udovi na trudu, što je ljepše 
znao, pa podje na objed u neku malu go- 
stionu. Oko petog sata uputi se k grofu 
Albinu, koji bijaše s njim veoma ljubezan. 
Od grofa+- vrati se naglo kući. 

— Što vam je rekao grof? upita udova 
posve mirno. 

— Divan čovjek ! uzkliknu doktor Martin, 
Nismo se dugo razgovarali. Pitao me, da li 
sam oženjen, a ja sam mu odgovorio, da 
nisam, nu da sam nakanio . . . 

— Doktore! ... izlanu udova sladko, i 
stidno obori oči. | s» 

— Rekoh, da ću se s vama vjenčati. Grof 
mi je čestitao. Veoma vas je hvalio, a zatim 
mi je obećao, dao mi je ruku, dao mi je 
poštenu rieć; da će sve učiniti, da dobijem 
što prije odvjetničko mjesto, nu nagovarao 
me, da se najprije vjenčam, jer da ću tada 
mirno živjeti u svojoj obitelji, da neću za- | 
laziti u gostione, gdje se sakupljaju ,usijane 
glave.“ Reko mi je baš ove rieči: ,Ako se 
vjenčate, brže ćete dobiti mjesto, jer će vaše 
vjenčanje, vaš sretni brak biti neko jamstvo, 
da ćete se okaniti ludih agitacija. Kad ima 
čovjek obitelj, treba da se opameti.“ 

Udova je slušala Martina pognute glave, i 
uvjerila se, da je grof Martinu govorio, kako . 
ga je ona naučila, kad je bila kod njega, isti 
dan o podne. | 

— Draga gospojo, vjenčat ćemo se što 
prije, reče Martin i sjede uz nju. 

— Vi ste veoma nagao. Promislite dobro... 
šaputaše Sofija. 

Jedan se sat razgovarahu o svojem vjen- 
čanju, o krasnoj budućnosti. Neki nježni stid 

udušio je njezin glas, dok mu šaputaše, s pri- 
tomljenim zanosom, kako će sretno živjeti, 
kako će ona biti blažena uz njega. Ugodno . 
razdragan tim šaputanjem, htio ju je polju- 
biti, nu ona se je dražestno branila. 

— Draga Sofijo, samo jedan poljubac. Zar 
niste vi sada moja zaručnica ? 

—- Jesam, ali poljubac je velik grieh. Oh, 
zaklinjem vas, štujte me! Strpite se do vjen- 
čanja. Kad se vratimo iz crkve, dozvolit ću 
vam, da me poljubite. Dragi Martine, zakli- 
njem vas svetim čuvstvom ljubavi, koja plamti 
za vas u mojem srcu, da me ne napastujete. 
Svetčano vam prisižem, da se vaše ustnice 
neće dodirnuti moga lica, dok budete samo 
mojim stanarom! zavjeri se udova i održa rieč. 

Martina obuze neki sveti strah pred tako 
silnom čistoćom, pred ženom, kojoj bijaše čast: 
i poštenje najveće blago na ovom svietu, 
prava svetinja. — | | 

Petnajst dana kašnje vjenčali su se potajno, 
u večer, a dva dana poslie vjenčanja dobio 
je doktor Martin odvjetničko mjesto negdje | 
u Slavoniji. U onoj varoši umro je javni 
bilježnik, pa je Martin dobio i njegovo mjesto. 
Sofiji nije bilo pravo, što će se preseliti iz 
glavnoga grada u nepoznatu i malenu varoš. 
Bijaše biesna na grofa Albina, koji se bješe 
- okoristio prvom prilikom, da ju skine sa svoga 
vrata, da ju što više udalji od svoje kese. 

Mladenci ostaše dva tjedna u Zagrebu, da 

se malko naužiju gradskoga života, prije nego 
li će u ravnu Slavoniju. Odmah poslie vjenčanja 
počela se Sofija šepiriti, digla je nos u vis, 
nadula se da pukne. Sada nije više šivala, 
nego se raztezala po kući, ličila se pred 
ogledalom svaki dan najmanje dva sata, a 
kad bi se našušurila i nakitila, uzela bi svoga 
muža izpod ruke, vodila ga iz ulice u ulicu, 
s trga na trg, iz kavana u gostione, da ga 
svakomu pokaže. Sav Zagreb bijaše je pun, 
svakomu je udarala u oči kano kakav šareni 
i ogromni oglas cirkusa. Šećući s mužem, la- 
gano je skretala glavom, smiešila se posprdno 
i prezirno, puhala na nos i na usta, kano da 
zapovieda: ,Ugibaj se, prostoto, idem ja, dok- 
torica Sofija Nikolićka!“ Njezina bi nađutost 
malo spljasnula, kad bi joj se pogled sukobio 
s pogledom koga staroga znanca, prijatelja. Tih 
je znanaca bilo mnogo, a bilo ih je iz raznih 
»družtvenih slojeva“. Pogledi tih ,prijatelja“ 
prisilili bi ju, da se sjeti prošlih dana, veseloga 
svoga udoVanja. Martin bijaše sretan ; samo 
ga kadšto smućivahu neki čudni razgovori 
njegove žene. Nije mu bilo milo, što ona uviek 
ogovara mnoge gospoje, što ih spominje naj- 
grdjimi imeni. Jednom ju je umolio, da pusti 
u miru te gospoje, a ona se odmah razljuti, 
pa zabrazdi u najkrupnije nepodobštine, tvr- 
deći da je sto puta čestitija od onih mnogih 
»svetica“. Dok su njezina usta sipala naj- 
prostije rieči, Martin nije smio ni pisnuti. 

Tri dana poslie vjenčanja posjetio je s njom 
neku svoju rodjakinju, činovničku udovu, koja 
je imala dvie kćeri. Sofija počne odmah go- 
voriti o svojoj ljepoti, te kako mnoge gospo- 
jice ne mogu naći muža, a ona se je eto vjen- 
čala po drugi put s doktorom, koji je mladji 
od nje, te kako će za stalno naći i trećeg 
muža, ako joj Martin umrie. Gospojice, daleki 
Martinov rod, porumeniše i oboriše oči. Martin 
se snuždio. — Sofija ga vodila svaki dan na 
večeru u najbolje gostione, gdje se je nadi- 
mala, kočila i prenavljala kod stola, glasno 
izabirala jela i vikala na konobare. Htjela je, 
da ju svako vidi i čuje. Jedne večeri svirala 
je glasba u nekoj velikoj gostioni u Ilici. 
Sofija je malko zakasnila, hotomice, da se iz- 
takne, da ju sviet vidi, kako dostojanstveno 
ulazi. Sjedoše gdje je još bilo mjesta, k stolu, 
pri kojem bijahu dva doktorova znanca i je- 
dan nadporučnik, čovjek veoma liep, čvrst i 
jedar. Opaziv Sofiju, taj se je častnik malko 
smeo, pridigo se i reko svoje ime Martinu i 
Sofiji, koja mu se osmjehnu. U malo zametnu 
se oko stola prijateljski razgovor, pa kuc- 
nuše čašami. Veselo se pilo. Kad presta 
Svirka, sviet se po malo razidje, nu Sofija 
ostane u gostioni sa svojim družtvom. Na nje- 
zinu zapovied naruči Martin nekoliko sta- 
klenka šampanjca. Sofija bijaše već veoma 
vesela i razigrana, a neprestano je još pila 
i sve jače bučila. Oko jednog sata otidoše iz 

 gostione ona dva Martinova znanca. S mladim 
parom bijaše sada samo onaj liepi častnik. 
Na ženin mig, naruči Martin opet dvie sta- 
klenke šampanjca. Piju i piju, a Sofija hvata 
nadporučnika za ruke, govori mu nešto tajin- 
stvena, sjeća ga tiho na sladka prošla ro- 
čišta i pogledava na svoga muža, koji bješe 
zadriemao. Lice joj bijaše razrovano, oči na- 
buhle i smućene. Kad joj udari vino u glavu, | 
počne bulazniti, hvatati nadporučnika za rame 
i siliti ga, da pije. Jednom mu pak reče nje- 
mačkim jezikom: — Pij, dragi Arture! — U 
dva sata izadjoše iz gostione. Sofija nije mogla 
hodati, sve se je oko nje ljuljalo. Svježi ju 
zrak posve omami, pa se sruši pred gostionom, 
na pločniku, kano vreća vune. Martin ini 
nadporučnik digoše i uzeše ju svaki izpod 
jedne ruke, da bi ju kako do kuće doveli. Sofija 
iznenada udari u smieh, u glasan grohot, što je 
daleko ulicom ječio. Muž ju moli, da bude tiha, 
a ona se smije sve jače i svija se i previja 
kano da ju hvataju grčevi u utrobi. Martin i 
nadporučnik na težkoj su muci, vražjoj roboti. 
Vuku ju i nose ju, a taj prizor gledaju po- 
metači ulica i jedna nesretna žena, koja se 
je sama vrzla pustom Ilicom. Kad dovukoše 
pijanu Sofiju pred kuću, gdje je stanovala, 
Martin otvori vrata, pa htjede povući ženu u 
vežu. Ona mu se iztrgne, objesi se rukama 
O vrat nadporučnika Artura i uze nešto pen- 
tati. Martin zinu, a onda ju stane moliti drh- 

tavim glasom, da bi unišla u kuću. Sofija 
plete i mete, ali se razumije, kako nešto na- 
klapa, da Artur stanuje u mesničkoj ulici, da 
ide u njegov stan, da je poštena udova. Čast- 
nik se napinje, da ju digne s pločnika u vežu, 
a ona se brani i mahnita njemačkim jezikom, 
da ide s njim u mesničku ulicu, da je on, 
nadporučnik, njezin ,fešer Kerl“. Pometači 
glasno se smijahu. Martin je u to uhvatio 
ženu za ruke, pa se s njom natezao, da ju 
povuče u kuću. Sofija vikaše, da je Artur 
uviek ,feš“, da je onnjezin ,picek“ i nepre- 
stano kopitaše po pločniku. Nadporučnik, da 
pomogne Martinu, gurnu ju u ledja, a sra- 
motna mu psovka puknu iz ustiju, tako da 
su se glasnije nasmijali pometači, obaviti pra- 
šinom, što se je vijala u plinskom svjetlu. | 
Sofija prasnu u silan grohot u veži, previje 
se, zatura i sruši se na ploče. Martin zatvori 
vrata, priskoči k ženi i odmah se uvjeri, da | 
je sam ne može odnieti u prvi sprat. Mnogi 
se ljudi u kući probudiše. Martin pomisli, da 
probudi svoju služavku, ali u vežu stupiše 
vratar i vratarica, priskočiše mu u pomoć i 
odnesoše ju u njezin stan kano mrtvo tielo. 
Dok su ju nosili, bile su na stubah sve slu- 
žavke one kuće. Bosonoge, u dolnjih haljinah 
i razkuštrane kose, nagnute na ogradu stuba, 
držahu svaka lampicu u protegnutoj ruci i 
prigušeno se smijahu, kad opaziše, kako se vino 
osvećuje skupoj Sofijinoj haljini od crvene svile. 
78 


Sutra dan oko podne, čim se je probudila, 
počela je Sofija psovati svoga muža, da je 
strašan ,prostak“, jer da je driemao u go- 
stioni, u družtvu, da ju svuda ,blamire“. 
Martin je šutio u prvi mah, a onda spomenu 
ime onoga častnika, da ju ubode. U zao čas 
po sebe! Sofija pobiesni, izgrdi ga što je grdje 
znala, pa zaplače, i jecajući mu razjasni, da 
je malko previše pila, da jes nadporučnikom 
samo šalu izbijala, jer je htjela, da mu se 
osveti, što joj je ,bezobrazno“ udvarao kod 
večere, dok je Martin driemao. ,Ti si svemu 
kriv, jer si driemao!“ kriknu Sofija, pa mu 
uze tumačiti, kako ju srce boli, što njezin 
muž o njezinom poštenju sumnja. — ,1I ti 


još nećeš, da me umoliš za oprost?“ ..... ' 


viknu Sofija. Martin je šutio, a žena mu počne 
drhtati i plakati: ,Ubit ćeš me. Groznica me 
hvata. Ti si tiran! Moram leći n postelju. 
Ah, umriet ću, ako me tako mučiš. Tisi kr- 
volok!“ — Kod objeda se pomiriše, pošto 
joj je prisegao, da je već nikada neće ,,bla- 
mirati“. 


Tri dana kašnje odputovaše u Slavoniju. | 


Do kolodvora izpratiše ih Suzana i njezin 
mladi muž Milan Mirković. Svfija i Suzana 
tri se puta strastveno poljubiše. 

Vraćajući se pješke u grad, pripoviedala je 
Suzana svomu Milanu, da je Sofija pravi pa- 
klenski izmet, žena bez sramai stida. Da što 
bolje opiše svoju saveznicu, izgovvrila je naglo 

oko dvadeset rieči, od kojih bijaše rieč ,gnjus“ 
najmanje prosta. Milan, koji se bješe kod 
objeda prenajeo, nije slušao svoje žene Su- 
zane, jer je sretno prokuhavao i misliv na 
večeru. 

Grof Albin Sternklasterhausenheim šetao 
se je laganim korakom u svojoj prostranoj 
sobi, pognute glave, straga prekriženih ruku, 
i razgovarajući se sa illustrissimusom  Rubi- 
nićem, koji stajaše posred sobe, sav u crnom 
odielu. Grof šeće, a Rubinić skreće glavom 
za njim, premješta svoj ,cilinder“ iz desnice 
u ljevicu, napuhuje oba lica i pogledava gro- 
fova ledja, kano da hoće reći: kakveli blune! 

— ,A sada predjimo na drugo!“ puhnu grof 
njemačkim jezikom, stane pred ogledalo, po- 
gladi dugu i široku plavu bradu, koja mu je 
sizala gotovo do pasa, pa nastavi tiše: — Dok- 
tore, vi poznate gospoju Suzanu, koja se je 
pred nekoliko mjeseci vjenčala? ... 

— S Milanom Mirkovićem, uleti Rubinić 
grofu u rieč, nakloni se što je dublje mogao, 
pa se osovi i silno se uozbilji, gledajući oštro 
u grofovo žuto i nabuhlo lice, u njegovo 
nizko čelo, na kojem bijaše debelih nabora. 

Grof, visok i krupan, opet se uzšeta so- 
bom, pa pogladi veliku glavu, ošišanu do 
kože, stane pred Rubinića, uprie mu sive oči 
u zabrinuto lice i reče mu: 

— Doktore, vi ste komedijant! Da, vječni 
komedijant! 

Rubinić se duboko nakloni i prevrnu oči, 
pomislivši: kakve li blune! Grof se opet po- 
gleda u ogledalo od glave do pete, pa upita: 

— Dragi doktore, kako vam se svidja 
moje novo odielo? 

— IzZvrstno! nakloni se Rubinić. Da, iz- 
vrstno: crn kaput i biele hlače! Divno, non 
plus ultra, jest, uzor prave, aristokratske fi- 
noće, elegancije. Molim, neka mi bude dozvo- 
ljeno, da se divim... 

— Vi dakle poznate Suzanu? Čujte: jučer 
je došla k meni, da joj platim pet hiljada 
forinti. Mjenica. Moj žiro krivotvoren. 

— Oh! kriknu Rubinić, a lice mu se pro- 
tegnu, cviker mu pane s nosa. 

— Jest, krivotvoren. Što da učinim ? zinu 
grof, a debela _mu se doljna ustnica objesi. 

— A zločinac? 

— Jedna žena. | 

— Pardon! nakloni se Rubinić duboko. 

— Vi ju poznate: Sofija... 

— Žena odvjetnika i javnoga bilježnika 
doktora Martina Nikolića. Veoma talentirana, 
ženijalna žena! izusti Rubinić naglo i obori 
snuždeno oči. 

— Što vi mislite? ... 

— Da se plati Suzani mjenica. Molim, 
moje smierno mnienje. Suzana ne bi šutjela. 
Neugodno! .... sguri se Rubinić. 

— Prokleta žena! 

— Sofija? 

— Da. Ah moje hiljade! .. 

— Spustimo nad prošle dane gustu ko- 
prenu! uzdahnu Rubinić i razširi ruke, kano 
da spušta veliku koprenu na pod. 

— Poznate li, dragi doktore, Suzaninu ne- 
oćakinju? upita grof tiho i važno mu žmi- 
rucnu u oči. 

Rubinić se malko usupnu na to grofovo 
pitanje. Bio je porumenio. Pritajiv svoj bies, 
odgovori mu suhim glasom : 

— Ne poznam je. 

Grof ga mrko pogleda, pa se uzšeta S0- 
bom, a koji hip zatim stupi u sobu sluga i 
najavi : 

— Gospoja Suzana Mirković! 

— Doktore... nakloni se malko grof Ru- 
biniću, kimnuvši mu, da može otići. | 
Rubinić se duboko nakloni, pohrli prama 
vratima i srazi se na pragu sobe sa debelom 

Suzanom. 

-— Pardon, madame! izpriča se lllustrissimug, 
odskočiv na stran.š 

Suzana ne izusti nirieči, nego ga promjeri 
mrkim pogledom, kano vjerovnik dužnika. 
Rubinić se sav sguri i stisne, pa naglo vi- 
jugnu iz sobe. Gospoja Suzana bješe se pre- 
zirno za njim okrenula, a onda uzdahnula: 
ah taj čovjek! Njezina je haljina bila od 

 tamno-zelene svile, posuta crvenimi čipkami 

i vrpcami, i tiesna oko koljena, a na njezinom 
ogromnom šeširu od žute slame bila je sila 
šarena cvieća i veliko nojevo pero, što joj je 
visjelo nad zatiljkom. Kako bijaše vruć dan, 
početkom srpnja, debele kaplje znoja izpraše 
joj na nekih mjestima na licu ,poudre de 
riz“, kojim se bješe omučila ne samo po licu 
nego i po vratu. Odkad se je Suzana vjen- 
čala s Milanom Mirkovićem, počela je više 
trošiti na baljine, trsila se, da se pomladi, 
da zamete što je više mogla tragove, kud je 
prošao zub vremena. Htjela je, da bude što ' 
ljepša pred svojim mladim mužem, koji nije 
smio nijedne druge obožavati. Nikada nije 
ona govorila o svojem mužu, a da se ne bi 
pohvalila: ,Moj me Milan obožava“. 

Stupivši pred grofa Albina, izvadi iz džepa 
mjenicu, pa mu upilji oči u lice. Nekoliko se 
časova gledahu, a onda reče Suzana tiho, 
pokazavši prstom grofov podpis. 

— Opet sam došla, jer se nadam, da ću 
dobiti svoj novac. — Ja ponizno molim... 
samo pet hiljada. 

— To nijemoj podpis. Molim, sjednite. Ja 
ću vam, gospojo, dati te nesretne hiljade. 
Molim ... pokaže joj grof divan, veoma lju- 
bezne:... 

— Kada? upita Suzana i sjede. 

— Još danas, odmah, nu moliti ću vas 
prije za savjet. ... Vi ste veoma pametna 
gospoja! nasmieši se grof, sjede joj nasuprot, 

pa joj počne pripoviedati, da njegova sestra 
u Galiciji treba učiteljicu za svoju kćerku. 
— ,Bestra mi piše, moli me, da joj nadjem: 
učiteljicu, pa vas stoga molim, da mi budete 
na ruku, jer možda vi znate za koju gospo- 
jicu u Zagrebu“... 

— Trebalo bi, da promislim ... šanu Su- 
zana smeteno. 

— Ja ću otići u Galiciju u mjesecu rujnu, 
znate, na svoje imanje, gdje mi je sestra. 
Oh dosadno je na imanju! Ja ne čitam rado, 
jer me oči bole, a bez čitanja još je dogad- 
nije. Učiteljica, koju bih doveo svojoj sestri, 
mogla bi čitati novine, koju knjigu, da, da, 
poslie večere, kad bi vremena imala. Što ve- 
lite na to?... 

— Moja je Darinka veoma naobražena dje- 
vojka. Da snjom govorim? ... upita Suzana 
i pogleda mu živo u oči. 

— Vaša Darinka? Krasna djevojka! Ja 
sam baš na nju mislio. A bi li ona htjela u 
Galiciju? Ostala bi tamo sa mnom dva mje- 
seca, pa bi se mogla vratiti u Zagreb, ako 
joj se ne bi svidjalo na mojem imanju, go- 
vorio je grof drhtavim glasom. 

— Ah jadna moja Darinka! Nikoga ne 
ima na svietu osim mene! uzdahnu Suzana. 

— Govorite s njom. Budite uvjereni, da 
će joj biti kod mene dobro. 

— Zar vam se u istinu svidja? upita Sa- 
zana tiho i obori oči. 

— Već sam vam više puta govorio, da mi 
se svidja, da mi je u istinu mila. 

— Darinka je sirota; treba misliti na stare 
dane... Molim, koliko bi dobila na mjesec, 
ako podje u Galiciju? upita Suzana stalnim 
glasom, pogledavši ga oštro. Po čelu izbijahu 
joj sitne kaplje znoja. 

— Koliko?... Moja je sestra imućna g0- 
spoja... nasmieši se grof i sklone oči na 
svoje šiljaste cipele od laka. 

— Dakle? ... dahne Suzana. 

— Ja mislim, da ste zadovoljni sa dvie | 
stotine forinti... 

— To je premalo! uleti mu Suzana u rieč. 

— Premalo? Moja sestra ima samo jednu 
djevojčicu, a ta neće vašoj nećakinji zadavati 
velike brige. 

— Razumijem... kimnu Suzana i čudan 
joj posmjeh nakrivi ustne, promjerivši grofa 
od glave do pete. | 

Sad se počnu nagadjati. Suzana ni da čuje, 
ogradila se nehajem i tiho se skašljivala, tvr- 
deći neprestano, da je Darinka najljepša dje- 
vojka u Zagrebu. Grof bi se zamislio, kano 
da nešto računa. 

—,TIri stotine“ ponudi napokon. Suzana 
pristane, pa uze tumačiti, da je Darinka ne- 
izkusna djevojka, da bi mogla izgubiti svoj 
novac, te kako će najbolje biti, ako grof po- 
.šalje Suzani svaki mjesec dvie stotine i se- 
damdeset forinti, a preostatak, ono trideset 

forinti, neka slobodno da djevojci. Darinka 
da će biti posve zadovoljna stom mjesečnom 
nagradom. Tako dok bude Darinka s grofom 
u Galiciji, a kad se vrate u Zagreb, Suzana 
će doći k grofu, pa će se s njim sporazumjeti. 
Grof pristane na sve i poda Suzani desnicu. 
Zatim je govorila Suzana opet ob onoj mje- 
nici, pa spomenu i Sofiju, ženu odvjetnika 
Martina, te pripovjedi grofu, da je Sofija 
pred koji dan bila u Zagrebu, da je pošla u 
neku glasovitu kupelj, da uviek putuje. Grofa 
nije zanimao taj razgovr. 

— Molim vas, gospojo, da biste što prije 
govorili s djevojkom. Samo pametno, mudro! 

— To je moja briga. Oh, krasne li dje- 
vojke! Molim, da bude gospodin grof djevojci 
— zaštitnikom, pravim otcem, jer je sviet 
pokvaren. Ja sam uvjerena, da će gospodin 
grof paziti na djevojku... Ja ću još danas 
s njom govoriti, te mislim s toga, da već da- 
našnjim danom počima... 

— Vi mislite, gospojo?... 

— Htjela bih, da mi se izplati svota od 
dvie stotine i sedamdeset forinti već danas, 
za prvi mjesec, jer moj ,rad“ počima današ- 
njim danom. Svaki je početak težak, a meni 
bi drago bilo, da se Darinka što prije upozna..., 
sastane s gospodinom grofom. 

— Gospojo, hoćete li sutra k meni? | 

— Ako mi bude moguće. Ja E sada 
u svojem vinogradu. 

Još se nekoliko vremena razgovarahu o 
djevojci, a onda nabroji grof Suzani pet hi- 
ljada dvie stotine i sedamdeset forinti. Oboje 
bijahu zadovoljni, pa se veseli razstadoše. 

Malo kašnje, oko podne, odvezla se Suzana 
u svoj vinograd, nedaleko od Zagreba. Ku- 
pila je vinograd, da ugodi svomu mužu Mi- 
lanu. U liepoj kućici, povrh ceste na zelenom 
briežuljku, sretno je sada živio Milan sa svo- 
jom iskusnom ženom, koja ga je brižno go- 

jila, i trsila se, da mu što ljepše bude. Da 
nije bilo Darinke u kući, njihova se sreća 
ne bi nikada pomutila. Kadšto bi posjetili 
Milana neki prijatelji iz Zagreba, pa se je 
jelo i pilo do zore, nazdravljalo se. ,vele 
vriednoj i dičnoj“ domaćici, koja se je raz- 
tapala od miline. Suzana nije bila sada škrta 
kao prije, te je često govorila: hoću da se 
barem sada naužijem života, kad nisam za 
prve mladosti! — Sa njezinog briežuljka kra- 
san bijaše vidik na zagrebačku goru i na 
savsku dolinu. | | 
Suzana je mrzila iz dna srca svoju neća- 
kinju, jer je ta djevojka bila i mlada i liepa, 
i jer bješe opazila, kako se Milan za njom 
požudno ogledava. Jednom se Suzana izne- 
nada dovezla iz Zagreba u vinograd. te je za- 
tekla svoga muža u Darinkinoj sobi. Bilo po 
podne, a Milan pripit, pa je ružno napastovao 
djevojku. Kad je Suzana stupila u sobu, Da- 
rinka plakaše. Suzana počne psovati svoga 

muža, a još jače svoju nećakinju, kojoj se 
ozagrozi, da ću ju protjerati iz kuće, jer da 
je ona, djevojka, kamen smutnje. Muž se i 
žena pomiriše. 

Kad se je Suzana dovezla od grofa u svoj 
vinograd, zovnu k sebi Darinku, koja se tomu 
pozivu malko začudi, jer teta nije s njom 
bila progovorila cieli mjesec dana ni jedne 
rieči. Suzana joj uze ljubezno pripoviedati, 
kako joj je našla izvrstno ,mjesto“ kod grofa 
Albina, kako će s njim poći početkom rujna 
na njegovo imanje u Galiciju i kako će imati 
sve u kući, kano kakova grofica, i još k tomu 
»Krasnu“ plaću: trideset forinti mjesečno! 
Zatim je hvalila grofa, a napokon zaključi 
nježno i sladko: — Drago diete, liepa si, 
mila i naobražena, a grof ima za stalno 
mnogo prijatelja, pa će ti on naći ,dobru 
partiju“. Ako budeš pametna, tko bi znao, 
kakova te sreća čeka! A dakako, velika sreća, 
jeć ćeš doći medju bogate ljude, medju gro- 
fove i barune! Uh, drago diete!... Srce mi 
puca od boli.... da, da, meni bi najmilije 
bilo, kad bih te mogla uviek imati pred 
očima, nu mogu lija uništiti tvoju budućnost ? 
. Zar bih se ja mogla suprotiviti tvojoj želji?.. 
Jest, vidim ti na licu, da te veseli, što ćeš 
s grofom u Galiciju. Ah, sladka moja Da- 
rinka, ti mene ne ljubiš, kako ja tebe, jer da 
me ljubiš, ti bi plakala, što ćeš se razstati 
sa svojom dragom tetom... 

Suzana nije dalje mogla, pa pokrije oči 
rubcem. Darinka, spustivši glavu nad prsa, 
bijaše tiha, nu drago joj bijaše, što će iz 
Zagreba u Galiciju. Zar nije u Zagrebu do- 
živjela velikih razočaranja, koja joj zališe srce 
čemerom ? 

Tjedan dana kašnje posjetio je grof Albin 
Suzanu u vinogradu, gdje je ostao nekoliko 
sati. Nježno se je iljubezno razgovarao s Da- 
rinkom ; pripoviedaše joj o svojem velikom 
imanju u Galiciji i uvjeravaše ju, da će joj 
u Galiciji biti ljepše, nego li u Zagrebu. U 
kratko vrieme grof je tri puta došao u vino- 
grad, a Suzana ostavila bi ga na samu s Da- 
rinkom, te bi on vrludao sa stasitom djevoj- 
kom po briežuljku. Razgledavahu dražestnu 
okolicu, a djevojka, uviek mila i čedna, pri- 
poviedaše mu, kako se zove onaj brieg, pa 
ono selo, kako se Sava svija i druge stvari. 
Grof bijaše uviek otmen i prijazan. Uviek ju 
je molio, da mu kaže put, da ide pred njim 
strmenitimi puteljei po briežuljku, a ona, laka 
kano pero, skakutaše pred njim, gibka i dra- 
žestna. Grof promatraše tada njezin krasni 
stas i jedra ramena; svu bi zaokupio požudnim 
pogledom. 

Jednom je grof Albin umolio Suzanu, Da- 
rinku i Milana, da bi se s njim odvezli ne- 
komu velikašu u Zagorje na objed. Suzana i 
Milan zadrbtaše od radosti, kad im je to 
grof kazao. Kakvo veselje u kući! Suzana se 

obukla u najljepše haljine, nametala je na 
sebe sve svoje zlato, gospodski se počešljala 
i omučila vrat i crnomanjasto lice. Njoj i Mi- 
lanu bijaše pri srcu kano da plivaju u moru 
sreće, kad su se vozili u Zagorje grofovom 
kočijom. Grof je sam držao uzde. Suzana je 
ponosno sjedila uz njega, i dostojanstveno 
bi kimnula seljakom, koji ponizno odkrivahu 
svoje glave pred gospodom. Kod velikaša, 
grofova prijatelja, ostali su do pol noći. De- 
set su sati sjedili, pili 1 jeli' Svi odrasli čla- 
novi velikaške obitelji, mužko i žensko, svi 
se nadtjecahu, tko će više odlikovati dra- 
žestnu Dariuku, jer su svi bili uvjereni, da 
će ona biti učiteljicom u kući Albinove sestre 
i da će čitati grofu Albinu novine na nje- 
govu imanju u Galiciji. I Suzani, kano ,ugled- 
noj“ gospoji, svi izkazivahu veliko štovanje. 
Milan, Suzanin muž, bio je ravnateljem stola. 
Bio je blažen, kad mu je kod večere rekao 
grof Albin: ,Potrsit ću se, da postanete ple- 
mićem za zasluge na gospodarstvenom polju, 
jer sam vidio, kako je vaš vinograd divno 
uredjen“. U pol noći, da se udobnije odvezu 
put Zagreba, smjestiše se u dvie kočije. Grof 
Albin umolio je velikaša, da mu posudi jednu 
kočiju. U prvu sjedoše Albin i Darinka, a u 
drugu Suzana i Milan. Vozili su se dobrom 
cestom sad medju briežuljci, sad rubom šu- 
mica, sad čistinom. Bijaše lagodna ljetna noć, 
a čarobna slika noći svaki se je čas mienjala. 

Tamo uz podnožje šumovita briega dizala se 
magla nad nekim potokom kano duga i blieda 
srebrna crta, i gubila se u sivoj daljini u 
mrk prodol. Sjajna bi mjesečina čas samo 
pokropila kočije kroz grane hrasta, a čas 
zatim oblila bi ih posve svojim tihim sjajem. 
Zelene livade, guste šumice, kano tajnoviti 
otočići po velikoj ravni, pa njive sa žutim 
klasjem, sve se je naglo izmienjivalo, i uz- 
micalo, a sve one šarene boje nisu se oštro 
izticale kano po danu, nego se lagano stap- 
ljahu jedna u drugu, protkane, podušene i 
ublažene sjetnim sjajem mjeseca. Kad bi se 
prva kočija po malo uzpinjala strminom, slu- 
šala. bi Darinka onu tihu i jednoličnu glasbu 
šturaka, onaj njihov turobni noćni poj, koji 
se je čuo sa svih strana. 

Darinka bijaše nevesela, kad je sjela u ko- 
čiju; raztužila ju bješe usiljena, neiskrena 
prijaznost one velikaške obitelji, te je uprav 
čeznula za samoćom, za svojom sobicom u 
vinogradu. Do nje sjedio je u kočiji grof Al- 
bin, a kako je bio pripit, često bi udarila 
njegova glava o njezino rame. Neko je vrieme 
šutio, a onda je počeo govoriti djevojci, kako 
će veselo živjeti u Galiciji, pa joj uzeo ruku, 
i upitao: — Zar se vi mene bojite? — Dje- 
vojka se smutila i nije znala, što bi mu od- 
govorila. Zatim počne joj laskati, da je naj- 
ljepša djevojka u Zagrebu, da mu je mila, a 
ona se preplaši njegovih očiju i stigne se u 

kut. Grof nije znao, što govori, jezik mu bio 
težak, vino ga posve svladalo. Kad su bili 
na vrhu jedne strmine, htjede ju grof polju- 
biti. Darinka viknu kočijašu, neka stane, i 
obrani se od grofa. Konji koraknu desetak 
puta, a kad budu na ravnoj cesti, uzdrža ih 
kočijaš. Darinka skoči iz kočije. Grof ju je 
molio, da bi se popela opet u kočiju, te neka 
mu oprosti, jer da je odviše pio, nu djevojka 
ni da čuje. Do mala eto kočije sa Suzanom i 
Milanom, kojije spavao. Injegaje vino svla- 
dalo. Suzana opazi Darinku na cesti, čudi M, 
pa pita, što se je dogodilo. 

-- Ja se neću voziti s grofom, gdkovon 
joj Darinka odlučno. 

— Ali molim vas, gospojice!? .. . propenta 
grof iz kočije. 

— Što, ti se nećeš s grofom? ... usupnu 
se Suzana. 

Dugo se vremena prepirahu, a Sana na- 
pokon zaključi: 

— Ti si prava guska! Ako se je grof 
malko našalio, neće te pojesti. Sjedi k Mi- 
lanu, a ja ću se voziti s grofom. 
Tako i učiniše, pa krenuše dalje. Darinka, 
sjedeći uz Milana, tiho zaplače. Milan je još 
spavao; glava bi mu klonula sad lievo, sad 
desno, protezao se u snu, da se što bolje 
smjesti. Na jednom spusti glavu na Darinkino 
rame i uhvati joj se oko vrata desnicom, a. 
to razljuti djevojku, pa ga odrinu od sebe. 

Milan se na to probudi, zinu i promuca: i 
A. gdje je moja Suzana?“ 

-— Teta se vozi s grofom, odgovori mu 
djevojka srdito, nu žao joj bijaše, što ga je 


gurnula, kad je razabrala, da je nije htio 


ogrliti. 

Milan opet usne. Njegova: debela Suzana 
nije imala mira u prvoj kočiji, jer je grof 
Albin bio veoma razkalašen. Suzana se branila, 
ljutila se, smijala i hihotala, i molila ga, neki 
se ne šali, neka bude pristojan. Grofa napokon 
utuče vino, spusti glavu na Suzanino kr ila | i 
tvrdo usnu. — 

Kad dojuriše kočije podno Šsinašia vi- 
nogradu, izvuče se Suzana tiho iz kočije, a 
zatim probudi svoga muža. Jedna kočija odjuri 
u Zagorje, a druga u Zagreb sa grofom Al- 
binom. — — — 

Sutradan bijaše Suzana vanredno ljubezna 
sa Darinkom, te ju nagovaraše, neka ne bude 
divlja sa grofom, neka mu oprosti, što ju je 
htio poljubiti, jer nije znao, što radi. — ,Što 
ćeš, drago diete, udarilo mu vino u glavu, 
Ali, napokon, da teje i poljubio... no, no, 
ni to nije najveći zločin! Ja znam, da te grof 


štuje“ , 
_ Teto, što to sinonish Da me je polju- 
bio!... zgrozi se djevojka i briznu u plač. 


Suzana ju uze tješiti. Svaki ju je dan na- 
govarala, neka ne bude djetinjasta, te neka 
bude ljubezna s grofom. Djevojka bijaše tužna 

 ž mučaljiva, i sva bi zadrhtala i problieđila, 
kad bi ju saletila neka strašna misao. ,Ne, 
nije moguće, da moja teta“ .... izlanula bi 
tiho, ali ne sve, što: je mislila, jer se je bo- 
jala grozne misli. 

Suzana je u to vrieme posjetila tri puta 
grofa Albina. — Jedno po podne odvezla se s 
Milanom u Zagreb. Kad ju je Darinka upi- 
tala: hoćeš li se vratiti do noći? ona joj od- 
govorila, da hoće. Bijaše to koncem srpnja. 

Darinka je čekala svoju tetu sve do jeda- 
najstog sata u noći pred kućom, a napokon 
-uzadje u svoju sobu na prvi sprat, jer bijaše 
uvjerena, da će teta prespati u Zagrebu. Uze 
u ruke neku knjigu i sjede uz otvoren pro- 
Zor, protegnuvši noge i spustivši glavu na 
oslon stolice. Na knjigu i na Darinkin bieli 
doramak, liepo izvezen i napet nad bujnimi 
grudi, padalo je svjetlo lampe, koja je bila 
na stolu iza njezine glave. Na sebi imala je 
ljetnu suknju svietlo-pepeljaste boje. U sobi 
i vani bijaše grobna tišina, zrak ukočen i 
olovan, omarna sparina. Na zapadu dizahu se 
tmasti oblaci; kadšto bi u daljini slabo siev- 
nulo, pa bi se za jedan hip razabrale okićke | 
glavice u mračnoj noći. Iztočno nebo bijaše 
još vedro, sjaj zviezda pomućen vlažnim zra» 
kom. Darinka je čitala nekoliko časova, a 
onda spustila knjigu na krilo, uronivši u tužne 
misli, koje su joj već dva tjedna morile srce. 
Bolno se nadimahu njezina prsa, stisla bi ra- 

89 


mena i koljena, sgrčila bi se malko, pritisla 
rukama glavu, zadrhtala i uzdahnula, a lice 
bi joj probliedilo i uznojilo se u jedan mah, 
kano: da ju neko ubo u srce. Kad bi ju 
gorka bol minula, kad bi klonula na stolici.i 
zatvorila oči, bijaše joj, kano da čuje tetu 
Suzanu, kako nešto šapće grofu Albinu. Na tu 
misao naglo bi: se trgla, pridigla na stolici, 
razsklopila velike crne oči i obazriela . se 
prestravljeno po svojoj sobi, a onda bi opet 
klonula, obuzela bi ju velika tuga, pa pozi- 
raše u neku strašnu bezdanicu i osjećaše se 
samom na svietu, zapuštenom. Svjetlo lampe 
bivaše sve to slabijim. 

Darinka je opet spustila glavu na oslon 
stolice, pa se smirila, zatvorila oči, kano da 
sniva. Na: njezinom sumornom licu podrhta- 
vaše svaka, žilica, a tako i na vratu; tjeskoba 
na zavoju ustnica po malo stane izčezavati, 
cielo se lice upokoji, ruke“joj panu u napust 
niz bedra. Lagano je disala. Na. bielom licu 
bili su tragovi tuge, nesanice i plača, oko 
 jagodica nestalo je rumenila. . Pred njezinim 
duhom redali se svi dogodjaji, sjećala se svoje 
ljubavi, zagrljaja i cjelova, pa ju obuze čeznja 
za životom, a mlado tielo zadrhta. Djevojka 
se naglo prenu, mahnu zdvojno rukom i tiho 
i tužno izlanu: sve je to minulo! Očaj joj 
sgrči lice i uzvine ustnice, prestravljeno gle- 
daše u pod, prignuvši glavu, kad joj sunu 
u pamet strašna misao: ,Čemu da živim?“ 

spao pa pokrije oči rukama, nasloni glavu 
na prozor i zaplače. 

U daljini muklo je tutnjila grmljavina. Da- 
rinka se nakog dugog plača ustane, svuče se, 
ugasi svieću, pa se opet nasloni na prozor. 
Noć bijaše mračna, crna kano crnilo. Munja 
sievnu u oblaku, koji bijaše sakrio Okić, a 
bliži dio savske ravnice izkoči iz mraka. Da- 
rinka je vidjela topole, vinograde, cestu, neke 
kuće, te Savu, kako se je za hip zazelenila. 
Zrak bijaše jošte ukočen, mrtav, nu nešto 
hladniji. Opet sievnu munja i za jedan hip 
žarko osvjetli Darinkinu glavu, bielo lice, 
gola jedra ramena, oble i zagrljaste ruke, 
sniežne, krasne djevojačke grudi, s kojih 
bješe spala košulja, dok je djevojka bila na- 
slonjena na prozor. Zagrmi, pa nasta tišina. 
Darinka osluhuje, da li se teta vozi doma. 
Sve tiho. Zatvori prozor, pa se popne na po- 
stelju. Već je jako grmilo; svaki bi čas na- 
punila munja Darinkinu sobu svojom žarkom 
svjetlosti kroz luknjice zastora. Darinka upali 
svieću. U malo čas zašumi oko kuće vjetar, 
velike kaplje prasnu o prozore. Darinka je 
slušala oluju, i opet plakala, pomislivši na 
tetu i grofa Albina. 

Kad je najjače oluja biesnila, otvore se 
vrata Darinkine sobe. 

— Tko je? upita djevojka. 

— Ja sam, gospojice, reče služavka. 

— Što želite? 

 — Liepo molim, da biste se ustali, jer je 
došao k nama onaj gospodin grof s velikom 
plavom bradom. Zatekla ga oluja na putu, 
osu služavka. 

Djevojka se trže u postelji, pa se malko 
zamisli. 

— Recite mu, da spavam. 

— On želi s vama govoriti. 

— Recite mu, da sam bolestna. 

Darinkin glas drhtaše. Kad služavka otide, 
skoči ona s postelje, da će zatvoriti vrata 
ključem, ali se u taj mah pomoli na vratima 
grof Albin. Darinka brzo skoči na postelju i 
ugasi svieću. | 
— Zar već spavate, gospojice ? Strašna 
oluja. Baš me na putu zatekla. Gospojice, 
oprostite, da, nisam mislio, da ste već u po- 
stelji. To je smiešno, gle, već ste u postelji! 
Bio sam kod prijatelja u Zagorju. Izvrstno 
vino! Žao mi je, što niste sa mnom bili. Da- 
kako vaša teta... oh, mudra žena, zar ne, 
ona je u Zagrebu ? Izvrstno vino, znate ono 
crno. Ja sam mislio, da ću ranije otići od 
prijatelja, nu čaša za čašom ..... Ovdje je 
tamno, bih li zapalio svieću? Molim vas, da 
se ne ljutite..... strašno grmi i kiši, da ge 
ne ljutite, što sam amo došao. Vaša teta zna, 
to jest, ona je u Zagrebu, ali ovdje je tamno. 

Grofu se je pleo jezik. Stojeći posred tamne 
sobe, kolebao se neprestano, kano da je na 
ladji, na uzburkanom moru. Kad bi munja 

sievnula, Darinka bi vidjela njegovo nabuhlo 
lice i dugu bradu. Bješe se stisla k zidu i 
pokrila do brade. Grof koraknu k postelji, 
pa se opet počne izpričavati, što je došao 
onako kasno, u noći. Nekako nadje šibice i 
upali svieću, a Darinka zadrhta, stisnu se 
jače u kut. Nije mogla progovoriti ni rieči, 
nego ga prestrašeno gledaše. Grof ju upita, 
zašto se toliko boji njega, koji ju neizmjerno 
ljubi, pa nastavi, kako će sretno živjeti na 
imanju u Galiciji. Kad se nasloni na njezinu 
postelju, ona ga odrinu i vrisnu prestravljeno: 

— Oh majko! 

— Umirite se, gospojice. Vi me tjerate iz 
kuće? A što će reći vaša teta? Dakako, za- 
tekla me oluja. Dakle vi nećete sa mnom u 
Galiciju ? Vi ste ludo diete, a ja vam opet 
velim, da vas ljubim. Bit ćete sretni, imam 
znanaca, upravitelj moga imanja nije oženjen, 
on je dobra partija za vas. Što se bojite? 
Ja nisam pijan. ... 

Sad se opet nasloni na postelju i uhvati 
djevojku za ruku, 

— Ostavite me! zam se Darinka. 

— Ljubim vas . 

Djevojka skoči s postelje, da će uteći iz 
sobe, ali ju on uhvati oko pasa. ,Umirite se, 
nebojte se“, veli grof i hoće da jusruši. Ne- 
koliko se časova uzalud borila Darinka, nu 
napokon iztrgnu :se iz njegova naručja, po- 
grabi jednu stolicu, dignu ju u vis i skoči u 

kut sobe. Strast, požuda i vino upališe gro- 
fovu krv, pa iztisnu biesno kroz zube: — Ja 
vas ljubim, vi ste moja. Ne ludujte! Djevojka 
ga oštro gledaše, držeći stolicu nad svojom 
glavom. Grof hoće, da navali, nu Darinka 
zamahnu stolicom. On se sretno ugne udarcu, 
i hrapavim se Slon: zagrozi: 

— Ja vas ljubim, ja hoću da ostanem u 
ovoj sobi noćas. Suzana vam je dala onaj 
novac, još ću vam dati, zar vam teta nije 
.rekla? Da, tri stotine mjesečno, ali još ću 
vam dati. Ako se bojite svoje tete, ludo ste 
diete, jer ona zna, da sam sada kod vas. 
Vaša teta zna, jest; SIMI se za vašu bu- 
dućnost. . 

Darinka se BE ozila na grofove rieči. Je- 
dan se čas skamenila, kano da ju je grom 
ošinuo, a onda joj se lice očajno i grčevito 
preobrazi, kriknu, ruknu nešto, a grozan joj 
smieh nakrivi ustne. Grof nasrnu na djevojku, 
pijan i grozničav, a ona zamahnu stolicom, 
udari ga po glavi, tako da se je zateturao 
sve do zida. Djevojka pograbi svoje haljine, 
nu on ju zaskoči, pa se stanu natezati po 
sobi. Darinka zvaše u pomoć, ali je služavka 


nije čula, jer bijaše zadriemala u kuhinji, 


prizemno. Vjetar je jošte jako šumio. Gro- 

fovo lice bijaše okrvavljeno. Djevojka se opet 

iztrgnu iz njegovih šaka, odrinu ga svom sna- 

gom od sebe, pobere suknju i doramak, pa 

uteče iz sobe: Grof da će za njom, ali se sruši 
na dnu stuba pred vratima kuhinje. 

Darinka bješe već pobjegla iz kuće u vrt, 
pa u vinograd, gdje se je brzo obukla. Po- 
glednuvši u nebo, sadje onako bosa strmnim 
puteljkom na cestu, koju ravno presječe, a 
kad bude na ravnici s druge strane ceste, 
potrči što je brže mogla, gazeći vodu. Sustala 
bi u biegu, uzdahnula, pa bi opet potrčala. 
Sve više približavala se nizkom šikarju. Na 
jednom stane: iza šikarja čuo se šum vode. 
Djevojka pritisne srce rukom, zadrhta, pa se 
prošulja kroz šikarje. Pred njom je sada 
Sava, što se je razlila na drugoj strani po 
nizkoj obali. Samo na iztočnom obzorju bilo 
je još oblačno, a povrh onih oblaka dizao se 
uštap. Darinka stajaše na visokom savskom 
nasipu, pognute glave, spustivši ruke niz 
bedra, mrtvo; očajno. Mjesečina je tužno raz- 
svietlila cielu tihu okolinu; tamo preko vode 
stršile su vrbe, malo niže bielio se savski 
prud, kano kakav otočić uz obalu, a Sava 
je naglo strujila, mrka u sjeni, zelena na 
mjesečini. Valovi se sredinom zapljuskiv ahu 
naglo se sustizahu, vrteći se na mjestima 
poput vira. Sva ona široka voda hrtila je, 
muklim šumom, svijajući se na sto načina, 
pjeneći se u čudnih kruzih, posuta amo tamo 
srebrnimi ljuskami mjesečine. A kad bi munja 
sievnula tamo u daljini, na iztočnom obzorju 
pod uštapom, Sava bi se zalaštila svietlom 

elenom bojom, pod kojom kano da se raz- 
tezahu neke duge biele utvore, hrleći niz 
vodu. Darinka kleknu na rubu nasipa, sklopi 
ruke pred bielim licem i podignu umolne oči 
put neba. Voda je tiho pljuštila medju vrbi- 
njem, što se je spuštalo s nasipa u nju. 
Djevojka se ustane, pogleda jošte jednom 
nebo, zviezde i planine, pa opet kleknu na 
< rub nasipa, pokrije oči rukama, zadrbta i 
sagnu se nad vodu... U noćnoj tišini začu 
ge očajan krik i jak pljusak pod nasipom. 
Hip zatim zamahnuše u struji uz nasip iz 
duboke vode Darinkine biele ruke. Voda se 
je malko zapjenila na onom mjestu u struji, 
nad širokom je Savom zadrhtalo mrko i ze- 
leno svjetlo, kad je u daljini munja sievnula. 

Sutra dan čitalo se u novinah, da je grof 
Albin Sternklasterhausenheim pao s konja i 
da se je ranio na glavi. ,Liečniko mnienje 
da ide onamo, da se rana može ubrojiti medju 
lake ozliede.“ Tako se čitalo o grofu Albinu, 
a o djevojci ni rieči. Dva tjedna kašnje našli 
su Darinkino tielo neki pastiri. Samo su neki 
ljudi u Zagrebu znali, da se je Darinka uto- 
pila, jer su Rubinić i njegovi prijatelji učinili 
sve što su mogli, da novine ne pišu o tom 
dogodjaju. I novine nisu pisale. Suzana je 
svakomu pripoviedala, da je njezina ,mila“ 
Darinka otišla u Berlin, da ju je zaveo neki 
trgovac. Svaki bi put, kad bi o tome go- 
vorila, pokrila oči rubeem i tužno uzdahnula: 

»Ah, mladost, ladost!“ Suzana je sretno živjela 
sa svojim ugojenim, mladim mužem i bila je 
veoma ,uvažena i ugledna gospoja“. — Go- 
dinu dana poslie Darinkine smrti, otišo je 
grof Albin na svoje imanje. 


VI. 


Bilo oko Božića, a kruta zima, da ti se 
dah ledi na brku. Putevi bijahu tvrdi, led je 
škripao pod nogama. Savskom ulicom skitala 
se visoka žena, blatna i crvena lica, u dro- 
njavih haljinah, poderanih cipelah. Nije imala 
šešira, nego je omotala glavu i pleća otrca- 
nim vunenim rubcem. Već bijaše unoćalo, pa 
se skitala ulicom, ugibala gradskim stražarom, 
a mahala glavom radnikom, vojnikom i trho« 
nošam. Neko se je vrieme razgovarala s jede 
nim pometačem ulica, nu taj ju je čovjek 
izgrdio i rekao joj, da ima samo deset nov- 
čića, a to da on treba za rakiju. Žena s po» 
deranimi cipelami bijaše gladna. Već dva 
dana nije okusila ništa topla. Dugo se uziraše 
samotnom ulicom, a onda podje u jedan du 
ćančić, gdje je popila čašicu rakije. U tom 
dućančiću bilo je radnika, a ona je svakomu 
namigavala. Sve uzalud. Strašan ju je glad 
morio, u želudcu ju peklo, Kad otidje iz 
dućančića, opet stane lutati najsamotnijimi 
ulicami. Sve uzalud. Ružna je, kost i koža, 
lice puno žutih ljaga i lišaja, nos crven i 
debeo, odielo blatno i raztrgano. J edan m 

vojnik, koga bješe zaustavila, odrinu ju od 
od sebe i reče: — Ti gnjus! — Opet se 

skitala. Sve uzalud. Bila je stara, prevalila | 
je pedesetu godinu, iz ustiju zaudaraše joj 
rakijom. Želudac joj se strašno, bolno stezao. 
Sretna bi bila, da joj je tanjur tople juhe, 
komad kruha, ali velik komad! Gladna je, a 
oštar sjever brije, nos joj se ledi, ne može 
da miče: prstima. Svud led i snieg. Užasno 
je to.. Jadna patnica! A eno kako su za- 
magljeni svi oni prozori na liepih gospodskih 
kućah. U onih sobah, gdje se puši na stolu 
topla večera, da, u onih sobah bit će vruće. 
Jadnica se skiće, pa stane pred liepom ku- 
ćom i zagleda se u zamagljene prozore. Još 
malo i odbit će deveti sat. Jadnica drhtaše, 
cvokotaše zubima. ,Bih li pošla k Suzani? 
Neće me valjda protjerati“, pomisli Sofija, 
udova odvjetnika i javnoga bilježnika doktora 
Martina Nikolića. Da, udova. Njezin je muž 
bio tri. godine odvjetnikom i javnim biljež- 
nikom, a kad je pronevjerio nekoliko hiljada, 
Kad je prevario nekoliko ljudi, bacilo ga u 
“tamnicu na osam godina, Nakon treće godine 
preselio se iz tamnice u grob. Sofija, njegova 
žena, bijaše kriva, što je postao zločincem 
jer je rado putovala, živjeia svake godine 
tri mjeseca u ,glasovitih“ kupeljih. trošila 
mnogo na haljine i na: svoje ,piceke“. Ona 
je tako zvala svoje ljubovnike. Svuda je 
hitjdla biti prva, i bila je uvjerena, da rigra 

prvu ulogu“. u varoši, gdje joj je muž bio 
odvjetnikom. Po smrti njezinog muža, vje- 
rovnici prodaše njezino pokućstvo, sve. Ona 
se preseli u Zagreb, gdje padaše svakim danom 
niže. Gdje su ju poznali, nije mogla dobiti 
stana. Nekoliko je puta odlučila, da će se 
ubiti, nu opila bi se i zaboravila na svoju 
odluku. Kad joj se navrši pedeseta godina, 
glad ju češće posjećivaše, pa bude s toga 
podvorkinjom, ,bedinericom,“ kako se ono 
kaže u Zagrebu čistom hrvaštinom. Kad bi 
u jednoj kući pomela sobe, pošla bi u drugu, 
da opere tanjure, a u svakoj je kući krala, 
pa su ju s toga gonili. Jednu je godinu ži- 
vjela s nekim trhonošem, koji bi ju svaki 
odan natukao. Više je puta bila zatvorena 
radi kradje. Napokon se stala skitati noću 
najsamotnijimi ulicami. 


»Bih li išla k Suzani ? Bile smo prijatel ice, 
saveznice“ pomisli Sofija, udje u kuću i od- 
šulja se u prvi sprat, gdje se je širio miris 
iz kuhinje, miris pečenke. Sofija osjeti još 
jaču glad, u njezinih očijuh muzne strašna 
svjetlost, usta joj se razzinu, nozdrve razšire. 
Pozvoni. Služavka otvori malko vrata. 


— Sto hoćete? upita srdito služavka, kojoj 
su bile ustnice mastne. U ruci je imala komad 
pečena purana. 

— Stanuje li ovdje gospoja Suzana Mir- 
ković ? izusti slabim glasom Sofija. . 

— Stanuje. Gospoda su kod večere, ode 
govori služavka, zagrize pečenku i naglo 
zatvori vrata. 

Sofija se nasloni o zid, da se ne sruši. 
Tresla se od gladi i studeni. Sadje zatim u 
vežu, pa se opet nasloni o zid, ne znajući 
kamo bi krenula. Bijaše posve salomljena, 
nije se više mogla maknuti. Iza kuće bijaše 
veliko dvorište, a tamo na kraju velika suša, 
puna starih dasaka, greda, opeka i drugih 
stvari. Sofija se uvuče u tu sušu, u tu daš- 
čaru, sjede u jedan kut, i sva se sguri i 
sgrči medju daskami. 

Sutra dan oko podne izvukoše ju iz daščare 
mrtvu. Bijaše modra. Kad je redarstvo upi- 
talo i gospoju Suzanu, dali pozna mrtvu ženu, 
začudila se Suzana tomu pitanju i odgovorila: 
»Kako da ju ja poznam ? Takvih nesretnica 
ima mnogo na svietu!“ 

L 
edne večeri, bilo to g. 1875, u mjesecu 
studenomu, lutao sam talijanskim bou- 


SEdlevardom. Moje oči bile su već navikle 
na onaj parižki sjaj, na onu silnu vrevu. Lu- 








tati parižkimi ulicami bez cilja, kano pravi 


parižki fl&neur, bit će valjda najugodniji posao 
pod kapom nebeskom. Kad sam se dosta na- 
hodao, pomislih napokon, kamo ću te večeri. 
U talijanskom kazalištu glumio je glasoviti 
Ernesto Rossi Hamleta. Ja krenuh s boule- 


ovarda, a do mala eto mene na trgu Ventadour 


pred Thć&tre-Italien. Pogledam na sat: oho! 
treba pol sata dok se blagajna otvori. Pro- 
šećem se malim trgom, smotam cigaretu, ali 


nemam ognja. Opazim čovjeka, koji se bješe. 


naslonio na jednu željeznu rešetku, pa puši, 
pognute glave. Podjem k njemu i umolim ga | 
francezkim jezikom ,malko ognja.“ Taj mi se 
čovjek nakloni i pruži mi svoju smotku. Dok 
sam napaljivao cigaretu, gledah ga izpod oka, 
Bio je blied i mršav. 

— Što me gledate, gospodine? upita me suho. 

— Ja?.... Oprostite! zabunih se malko. 

— Došli smo prerano. Hoćete li u kazalište? | 
nastavi on ljubezno, liepim francezkim izgo- | 
VOorom. 

— Hoću, gospodine. 

— Jeste li već čuli Rossi-a? 

— Jesam mnogo puta. 

— A Salvini-a? 

— I njega. 

— Koji vam se više svidja ? | 

— Salvini; nu obojica su velikani, pravi 
velikani! rekoh živahno. | 

Čovjek razsklopi oči, sažalno me pogleda, 
kimnu i reče hladno: 

— Velikani! velikani! Vidi se, gospodine, 
da ste iz južne Europe. Sve vas može odu- 
ševiti. Niste li vi Talijanac? upita me tali- 
janski. 

— Nisam. Ja sam Hrvat, odgovorih mu 
talijanski. 

— Gle, mi smo braća! hoće on hrvatski. 

— Braća? usupnuh se. 

— Da, ja sam Rus, kimnu i poda mi des- 
nicu. Jako sam osjetio stisak njegoye ruke. 

— Milo mi je!..... naklonih se. 

— Znate li vi ruski? 

— Žalim; ne znam još. 

— Sramota! Oprostite........ Iz kojega ste 
kraja Hrvatske? 

— Iz Istre. 

— Poznam Istru. Krasna joj je iztočna obala. 

— Na toj sam se obalio rodio. 

— Ja sam živio nekoliko mjeseci na Rieci. 

Nisam znao: što da mislim o tom čudnom 
svatu. Veoma zanimiv čovjek. Tomu gospo: 
dinu Rusu moglo je biti najviše trideset i pet 
godina., Gusta plava brada resila mu muževno, 
vanredno oštroumno lice. Neke jake crte oko 
stisnutih i tankih ustnica bile su znak velikih 
napora, težka priegora, burna i nesretna ži- 
vota. Cielo njegovo biće odavaše najveću stro- 
gost, žilavost tjelesnu i duševnu snagu. Glas 
mu bio oštar, odsječen, suh. Njegovo crno 
odielo, sve do vrata zakopčano, bliedo lice, 
čudan govor, sve je to ulievalo u moje srce 
gotovo neku bojazan. | 
 oJošte se neko vrieme razgovarasmo pred 
kazalištem. Pitao me koješta o mojoj domovini, 
a ja sam se odmah uvjerio, da mu je ,situa- 
cija“ u Hrvatskoj bila jasnija nego li meni. 
Nu to nije nikakvo čudo, jer sam ja prije 
nego li sam pošao u Pariz čitao sve hrvatske 
političke listove, veoma pomno. Kad se bla- 
gajna otvorila, podjosmo da kupimo ulaznice. 
 — Hoćete li uzeti stolicu u parterru? upita 
me Rus. | 

— Ne ću. Preskupo: osam franaka. . 

— Oprostite: što radite vi u Parizu? 

— Ja?..... Polazim sveučilište. 

— Zar nemate ozbiljnijeg posla ? 

— Kako to mislite? začudih se. 

— Ništa, ništa! kimnu on, pa pristupi pro- 
zorčiću blagajne. 

Ja hoću da kupim ulaznicu, a on mi to 
zaprieči, veleći: — Ne, ostavite, želim da 
sjedite uz mene. Molim vas, dopustite. Drugi 
put kupit ćete vi ulaznice. 


Ernesto Rossi glumio je kano obično: di- 
votno. Kazalište se treslo od pleskanja. Rus 
sjedio je mirno do mene, prekriživ ruke na 
prsima; sjedio je nepomično, samo kadšto 
poglađio bi bujnu kosu. Poslie prvoga čina 
opazio sam, kako je nekoga pozdravio u loži, 
kimnuvši glavom. Lice mu se bilo malko raz- 
vedrilo. Kasnije upitao me iznenada, da li su 
mi roditelji živi i koliko mi je godina. Ne 
čekajući što ću mu odgovoriti, potepa me po 
koljena i tiho reče: — Drago mi je što sje- 
dite uz mene. Uz drugi mi je bok jedan Francez. 
Da niste vi uz mene, moglo bi se slučiti, da 
mi sjedi uz bok koji Niemac, a tada bio bih 
nervozan, ne bih čuo Rossi-a. Hvala vam! 

Poslie, kad izadjosmo na u uhvati me. 
izpod ruke i reče: 

— Gospodine, vi ste danas moj gost. Ve- 
čerat ćemo zajedno. 

— Hvala vam, gospodine, na ponudi. Ne 
mogu, red mi je kući. 

— Hajdmo, bajdmo! Noć je studena pa 
biste se mogli prehladiti, govoraše PN vu- 
kući me silomice. 

Nikako mu se nisam mogao: oteti. Putem 
rekoh mu svoje ime i upitah ga za njegovo. 
— Petar! odgovori mi odsječeno. 


— Da, Petar. Ostalo vam ne treba. Čemu? 
Pa tko vas je pitao za vaše ime? 

— Ali... 

— Vi še smiešni. 

— Što mislite time reći ? hoću ja ozbiljno. 

— Da ste smiešni i ništa više. 

— Gospodine, ja vas molim....... vi znate, 
običaj je u svietu..... rekoh i iztrgoh se iz 
njegove ruke. < 

On me opet uhvati za desnicu i reče ne- 
hajno : 

— Gospodine dragi, običaji to su vam naj- - 
ludja stvar na svjetu. Sva gnjiloća našega 
doba počiva uprav na običajih. Vi Hrvati, vi 
imate mnogo, vrlo mnogo tih. narodnih sve- 
tinja! Vaše zdravice, vaš mrzki patriotizam 
pri stolu, vaši stola-ravnatelji i njihovi fiškuši 
i to spada medju vaše pogubne običaje. Vje- 
rujte mi, dragi gospodine, ja ne poznam na- 
roda, koji za domovinu svoju koliko vaš — 
pije. Zar nije tako ? 

Mene je peklo u srcu. U to udjosmo u 
sjajnu gostionu ,Maison dorće,“ pa sjedosmo 
u jedan kut. 'Tečna večera, izvrstno vino, nu 
ja ne mogu oboriti zalogaja niz grlo. Rus je 
S prvine jeo i šutio. Nekoliko me puta zamolio, 
da jedem. 

— Gospodine, Francezi su veliki majstori 
u kuhanju i u podizanju barikada, reče Rus, 
a nakon duge stanke doda: — Vi ste dakle 
Hrvat... Hrvat! Eto čujte, ja vas žalim, jest, 
od srca žalim ... 

— Vi ge šalite! odbih, položivši nož i vilice 
na stol. a , 

— Ja se nikada ne šalim, nu nije mi bilo 
na pameti da vas uvriedim. Umirite se, dragi 
gospodine ! 

— Za što me žalite? Razjasnite. Vi čud- 
novato postupate sa svojim gostom . .. 

— Recite: iskreno. Da, iskreno, dragi go- 
spodine, kimnu mi Rus i upremi ulice pronicav 


pogled svojih velikih, svietlih očiju. U tih. 


očijuh opazih sada tiho sievanje velike dobrote, 
blagosti i sućuti. Rus opet kimnu, pa nastavi: 
— Jest, vaš je narod sažaljenja vriedan. Pro- 
šlost, ona davna, dosta je liepa, ako hoćete, 
slavna. Jadan narod!.... umuknu Rus, a glas 
mu tužno zamnio. Za tim mu sievnuše oči, 
pogleda me oštro, pa produlji prigušeno: — 
Poznam ja vaš narod, dugo sam vremena bio 
u vašoj domovini. Vi ste okuženi tudjim 
duhom, sto vas crnih jada tare i izjeda. O 
političkom moralu nemate pojma, a tomu je 
kriv najgnjusniji materijalizam, pohlepa za 
užitkom. Vi ne znate ni prezirati ni mrziti, 
što je prezira i mržnje vriedno. Družtveni 
vam je život raztočen, ljudi nemoralna po- 
našanja hoće da se svuda iztiču, pa imaju 

privrženika! Ono što je pošteno, zalazi neo- 
prezno u blato moralnih propalica. Psujete 
se, kano što se psuje služinčad u gospodskoj 
kući, a kod čaše kujete jedan drugoga u 
zviezde. U vaših je ustiju rieč sloboda većim 
dielom prazan zvuk, bogumrzka kletva. Vi 
ste bliedi!... Oprostite, govorim, kako osje- 
ćam. U ostalom ne. može se reći, da ste sami 
svemu zlu krivi. Maljušan ste narodić, po- 
dušen njemačkim duhom, a sami zanemarujete 
svoj jezik. Vaši aristokrati, vaši činovnici i 
njihove žene. i njihova djeca, isti vaši profe- 
gori i učitelji govore njemački. Čuo sam u 
vašoj domovini, kako se grde i oni trgovci, 
koji su se k vama pred deset godina iz tu- 
djine naselili, jer da nisu hrvatski rodoljubi. 
Kako se može zahtievati što takva od tudjinca, ' 
od naseljenika, kojemu je njemački jezik ma- 
terinskim, kad se zna, da su mnogi naobraženi | 
Hrvatiti« Ali dosta o tome. Ja tvrdim, da 
vi niste slobode vriedni, da vii... 

— Gospodinej vi me vriedjate. Za što nismo 
vriedni slobode? Molim vas, da promislite 
prije nego..i... 

— Ne, niste je vriedni:; Jeste li se za nju 
borili? Znate li vi, što je požrtvovnost? Svi 
se vaši mučenici iz novijeg vremena mogu 
na prste prebrojiti. Koliko vas je poginulo u 
tamnicah, koliko na vješalih?:.\ | 

Na te me rieči zazebe srce; sapinjalo me 
u grlu; pa se naglo ustadoh sa stolice i na- 

klonih mu se hladno. Bio sam smućen i po- 
ražen. Rus mi upre u lice one pronicave sjajne 
zjenice, kimnu mi i prijazno reče: — Gospo- 
dine, veoma mi je drago, što sam se s vama 
upoznao. S Bogom. U zdravlju se opet vidjeli ! | 

Naklonih mu se, pa izpadoh iz gostione na 
boulevard. Dugo sam lutao čarobnim Parizom, 
da mi odlane, da mi se srce smiri. Podjem 
napokon kući, legnem, ali eto mučne nesanice. 
Cielu sam se noć vrtio na postelji s boka na 
bok, a onaj Rus bio mi pred očima, i svaka 
me je njegova rieč bola i pekla u moždjanih, 
te nijedne nisam mogao iz njih iztrgnuti, kano 
da su se na vieke u nje začavlile. 


II. 

Bilo je koncem svibnja, kad sam jednog 
jutra došetao na trg, gdje se ponosno diže 
visoki toranj ,La Tour St-Jaques de la: Bou- 
cherie.“ Toranj je taj. uprav nekako u sredini 
grada, a popnešli se na njega, prevrnut će 
ti se kapa od čuda. Krasan vidik na veli- 
čanstveni grad! Bijaše vedar dan, a ja po- | 
mislih, da se popnem na toranj. Bio je osmi 
gat. Čuvar, vratar, tornja reče mi prijazno: 
— Gospodine, prerano ste. došli. Na tornju 
ne ima još nikoga, a.propis je, da se jedna 


osoba : sama ne smije na nj popeti. Uzmimo, <“ / 


da se onesviestite; tko bi mi to javio? Molim | 

vas, pričekajte. Doći će već tkogod, 

; Nisam: dugo 'čekao. Mlada, liepo, dakle 

jednostavno odjevena djevojka pristupi k vra- > 
taru i upita ga, dalise već smije na toranj. 
Vratar nam otvori vrata i liepo nas opomenu, 
neka se penjemo lagano, jer da je do vrha 
mnogo stepena. Ona gospojica udje, pa počne 
 uzlaziti uzkimi stubami na zavoj. Ja za njom. 
Bila je u crnoj haljini, a struk i stas vitak 
i bujan, prekrasan. Kako se je dražestno uz- 
pinjala! Mali i tamni njezin šešir, kano u 
mužkarca, pokrivaše nešto zlaćanu plavu kosu, 
što joj se je valovito spustila preko zatiljka. 
Kosa joj bijaše ostrižena, S prvine uzlazila je 
brzo, nu do mala se usopila, pa, okrenuvši 
se prama meni, reče mi, zadihavajući se: 

— Umorila sam se. 

— Izvolite odpočinuti, rekoh. 

Gospojica sjede na stube. Kroz visok i uzak 
prozorčić pala je na njenu glavu i ramena 
zlatna zraka jutarnjeg sunca. Bila je ta dje- 
vojka veoma liepa, lica vanredno ozbiljna, 
odlična u svakom kretu. 

— Sa tornja bit će danas krasan vidik, 
reče mi francezki, pa odmah doda: — Jesmo 
li se već do polovice uzpeli? 

— Mislim, da jesmo. 

— Ivi ste se umorili. 

.— Jesam, gospojice. 

— Kako. me začudjeno gledate! osmjehnu 
:ge djevojka. m. 

— Čudim ge...... 

— Izvolite?..... , 

— Čudim se vašim divnim očima, našalih se. 

— Gle, zar ste vi galantni? Ne, ne, vi to 
niste, jer su svi galantni ljudi plitkog uma. -- 

— Gospojice, jeste li vi Ruskinja ? upitah 
naglo, sjetiv se onoga Rusa, s kojim sam bio 
sedam mjeseci prije u talijanskom kazalištu. 
Od onda nikada ga nisam više vidio. 

— Ja sam Ruskinja. A vi? 

— Ja sam Hrvat, rekoh i dodah svoje ime. 

— Ne pitam vas za vaše ime. Veseli mi, 
što vidim u vama brata Slavena. Ja se zovem 
Marija. Znate li vi ruski ? upita ljubazno. 

— Ne znam još...... 

— Vaša će djeca znati! kimnu mi; 

— Mislite, gospojice ?..... 

— Da ja to sama mislim, bila bih rekla: 
ja mislim, da će vaša djeca znati ruski. Sad 
hajdmo, ne napried, nego: više! 

. Malo za tim eto nas na tornju. Vedar, 
bista“ bijaše dan. Čarobni Pariz puknuo je 
širom oko nas; kuće i kuće sve na doseg 
oka. Ogromne palače, kano mramorni otoci, 
svuda se ponosno dižu, visoki stupovi mnogim 
rese pročelje ; tornjevi raznoga sloga crtaju 
se na sjajnom plavilu neba, pozlaćene kupole, 
veličanstveni slavoluci, zelenilo razkošnih vr- 
tova, prostrani trgovi, niz monumentalnih mos 
stova, valovi Sajne, hitri parobrodi, silna vreva 
u nepreglednih ulica, sve se to poda titra, 
sjaji, njiše i miče u moru-:sunčane : zlatne 
svjetlosti. pd 
odis 


Liepa Ruskinja bijaše občarana, ,Ah, divno, 
divno!“ kliktaše, a njezin zvučni i topli glas 


= letio je veselo sa one visine u druge visine, 


pune zlata i plavila. Stisnuta crnom haljinom 
nad dražestnimi bokovi, vitka i uznosita rasta, 
slikovito se prikaživala u sunčanoj svjetlosti. 
Grudi joj se naglo dizahu; rumene ustne bi- 
jahu nešto otvorene, pa se je vidio sjaj bielih 
zubi. Jutarnji je zrak ljubko strujio nad 
tornjem i dragao njezino milokrvno lice, ma- 
meći joj rumenilo samo na jabučice, a to ru- 
menilo oštro se dielilo od nježne bjeloće njene 
puti, gotovo prozirne. Ovisoko čelo nije bilo 
u skladu smilokim licem, jer nije bilo na 
njem onih ženskih tek primjetljivih, tek za- 
dahnutih crta, što se stapljaju u jedan nježni 
i mili odsjev ljubovnih misli, kad djevojačka 
duša sniva o nekom bajnom svietu. Na nje- 
zinom čelu sjajio se samo hladan um, a lako 
se moglo opaziti, da je to čelo bilo naviklo 
* na sabranost, na oštro umovanje. Njene ustne, 
onaj njihov ljubki zavoj, vlažno i sjajno ru- 
menilo, sva ona njihova zdrava, vatrena, upa- 
ljena, koralna boja odavahu pako žensku ćud, 
ženske osjećaje, čeznju za ljubavlju, za cjelovi. 
Razkošnu, prirodjenu krasotu i milotu oko 
njenih punanih ustna nije mogla uništiti neka 
željezna volja, neko veliko samozatajno preg- 
nuće, koje bijaše valjda svladalo njezin um. 
Ta čudna djevojka pričinjala mi se junakom 
i stidljivom djevicom. U njezinih očiju, du- 

bokih, sjajno-plavih, kano da su se borila dva 
bića. Čas bi te oči silovito zaplamsale, a za 
tim bi se ugasle, uztegle u sebe, u Marijinu 
dušu, koja bi se tada u mirnih zjenicah ne- 
vino i spokojno zrcalila. Ruskinji moglo je 
biti dvadeset godina. Dugo se vremena raz- 
govarasmo o krasnom vidiku sa tornja. Ona 
bi me svaki čas upozorila sad na ovu, sad 
na onu točku velikoga grada. Kadšto bi go- 
vorila s velikim uzhitom. | 

— Jeste li, gospojice, dulje vremena u 
Parizu ? upitah ju. 

— Tri dana, ali ja sam već prije bila u 
Parizu. Gledajte, kako se iskri tamo u daljini 
Sajna. Divotno li je ono zelenilo! kliknu, pa 
pa se zamisli i nastavi tiho, stisnuvši obrve: 
— Divota su ove palače, ali se ne smije za- 
boraviti, da su sagradjene na kostima robova, 
da ima svaka svoju crnu, krvavu povjest. U 
tom ludom sjaju ima neizbrisivih tragova krvi 
gladnih očajnika, mučenika. Kroz stoljeća tekla 
je krv pod onimi zlatnimi krovovi u razkošnih 
dvorana i neprestano je dražila nozdrve iz- 
mučena naroda, a onda buknu požar, nasta 
potresno doba, te neki mišljahu, da se je 
čovjek dostao svoga dostojanstva. Koješta se. 
srušilo, nu jošte se nije razplinuo vonj trulih 
paljevina iz mračnih stoljeća, svuda s&'“ još 
dižu kupovi smeća, kupovi gnjilog pepela. 
Kad razmećemo.te kupove, nalazimo u njih 
blatne vlasulje raznih Ljudevita, zaprljano 

rublje Pompadourice i sijaset pjesama dvor- 
skih pjesnika. Da se sve to opere, trebat će 
jošte mnogo krvi! završi Ruskinja mirno, kano 
da se sama sobom razgovara. *““ 

Sad se zamisli i obori glavu. Ja ju pro- 
matrah i razabrah, kako joj lagano izčezava 
sa lica neka tjeskobna, napetost živaca. Sladka 
sumornost obasja joj lice neopisivom milotom, 
naglo se prenu iz svojih misli i upita me iz- 
nenada : 

—- Jeste li vi sretni? 

— Za što me to pitate? ... 

— Oprostite. Svaka je žena znalična. 

— Gospojice, meni se čini, da vi niste 
sretni, da vi..... > 

— Ja!? lecnu se Ruskinja, živo me po- 
gleda, pa se gorko nasmieši. Njezina se sniežna . 
put bila malko zarumenila. 

— Rekoh: meni se čini. 

— E, pa dobro! Može li tko biti sretan 
na ovom svietu medju milijuni nevoljnika?.... 
Nu ostavimo to..... Jeste li vi oženjeni? 

— Nisam, gospojice. 

— Zar ne, vama se čini, da je uzvišena 
stvar udati se? Ja vam pako velim, da je 
jošte uzvišenije udati se i ostati djevojkom. 
Što se čudite? Vi me sažaljujete ?..... 

— Ja vas nisam razumio. 

— Paine treba. Recite mi, jeste li kada 
ljubili ? upita me naglo i nehajuo mi okrenu 
ledja. > 

— Kako vas može zanimati, da li sam ja?... 
— Što velite? okrenu se naglo prama meni. 
— Pitali ste me....... 

— Zar ja znam, što sam vas pitala? Što 
da s vama govorim, s vama, s mužkarcem ? 
upane mi u rieč i slegnu ramenima malne 
prezirno, a onda kliknu: — Kako je velik 
Louvre! Bila sam jučer u muzeju. 

— Koliko je divota u njem! 

— Palača Louvre mogla bi biti liepa bolnica. 

— A slike, druge sbirke ? upitah ju. 

— Sve spaliti. Što vam prikazuju one slike ? 
Većim dielom predsude. To su vam stvari, za 
ljude site, za bogatu klatež. Gladan čovjek 
ne osjeća pred Raffaellom, Murillom i Tizia- 
nom ništa drugo nego — glad. 

— Ja sam, gospojice, uvjeren, da vi niste 
gladni bili, kad ste jučer promatrali slike 
onih velikana. Niste li ništa osjetili u svojem 
srcu pred Raffaellom ? Nije li vam Murillo ganuo 
srce, zanio vašu djevojačku dušu ? 

— Nije... odgovori tiho i obori glavu. 

— Vi dakle ne ljubite umjetnosti ? 

— Ja ljubim prirodu, istinu, a umjetnost 


Je 18Ž...00 Murillo ?......... Da, krasna je ona 


. sveta obitelj, kako milo gleda na krilu... . da 

božanstveno nadahnuće može onakvo vo djelo... 

što ja to govorim ? Prava sam luda! Da me 

čuju prijatelji ? Oprostite, gospodine, Pariz 

me očarao, pa ne znam što govorim. Vjerujte 

mi, ja mrzim umjetnost; ne, ona ne može 

Lice joj probliedilo, usne joj podrhtavahu. 

— Gospojice, vi ste uzrujani. Možda vam 
nije dobro? -— 

— Omamilo me ovo nebesko plavilo, ovaj 
blagi dan, neki miris, što kruži oko moje 
glave, ovo parižko proljeće. Ah vi ste sretni, 
vi me ne možete razumjeti! Jeste li štogod 
čitali o Ruskinjah ? 

— Nešto malo. 

— A što vi sudite o Ruskinjah ? 

— Da su veoma krasne i — otajstvene. 

— Galantni su ljudi obično plitke....... 
Oprostite! Kako ste smiešni vi mužkarci! Vi 
se ne ljutite na mene? Da ste mi zdravi, 
gospodine! Idem kući, reče mi, pruži mi go-_ 
spodsku desnicu, pa razsklopi svietle oči i 
gledajući me ljubezno, opet upita: — Vi se 
ne ljutite na mene ? 

— Ne ljutim se; meni je dapače veoma 
milo.... 

— Dosta, dosta! prekinu mi rieč i doda: 
— Ja stanujem u ,Hotel de Richemond,“ 
boulevard Sćbastopol, prvi pod, broj sedam. 
Večeras, ako izvolite, dodjite k meni na čaj. — -- 

Ja se naklonih, opetujući ime gostione, 
boulevarda, sprat i broj sobe. 

— Tako je. Dodjite. I momu Petru bit će 
drago..... 

— Momu mužu Petru, 

— On se zove Petar? Da nije?... 

— Što ste se zamislili ? 

— Ništa. Da, bit će sedam mjeseci...... 

— Ah! živo mi zirnu u lice. 

— Bio sam se spoznao s nekim Rusom, 
koji se je zvao Petar...... 

— Petar Kissanov! uleti mi u rječ. 

— Ja znam samo, da se je zvao Petar. 

— Bili ste zajedno u talijanskom kazalištu. 
Gle, za to ste mi tako poznati! Ja sam bila 
one večeri u loži s ruskim poslanikom, pa 
sam vas vidjela s Petrom, sjedili ste uz njega 
u parterru. Kašnje ste zajedno pošli u gostionu 

»Maison dorće.“ A, vi ste dakle onaj Hrvat? 
Dodjite večeras, pomirit ću vas s Petrom. On 
mi je sve kazao. 

—= Onaj je Rus vaš suprug ? pitam u čudu. 

— Tako vele ljudi. Dodjite svakako. Zdravo, 
gospodine! pozdravi me, smiešeći se, naglo se 
okrenu, pa izčeznu niz stube. 

— Još sam nekoliko hipa čuo šušanj nje- 
zinih haljina, a za tim se naslonih na ogradu 
tornja, pa čekah, da ju vidim, kad izadje na 
trg. Odmah ju opazih, a ona pogleda na vrh 
tornja i mahnu mi rukom, Malo čas i nestane 
je u vrevi. | 

Sjedio. sam pred kavanom des Princes na 
boulevardu Montmartre, držao neke novine i 
promatrao bujicu svieta, što se je točio Dio 

nici, Bio me obuzeo velik nemir, vrieme mi 
se natezalo. Želio sam, da što prije unoća, 
pa da podjem onoj Ruskinji. Mišljah, da će 
mi kazati, što radi u Parizu, da ću donekle 
proniknuti u dušu tih čudnih ljudi. Slutio sam, 
što su, nu ništa mi nije bilo jasno. Dugo sam 
o toj stvari razmišljao. Oko trećeg sata stane 
preda mnom visok čovjek, uze mi naglo des- 
nicu i pozdravi me hrvatskim jezikom: 

— Dobar dan, gospodine! 

— Vi!? trgoh se, prepoznavši onoga Rusa 


— Ta naravno: ja sam uviek ja! odgovori 
i sjede do mene. 

— Nisam se nadao...... 

— Da ću vas ovdje naći? Ja vas često | 
vidim. Vi stanujete u Hotel de Castille.“ 

— Kako to znate? začudih se. | 

— Ja znam, tko ste. Dobro vas poznamo. 
Zar mislite, da bih se ja s vama razgovarao, 


kad bih znao?..... Ne, vas nije nitko poslao 
u Pariz, da pazite na mene. 
— Nije! 


—- Jedna Ruskinja, po imenu Marija, kazala 
mi, da se je danas slučajno s vama sastala. 
Marija pozvala vas je na čaj za večeras, nu 
ja vas molim, da ne biste k njoj pošli. Od- 
godimo. Nešto nepredvidjeno, što vam ne mogu 
reći...... Oprostite! Svidja li vam se Marija ? 

— Čemu to pitanje? 

— Marija je umna i odvažna djevojka. 

— Nije li ona vaša žena? 

— Jesti nije. Ona se je sa mnom vjenčala, 
jer je oduševljena za stvar, koja traži najveću 
požrtvovnost. Vi ne znate, što je sviet. Ja 
i neki moji prijatelji trebamo Mariju, jer je, - 
kako ste vidjeli, prekrasna djevojka. Ona je 
pripravna da sve žrtvuje za svoje i naše ideale, 
da žrtvuje svoju mladost, svoje i naše ideale, 
i svoj život, ako uztreba: Vi me, gospodine, 
razumijete ?... 

— Razumijem. Čitao sam, da ima Ruskinja, 


— Tiho! Ja govorim: s vama iskreno, jer 
mislim, da biste se mogli okoristiti, štogod 
naučiti...... 

— Nikada, jer mi je vaš rad mrzak; vi 
ste nesreća za svoju domovinu, vi i svi vaši 
jednomišljenici. Vaš rad ne vodi k slobodi. 
Vi ste orudje tudjinca da to možda i ne slutite. 
Rus se smiešio, pa me upitao: 

— Bojite li se smrti ? 

— Opet čudno pitanje! 

— Čovjek prodje u četvrtu dimenziju da 
i ne opazi. 

— Vjerujem. 

— Danas ste zle volje. Jeste li se možda 
zaljubili u Mariju ? Jadna djevojka!... Čujte: 
ja mislim da je najveća naslada na svietu 
gledati odrubljenu glavu mlade djevojke, koja 
je pala za slobodu svoje domovine. Gospodine, 
sviet će mnogo čuti o Ruskinjah! Vi Hrvati 

živite u blizini Turske, te mnogi vaši ljudi 
smatraju ženu nižim stvorom. Vi svojim ženam 
u siromašnih salonih, sve povladjujete, pa ako 
kaže i najveću ludoriju. Vi im se smijete kano 
i djeci, a time ih ponizujete, jer im ne do- 
puštate, da se S vama razgovaraju o pamet- 
nijih stvarih. 

— Jeste li dugo vremena bili u Hrvatskoj ? - 

— Medju vašim pukom boravio sam godinu 
dana. Krasan je vaš puk, dobra je srca i 
veoma gostoljubiv, nu gostoljubivost nije: ni- 
kakva kriepost. Vaš bi se puk dao prosvietliti, 
nu bit će to težko, jer mu naobraženi ljudi 
ubijaju sve plemenite osjećaje. Sasvim na- 
ravno, jer je vaša naobraženija klasa otro- 
vana nazori zlatne internacijonalne, koja ima 
milijarde i koja ima u svojoj službi gotovo 
sve njemačke novine. Te su novine za vas 
Hrvate sveto pismo, a posve su vas poplavile. 
Zar vi toga ne znate? Ah, gospodine moj, 
ja govorim u vjetar! Da ste mi zdravo! kimnu 
Rus, osmjehnu se sjetno, ustane, stisnu mi 

desnicu, pa se nekamo uputi boulevardom. — 


IV. 


Sa visine montmartreske lagodno se je po- 
vjetarce spuštalo nad veliki grad, strujilo 
medju velikimi palačami i padalo na Sajnu. 
Naslonivši se na prozor, požudno sam disao 
svježi jutarnji zrak, slušao buku, onaj ogromni 
mukli žamor, i gledao nepreg.edne krovove, 

kako se lašte na ranom suncu. Stanovao sam 
u četvrtom spratu ,Hodtela de Castille,“ na 
uglu ulice Richelieu. 


Neko pokuca na vrata moje sobice. Otvorim 
i kriknem: Vi!? — Preda mnom stajaše 
Marija, ona krasna Ruskinja. Marija mi poda 
liepu ruku, sjetno se nasmieši, kimnu, pa 
reče tiko: 

— Da, ja sam. >—---<- 

— Gospojo, gospojice.... ta čast?.... 

— Ah molim vas! mahnu desnicom, pa sjede 
i nastavi: — Vi se, gospodine, čudite?......... 

— Nisam se nadao..... Možda kakva ne- 
sreća ? upitam, pošto sam razabrao, da je 
blieda.  —-- 

Marija uzdahnu, pogleda me plaho i umolno, 
pa se ustane, stisnu mi ruku i reče stalnim 
glasom: 

— Gospodine, dozvolite mi, da ostanem 
u vašoj sobi do večeras. Bit ću tiha, neću 
vam smetati, ako imate posla. 

— Molm..... naklonih se. 


— Večeras putujem — —- u London. Čudno 
li jena ovom svietu! Prekjučer bijah vas 
zamolila, da me posjetite..... nu vi mi nećete 
zamjeriti. Kako sam nesretna! 

— Da vam zamjerim ? Neću, gospojice. 

— Od prekjučer do danas dogodilo se..... 
Bih li vam nešto rekla?.... 

— Kako izvolite. 

— Prekjučer sažnala sam od svoga muža, 
da mi je brat došao u Pariz. Mi smo slutili, 
da će doći, ako sazna, moj brat, da smo ovdje. 
Brat mi je došao, a posliedica..... 

— Vama nije dobro ?..... 

— Posliedica: smrt moga muža. 


— Moj ga je brat ubio. 

— Gospojice! | 

— Ubio ga sinoć u šumici Vincennes. 
Ja se snebivam. <“ 

— Moji prijatelji javiše mi, da mi je muž 
pao u dvoboju, i zapovjediše mi, neka bježim 
iz Pariza u London. 

— Da bježite? .... 

— Molim vas, pošaljite po nekoliko da- 
našnjih novina. 

Izadjem iz sobe, a kad se u nju povratih, 
reče mi Ruskinja tiho: — Svi žalimo Petrovu 
smrt. Bio je odvažan i veoma uman čovjek. 
“Ja ga nisam ljubila, ne, nisam..... 

Kad je izlanula zadnje rieči, visoko joj se 
čelo smrklo, gorak joj je osmjeh preletio ust- 
nicami. Ja ju začudjeno gledah. 

— Umirite se, gospojice.... gospojo.... 
ne znam, kako bih reko.... | 

— Ah, sve jedno! Ja sam posve mirna. 
Slutila sam, da će poradi mene krv pasti. I 
pala je! Petar pouzdao se previše u svoju 
vještinu u mačevanju. Ja sam govorila, da 
drugačije uništimo svoga protivnika...... 

— Protivnika?... 

— Da, moga brata, izusti Marija i probliedi. 

— To je grozno! kriknuh i udarih korak 
na se. a. 

— Grozno? Što sam ja u vaših očijuh? 
Neman, zvier! Grozno? A KRI jednoga 
velikoga naroda? . 

Zadnje rieči izusti “suhim i gorkim glasom. 
Prsti joj drhtahu, naglo se bješe podigla krv 
iz njena srca pod onu sniežnu, prozirnu put 
lica. Oštro me pogleda, pa spusti glavu na 
ruku, U to donese sluga novine, a Marija mu 
ih iztrgnu iz rukii, pokaže mi jedno mjesto, pa 
reče, neka čitam s njom. Ja pročitah: ,Lugar 
N. N. u Bois de Vincennes začuo je sinoć 
oko sedme ure zveket oružja u nekom za- 
kutku šume. Potrči onamo, odakle se čuo 
zveket, pa opazi čovjeka u travi. Čovjek, 
proboden, do mala izdahnu. Lugar prijavi 
bližnjem policajnom komesarijatu što je vidio. 
Mirtvac, nepoznat, leži u , Morgue“ od sinoć.“ 
Sliedio je opis mrtvaca. | 

— Po opisu: Petar. Šteta! uzdahnu Marija. 

— U novini stoji, da se ne zna ime..... 
Ljudi su slični, mnogi. Možda se tu ne radi 0.. 

— Petru ? 

— Da. 

— Moguće. Vi ga poznate, a biste li se 
htjeli potruditi u , Morgue ?“ 

— Ako želite. 

— Molim vas. 

Ustanem, izadjem i sjednem u kočiju. Do 
mala stigoh u ,Morgue,“ koja je iza crkve 
Notre-Dame. U. ,Morgue“ se donose nepoz- 
nati mrtvaci, koji leže jedan uz drugoga iza 
ploča od stakla. Odiela vise im na zidu. Kad 
tko prepozna koga mrtvaca, javi to povjere- 
niku javne sigurnosti, ako hoće. Na mramornih 
pločah ležahu dva mrtvaca ; jedna mlada žen- 
ska, sva modra, jer je valjda više dana ležala 
A4 Sajni, i Petar. U crnoj kosi one ženske 
. bilo je mulja. 

Izašav iz ,Morgue,“ prošećem se obalom. 
U onoj tužnoj kući, koja svakomu kaže već 
svojim strogim slogom, za što su ju sagra- 
dili, leže oni mrtvaci, vise one haljine. krvave 
i zamuljene, a preda mnom uz obale Sajne 
dižu se veličanstvene palače, sjaje se kupole, 
bliešte se divotni mostovi u sunčanom sjaju. 
Bio sam uzrujan, trebalo mi oduška, osjećao 
sam oko sebe sav Pariz, svu njegovu ljubav 
i mržnju, svu njegovu razkoš i sav njegov 
jad: bijaše me napala ona pneopisiva, više 
slastna nego li bolna, parižka groznica, la 
fičvre parisienne. Kad srcem potresu neki 
neobični, veliki dogodjaji, kad si govorio sa 
onako krasnom i zagonetnom Ruskinjom i 
vidio one okrvavljene mrtvace, kad je iza tebe 
strašna ,Morgue,“ a pred tobom na drugoj 
obali Sajne velebni Louvre, gdje u sjajnih, 
tihih, ogromnih i svietlih galerijah lebdi duh 

velikih genija, slikara i kipara, gdje se smiješi 

Venus de Milo, tada osjetiš onu spomenutu 
groznicu, svu ogromnost Pariza, tada te oba- 
vije neka toplota, jer si u srcu svieta, u srcu 
čovječanstva. Ako još pomisliš na slavu fran- 
cezkoga naroda, na sve ono što je taj ple- 
meniti narod učinio za čovječanstvo, osjetit 
ćeš nov osjećaj u svojem srcu, te ćeš razu- 
mjeti, da je dobri i umni Massimo d' Azeglio 
kazao svetu istinu, kad je rekao, da ima 
svaki naobražen čovjek dvie domovine: naj- 
prije svoju a onda Francezku. 

Šetao sam, lutao omamljen i zamišljen, neko 
vrieme, pa podjoh kući. Ja pred vrata moje 
sobe, a iz sobe izadje na hodnik mlada žena, 
visoka i liepa, kako sam mogao razabrati. 
Udjem u svoju sobu, a Marija se ustane sa 
divana, blieda i drhtava. 

— Jeste li ga?... 

— Vidio sam ga. Leži uz jednu ženu. 
Strašno ! 


— Ja se ne bojim smrti..... ja želim, htjela 
bih umrieti, ali ne smijem. Da vi znate!...... 
— Umirite se. 


— Veoma sam nesretna! uzdahnu i sklopi 
drhtave ruke pred očajnim licem. 


— Gospojice..... 

— Ja sam sada udova, da udova..... i 
djevojka! kriknu prigušeno i suze joj briznu 
na oči. — Moje srce — nastavi zdvojno — 


ne bi danas ovako krvarilo, da nisam stupila 


u kolo plemenitih očajnika. Uništila sam svoju - 

sreću, pogazila svoje srce, izčupala iz njega 
sve sladke osjećaje..... Kako me je ljubio!.... 
Da, ljubila sam plemenita čovjeka, otrovala 
sam svoj život svojom nevjerom, a on živi, 
ljubi drugu, oženio se, sretan je i blažen, jer 
me valjda zaboravio... ve sam žrtvovala za 
veliku našu ideju, sve, sve: mladost, ljubav, 
život. Roditelji rano su mi legli u grob, ostala 
sam sama s bratom, moji današnji jednomiš- 
ljenici povukoše me u svoje kolo, da im moja 
mladost, tako kažu, bude sredstvo u polučenju 
svojih ciljeva. Ja sam se vjenčala s Petrom, 
da ostanem djevicom, da ostanem rumena i 
mlada, da uzmognem lakše zavesti, omamiti 
neke ljude: naše krvnike, naše uhode. Da 
imam djece, rekoše mi, lice bi me uvenulo, 
samo bih na djecu mislila. Petar me je oženio, 
jer mišljaše, da bih ga mogla bila izdati, da 
sam ostala djevojkom. Nisam sama. ........ 
Ah grozno! izlanu drhtavim glasom. 

Sva se je tresla, oči joj bijahu plahe i po- 
mućene, lice ožareno grozničavim žarom, a 
govorila je izprekidano, kano u vrućici, kano 
da se sama sobom razgovara. \Ja stajah uz 
prozor, presenećen i tužan. Marija je oborila 
glavu, nešto je razmišljala i očajno klimala. 
Jednim mahom pokrije čelo rukama, pritisnu 
lice, pa bolno, ranjeno, nastavi: — A moj 
brat! Grozno, moj brat i on treba da pogine! 
Taj sliepi protivnik slobode, bio je žedan 
Petrove krvi, htio se osvetiti Petru radi mene. 

Oh, Ivane, ljubljeni brate! Što će tvoja djeca, 
tvoja žena, za koji dan udova? Prokletstvo 
je palo na moju glavu. Ona, Olga, moja ne- 
kadanja prijateljica, ona ga mora uništiti! 
Jest, liepa je Olga, a moj je brat lakouman, 
ona će ga zavesti i uništiti. Brate, pošto si 
došao u Pariz? Već si na smrt odsudjen, da, 
moji drugovi odsudili su te, a tvoj je krvnik 
Olga..... Olga..... Grozno! 

— Gospojice, umirite se! 

— Grozno, grozno, Olga je bila kod mene, 
kazala mi, da će mi brata..... on je odsudjen.... 


ne, ne smije ga ona ubiti..... to je užasno..... 
ja idem k njoj, bila je kod mene malo prije, 
kad ste vi došli u sobu..... 


— Ona visoka gospojica? protrnuh. 

— Da, ona će moga brata... idem & njoj... 
idem..... Krozno..... idem...... 

Marija se očajno ustala, pohrlila prama 
vratima, pa naglo zaustavila, zadrhtala i sru- 
šila se na pod, na ledja. Ja priskočih i klekoh 
uz nju. Bila je blieda kano smrt, oči zatvo- 
rene. Uzeh vode i pokropih joj lice, pa ju 
digoh na divan i razkopčah joj haljinu pod 
vratom, da joj olakotim disanje. 

Kad se prenu iz nesviesti, začudjeno me 


.. gledaše. Zatim joj navru suze na oči, te je 


tiho jecala sve do šestoga sata. Tada ustane, 
poda mi desnicu, upre mi suzne oči u lice i 
uze govoriti drhtavim i toplim glasom: 

— Gospodine, sada na koiidosa: u 1 London. 


Kako da vam zahvalim? Gospodine, danas. 


sam zadnje suze prolila. Ne imam ništa na 
ovom svietu, što bih mogla izgubiti; moje je 
srce mrtvo za sve, samo nije za domovinu. 


Rusi imaju veliku, težku zadaću: treba da 


«učine mnogo za sebe i za čovječanstvo. Fran- 


cezki veliki prevrat zadivio je sviet..... t0 
bijaše samo. pokus, početak, Ruski narod, velik, . 


dobar i plemenit, dovršit će započeto djelo. 
 — Jeste li o tome podpuno uvjereni ? 
— Podpuno! 


. — Moguće bi to bilo, ai je jedan narod | 


zaprieka, jer mu je robska ćud prirodjena. 


— Razumijem vas, nu mislim, da će i 


Niemci napokon shvatiti što znače rieči:. do- 
stojanstvo čovjeka. 

Na tome prekinusmo. Sprovedoh | ju na ko- 
lodvor u zatvorenoj kočiji. Prije nego će 


stupiti u vagon, stisnu mi desnicu, tužno me. 
.: pogleda i tiho reče: — Još jednom : hvala 


vam ! S Bogom! Možda se još gdjegod vidimo, 
ako me ne nue 

UBILO GA VINO. 





U jednom od najljepših krajeva kršne Istre 
sjedi gradić Predgrada na surih klisurah, što 
se okomito dižu iz modroga mora. Pred malo 
godina živjeli su u tom gradiću dva trgovca. 
Jedan se zvao Lovro Ružić. Bijaše taj čovjek 
ljubljen i štovan u cielom onom kraju. Lovro 
rodio se u Predgradi, gdje su mu bili zako- 
pani roditelji i djedovi na malenom groblju 
u ubavoj dolinici. Drugi trgovac nije bio do- 
maći sin; ljudi su ga zvali šior Anselmo. Taj 
šior Anselmo Margoni došao jednom u Pred- 
.gradu, da prodava igle, rubce, konac i druge 
sitne stvari. Obijajući pragove, sabiraše cunje. 
Anselmo se stalno nastani u Predgradi, otvori 
najprije krčmu, a kasnije malen dućančić. Dok 
nije bilo Anselma u Predgradi, nije se u 
mirnom mjestancu znalo za tatbine, pa su se 
ljudi čudili, kad je jedne noći neki zlikovac 
ukrao u trafici carski duhan i nešto drobiša. 

U Predgradi uvuku se ljudi rano u postelju, 
jer se dosta namuče kroz dan po onih svojih 
grebenih, pa je stoga Anselmova krčma obično 
bila prazna jedan sat poslie Zdrave Marije. 

Jedne večeri čula se iz Anselmove krčme 
pjesma ; promukla su grla mutila mir u gradiću, 
a mnoge su žene plakale, slušajući to pjevanje, 
jer se sjećahu svojih sinova, što su služili na 
carskih brodovih. Krčma šiora Anselma bijaše 
na carskoj cesti, a u tu krčmu bijahu banuli 
neki momci, koje je toga dana upisalo u voj- 
nike. Momci došli su u Predgradu iz ,okruž- 
noga“ mjesta, gdje su ih onaj dan nage opi- 
pali i izmjerili. Težko im bijaše pri srcu, kad 
su stojali onako goli pred onom mrkom go- 
spodom. U Predgradu dodjoše pjevajući, od 
jada i nevolje, pa kako im nisu bile kuće 
baš u gradiću, odpočinuše kod Anselma, da 
nakvase grlo, da zaliju vinom jedku gorkost 
u svojem srcu. Pili su momci, pjevali, sokolili 
jedan drugoga samo da bi zaboravili onaj 
nesretni ,tavglik“. Zabavili su se kod šiora 
Anselma do kasne noći, jur su znali, da će 
kod kuće naći suze, naricanje i kukanje: ,Ah, 
sine, za što sam te jadna i tužna rodila!“ 

Momci lievaju vino u sebe kano za okladu, 
tko će više, a šior Anselmo donosi vrč za 
vrčem, pa ih sokoli da piju i uvjerava ih, da 
mogu sada biti sretni, jer da će vidjeti mnogo 
svieta u carskoj službi, da će naučiti i ovo i 
ono, a mladi su, zdravi, rumeni i veseli, te 
će mnogoj krasotici..... uh! Tako viče An- 
selmo, namiguje im, uzvraće očima, a jezikom 
sve: cmok, cmok! 

Šior Anselmo malen je čovjek, crnomanjast, | 

debeo, rutav na prsima i po rukama. Zavrnuo 
je rukave košulje do lakta, prsa je razgalio, 
blatne crne ruke spustio u džepove hlača, pa 
premeće srebrne novce i ljulja se na kratkih, 
valjastih noguh. Anselmo se kune momkom 
u sve živo i mrtvo>da je njegovo vino naj- 
bolje u cieloj Istri, te da oni neće takova ni 
vidjeti a kamo li okusiti na carskih brodovih. 
Momci ijuču, podcikuju, a starci i starice u 
Predgradi ne mogu ni spavati ni moliti se 
Bogu radi te buke u Anselmovoj krčmi. 
Mato Ilijić, krasan i jedar momak, lieva u 
gebe čašu za čašom. Prebaciv ljevicu oko 
vrata jednog momka, pjeva koliko ga grlo 
nosi, a oči mu se kriese, lice mu je crveno, 
kosa razkuštrana. Vele ljudi, da je Mato dobar 
mladić, nego je šteta, što se je odveć zaljubio 
u sladki sok trsa. Kad kažu siede glave u 
Predgradi, da je taj sok prava otrov, ako 
nisi pametan, tomu se smiju momci. Anselmo 
najviše ševrda oko Mata, najviše njemu na- 
miguje, udara ga po ramenu, smijuli mu se i 
kaže mu: ,Mate, nisi se ti rodio, da živiš 
medju ovimi grebeni !“ | 
Oko jedanajste ure krenu momci iz krčme, 
Bila je vedra i jasna noć. Otoci, udaljene 
obale, bregovi, gradići i sela, sve se divotno 
razabiralo u sjajnoj: mjesečini, što se je pre- 
lievala tihim morem kano zlatna struja, ne- 
mirna i čarobna. S gole gorske kose i iz 
mrkih prodola strujilo je k moru lagodno 

noćno povjetarce, miešajući miomirise kraja i 


 uspavane slane vode, a grančice maslina, ši- 


roko lišće smokava i tvrdi lovor sve je to 
tihano uspano: i šuštilo po onoj velebnoj 
obali. | 

Mato nije ravno hodao carskom cestom, što 
no mu se bielila pred očima, nego je vrludao 
s desna na lievo, s lieva na desno. Neko je 
vrieme mahao rukama, natezao gusti crni 
brčić i mrmljao sebi u njedra, onda zapjevao 
tužno i muklo, a pjesma mu se razliegala od 
kuka do kuka i zamirala negdje u mračnih | 
uvalah i dragah nad morem. - 

Sva je ona obala bila tiha, svi su već sretni 
ljudi sladko spavali, samo je mlada i liepa 
Tonka bdila, mučno uzdisala i otirala suze, 


slušajući promuklo grlo svoga zlata. Pod str- 


mom bočinom gole gore, medju granatimi .ke- 
stenji i orasi, maslinami i smokvami bielilo 
se pročelje Tonkine kuće, oblivene mjesečinom. 


Na pročelju te kuće vidjelo se s daleka nešto 


crno, a to bijaše otvoreni prozor, gdje se 
naslonila tužna Tonka. Slušala je, kako Mato 
pjeva, a srce joj se stezalo. ,Ah, nesretno 
vino!“ uzdisala je djevojka. | | 
Nasta grobna tišina. Iza kuće u gustom: 


zelenom sadu premještala se neka noćna ptica. | 


Mato nije pjevao, a Tonkino je srce naglo : 
tuklo. Malo čas, a djevojka začu njegove ko« 
rake po kamenju. široke staze, kud je voda 
drla za velikih jesenskih kiša. ., 

— Mato! zovnu tiho Tonka s prozora, kad 
opazi čovjeka u sjeni visoke masline niže kuće. 
. — Ja sam, dušo, ja sam, odazva se Mato. 


— Idi tiho, da mi ne probudiš otca! opo- 
menu djevojka. 


— Pak što da se i probudi stari ? sašieče 
Mato ljutito i prebaci kaput s ramena na rame. 
Kad se prikuči kući, podignu oči, a eno 
nad njim na prozoru ono rumeno Tonkino 
lice, one njene sjajne zjenice. Krasno li je 
mjesečina pala na rumeno lice, na crnu kosu 
i na biela ramena, nehajno zaogrnuta šarenim 
rubeem ! Momku slije se u srce nešto sladka. 

— Mato, Mato! ... 

— A što vraga uzdišeš? obrani se Mato 
i zaljulja se na nogama. 

— 1 danas si previše . .. 

— Pili su i drugi. Tonko, daj mi mira. 
Znaš li već: upisalo me u mornaricu, znaš ? 

Djevojci briznu suze na oči. | 

— Znam. Pripoviedali su ljudi. Ah, tužne 
oli mene! A gdje si do sada bio ? upita Tonka 
tiho i bojazljivo. 

— Gdje? .... Pili smo putem, mahnu 
Mato rukom. 

— I danas me je otac korio radi tebe. On 
veli, da te neće za zeta, jer da si pijanac. 
Cielu sam večer plakala . . . 

— A što plačeš? graknu Mato i zavrti 
kapom na glavi. 

— Jer Bog zna, hoću li te jošte kada 
vidjeti . . . zajeca djevojka. 

— "Tonko, ti nemaš pameti. Što će ti suze? 
Ja ću se povratiti, da, čuješ, ja, vjeruj mi, 
ja neću ovoliko Piti. Ah, prokleta krčma! Ne 
plači, Tonko, nikad, vjeruj, ne plači, dušo, 
prokleto vino ! škripnu Mato zubima i skinu, 
od jada, kapu s glave te ju baci na tlo svom 
silom. | 

Jezik mu se pleo, u glavi mu je šumjelo, 
u grlu ga peklo i sapinjalo, a i srce ga je 
boljelo, pa ga je sve to razljutilo. Kroz grane 
masline probijala je mjesečina i osvjetlivala 
mu lice, razrovano od vina. Razčepurena mu 
kosa padala na čelo, a Tonka ga gledaše 
suznim očima. Crna joj se tuga slegla oko 
srca. —— 

— A kad ćeš u Pulj na carski brod? 
upita ga djevojka. 

— Još ću doma biti nekoliko mjeseci, od- 
govori Mato tiho i spusti glavu na prsa. 

— Mato, idi kući, idi, već je kasno! zamoli . 
ga djevojka. 

— Prokleta krčma! škripnu opet zubima, 
a nakon kratke stanke, koraknu k zidu pod 
prozor i doda: — Tonko, daj mi ruku, 
laku noć! 

Kako je bio prozor visoko od zemlje, on 
se je pridigo na prste, a djevojka se jako 
naslonila da mu dosegne desnicu. S njezinih 
ramena spuznuo se u taj par onaj šareni 

rubac. Sve žile i žilice na njezinom vratu i 
ramenih bile su nategnute, te se za hip po- | 
kazahu na bieloj i jedroj puti neke dražestne 
male jamice, obasjane zlatnom mjesečinom, i 
pričinilo se, kano da je svaka ona jamica ra- 
dostan osmjeh mladjahnoga djevojačkoga tiela. 
Kad je Mato pustio njezinu ruku, ona se osovila 
pri prozoru, a sjaj mjeseca oblio je gornju 
polovicu njezinih sniežnih, nabujalih grudiju. 

Mato zadrhta i iztisnu kroz zube: — 

Laku noć! 

Čas za tim slušala je Tonka njegove ko- 
rake. Hrlio je lomnom i strmenitom putinom 
na carsku cestu, što se je bjelasala po obali, 
po bočinah, te svijala i gubila u prodole i 
potoke. Tonka je slušala njegove korake, a 
crne joj oči tužno gledahu niz brieg u more, 
na udaljene otoke, u srebrno i maglovito ob- 
zorje, tamo daleko; na jugu. Njezine ustnice 
podrhtavahu od tihog jecanja, debele joj se 
suze sustizahu na krasnom licu. Krasna bijaše 
Tonka. U Predgradi se govorilo, da joj nema 
premice na daleko. 

Sutra dan opet je karao Marko Šarić ii 
jedinicu Tonku, jer bješe dočuo, da je Mato 
kod šiora Anselma bio zapio nekoliko forinti. 
Marko Šarić bio je udovac već mnogo godina. 
Svojoj je jedinici bio i otac i majka, pazio 
je na nju kano na svoje oči, ona mu bijaše 
sve na ovom svietu. Kad pusti dušu, Tonka 
će mu zaklopiti oči. Marko bijaše čestit do- | 

- maćina, tvrd gazda, radin i štedljiv. Za svoje 
mladosti mlatio je more, a kašnje ni makac 
iz svoga mjesta. Nešto je novca dao kroz 

: narod na dobit, a imao je i neki zamotuljak 
za crne dane. Na dnu u staroj škrinji stisla 
se nekakva duga modra ,benetačka“ kapa, a 
u njoj je bilo i škuda i žutaka, pa i nekoliko 
ocvancika, onih starih, pravo srebro, a ne 

“ bakar ,frigan“ na srebru, kako je sim Marko 
jednom kazao svojoj jedinici. Marka nisu trle 
brige, dok je Tonka bila malena, ali kad joj 
grudi zamirisale krasnim djevojačtvom, eto 
jada i nevolje na njegovu siedu glavu. Dje- 
vojačko srce zakucalo, a znao je i Marko, da 
se ne da ugušiti, uništiti ni miris u ruže ni 
ljubav u djevojke. Boljela ga duša, što mu 

se je kći zagledala u momka, koji bješe ružno 
ubrazdio. Starac je često govorio jedinici, neka 
ne misli na momka, koji nije dostojan njezine 
ljubavi, nu djevojka odgovarala mu suzami, 
koje je on razumio. | 

Sjedio je pred kućom, pleo koš za smokve, 
dimio iz lulice i usrdno govorio jedinici: — 
—— Tonko, slušaj ti svoga otca i okani se onoga 
pijanca. Uh, nisi se ti za njega rodila! A što 
ne čuješ, kako mu se šav sviet ruga? Jadan 
Mato! Nije on bio ovakov, ali odkad se je 
spoznao s onim šiorom Anselmom izgubio je 
panet. Taj Anselmo to ti je prava kuga u 
našem mjestu! Dok ga nije bilo, nije se znalo 
za mnoge grdobe i opačine, nije se čulo, da 

naši ljudi pijančuju svake nedjelje, kad je u 
crkvi večernja, a i kad je velika misa.) Treba, 
da nas dobri Bog kazni, kad je kod na$ ovako. 
Neka, neka idu naši ljudi k šioru Anselmu, 
ali on piše i piše, a dug raste, pak će doći 
dan: plati! Čuo sam, da je Mato mnogo dužan 
Anselmu, a znam da je Anselmo posudio 
mnogo novaca Matinu otcu. Matin otac ima 
još polja i šume, ali je ovo deset zadnjih go- 
dina razprodao dosta toga. Tonko, u Matinoj 
kući nije reda ni božjega blagoslova........ 

Djevojka je dokazivala oteu, da će se Mato. 
 opametiti, da će ga ona namoliti, da živi kano 
pravi čovjek. | 

— Nećeš, diete moje. Što će ti Mato? Ima 
drugih...... Ono što nije protepo otac mu 
Ivan, hoće on. moa | 

— Možda se Mato opameti na carskih bro- 
dovih, reče Tonka tiho. i pogleda milo otca. 

o Starac svede na nju začudjene poglede, 
kimnu dva, tri puta i gorko se osmjehnu. 

Tonka nije sada znala, što da još reče 
svomu otcu. Umilnim ga je pogledom molila, 
da joj se smiluje, da joj ne gazi srca. Otac | 
bijaše zabrinut, te je ustao i uzšetao se pred 
kućom, prekriživši straga ruke. Čelo mu se 
bješe smrklo. — — —- 

Njegova je Tonka već dvie godine ljubila 
Mata, uviek je na njega mislila, o njem sni- | 
vala. Kad bi pomislila, da neće možda Ma- 
tova biti, bijaše joj kano da joj netko hoće 

odtrgnuti komad srca. Marko je s prvine ra- 
zabrao, kako mu je Tonka mučaljiva i tužna, 
a kašnje se težko zabrinuo, jer su njene drage 
oči često bile crvene od plača. Djevojka bijaše 
tiha, dobra, poslena i. umna. Često se je raz- 
govarala sa svojim zlatom i molila i zaklinjala, 
neka nikada ne stupi preko praga Anselmove 
krčme. Mato bi sve obećao na sladkom ro- 
čištu, nu rieči ne bi održao. Sastajahu se uz 
samo more, u tajinstvenih dražicah, pa u vrtu 
iza kuće, te u gorskih prodolih, svuda gdje 
su mislili, da su na samu. Mato je ljubio 
“Tonku, jer bijaše milokrvno djevojče i jedinica 
u imućna otca. Cielo je mjesto o njemu go- 


vorilo, kad bi se opio kod Anselma, te kad | 


bi ga ljudi našli gdje spava u jarku kraj 
carske ceste, poderena i zaprljana. To bi do- 
čula Tvnka, pa bi plakala i plakala, ali bi 
mu napokon oprostila u nadi, da će se oka- 
niti pijanstva. — — — 

Svanu i dan razstanka. Mato, prije nego 
će u Pulj, obeća. djevojci, da će joj često 
pisati, da će se čuvati zločesta družtva, da 
će živjeti poput svetca. 

Bijaše koncem rujna, dan tmuran, maglovit 
i sparan. Mato i Tonka bijahu se sastali blizu 
mora u nekoj skrovnoj dražici. Po žalu raz- 
lievalo se more, uzkopano jugom. Mukli pljusak 
valova miešao se sa šumetom hrastove šumice, 
“što se je još zelenila pod klisurami. Na juž- 
. nom obzorju već je duvao vjetar, jugo. 

— Mato, ako budeš dobar, moj će otac 
dozvoliti. ..... 

— Hoću, dušo, hoću, kako sam ti rekao! 
obeća Mato i stavi ruku na srce. 

— Ah, Mato, da ti znaš, koliko sam radi 
tebe plakala..... 

— Tonko, budi vesela, vjeruj mi, ja ću... 

— Da budem vesela, a ti ideš u Pulj? 

— Ne plači, je" me to žalosti. Dušo, ti 
me nećeš zaboraviti ? 

— Kako da te?.... Ne, ne, nikad, ah, 
Mato! izlanu Tonka i spusti glavu na njegovo 
rame. 

Mato obavije joj desnicu oko vrata, pa ju 
poljubi na rumene ustne. Ona mu drhtaše u 
naručju i milo ga gledaše suznim očima. 

— Ne plači, dušo draga. 

— Mato, tri ćeš godine služiti, a ja tužna.... 

— U to vrieme doći ću doma.... | 

— Ali ako te ne puste ? 

— Ja bih utekao. 

— Mato! zgrozi se djevojka i privije mu 
se na prsa. 

U prvi se sumrak razstadoše. Kad su bili 
povisoko nad morem na kukovih a medju 
njima uvala, mahnuše rukom, pa izčezoše 
svako za svoj brieg, razeviljeni u duši. 

Sutra dan u cik zore krenu Mato sa pe- 
toricom momaka na Rieku, a iz Rieke paro- 
brodom u Pulj. Ljudi su iz Predgrade gledali 
taj parobrod i razgovarali se o svojih rodjacih, 

o svojih susjedih, koji su na njem  bili.. Majke 
su plakale i naricale za sinovi. Na briegu 
iznad svoje kuće sjedila je Tonka, gledala 
more i gorko jecala. Njezin otac, stari Marko, 
naslonio se o sjekiru povrh šumice, te bi 
svrnuo oči sad na Tonku, sad na parobrod, 
a zabrinuto, tužno klimaše siedom glavom. — . 


II. 

Već bješe minula jedna godina, što je Mato. 
otišao u vojnike. U prvo je vrieme često pisao 
Tonki, nu kašnje oglasio bi se tek svaki 
drugi mjesec, pa bi s toga nevesele slutnje 
zaokupile Tonkino srce. Šioru Anselmu pisao 
je Mato svaki mjesec, jer se je novac u pje- 
govih rukuh topio kano snieg. Poštareva je 
žena znala da Anselmo šalje novaca razsip- 
nom momku u Pulj, te nije čudo, ako su to 
znali svi njeni susjedi i svi ostali ljudi. Neke 
žene, čim bi gdje opazile djevojku, glasno se 
razgovarahu o toj stvari, jer mišljahu, kako. 
bi dobro bilo po njihove sinove, kad bi se 
. Mato omrazio radinoj i umnoj djevojci, jedi- 
nici imućnoga Marka. Neke susjede govorahu 
djevojci, da će Mato protepsti sve suho i si- 
rovo, da neće imati ni plota, gdje bi se skučio, 
pa neka ga s toga izbije iz mlade svoje glavice, 
a u Predgradi da ima dosta momaka, s ko- 
jimi bi mogla biti sretna. 

Matov otac bijaše čovjek osione ćudi, go- 
ropadan, zavidnik, smutljivac i razsipnik. Već 

je odavna bio Anselmovim prijateljem, jer_ mu 
Anselmo posudjivaše novaca na njegov posjed. 
Lovro Ružić, domaći trgovac, često je zaklinjao 
Matova otca, neka se omudri, neka ne srće 
u očitu propast, ali sve uzalud. Nesretnik bješe 
upao u šake okrutnog lihvara Anselma, kod 
koga je sprovodio svoje dane. Kad je veći 
dio svoga imetka protepo, zalieni se posve. 
Sramio se svoje motike, pa se dao na trgo- 
vinu vinom i kožami za opanke. Sve je saj- 


move pohadjao, nu što bi dobio, lasno bi 


zapio sa svojimi drugovi. Anselmo gulio ga 
nemilosrdno, te nije mogao smaći dosta novaca 
za kamate. Matova majka umrla od tige, 
videći što joj radi muž, kako hoće da izkopa 
kuću. Mnogo je jada pretrpjela, dok je živjela 
pod istim krovom sa razsipnikom, koji bi se 
opio svake nedjelje po podne. Sramila se 
svojih susjeda, kukala je i plakala sgurena na 
ognjištu, a kad bi joj muž u kasno doba noći 
doševrdao doma, stao bi vikati i psovati na 
jadnicu. Ako bi pisnula jednu samu rieč, on bi 
digao šake i udario gdje bi mogao, kano mahnit. 
Matov otac, kad bi se nakresao u Ansel- 
movoj krčmi, vikaše da će živjeti sto godina, 
da su mu prsa od željeza, ruke od kremena. 
Prevario se. Na nekom sajmu u zimsko doba 
tvrdo se napio, pa se strovalio u jarak kraj 
ceste, gdje je spavao cielu noć. Sutra dan osjeti 
bodac, a pet dana kasnije spustiše ga u grob, 
u tud'em mjestu, dateko od rodbine. 
Kumičić: Prip. | 145 10 


Mjesec dana za tim osvanu njegov jedinac 
Mato u Predgradi, gdje nije našao ni otca ni 
majke. Odpustilo ga iz vojničke službe. Onako 
osamljen, bio je tužan nekoliko dana, nu šior 
Anselmo utješio ga do mala. Mato je sada 
ciele dane pio. Ljudi su govorili: ,Još malo, 
pa će mu Anselmo zatvoriti vrata svoje krčme 
u brk.“ 

Tonka je ginula i venula od tuge, jer joj 
bješe otac strogo zabranio, da se s Matom 
razgovara. U to vrieme mnogo se je prosaca 
najavilo, nu ona ni da čuje. Susjede bijahu 
uvjerene, da je Mato občarao djevojku. 

Jednog dana šivala je Tonka pred kućom 
i sumorno zurila u more, koje se je iskrilo 
u rujnom sievanju. Bijaše blago podvečerje. 
Tonkino je lice bilo bliedo, oči vlažne od suza. 
S mora se čuo cik galeba. Djevojka se na- 
jednom trže i upilji oči u momka, koji se 
bješe iznenada pomolio iza ugla njezine kuće. 

— Ti si, Mato! viknu prigušeno, probliedi 
naglo, pa porumeni po licu i vratu. 

— Što se bojiš? upita Mato i slegnu ra- 
menima. 

— Ah, Mato, nisam ti si nadala! uzdahnu 
djevojka, pogleda ga tužno i spusti glavu 
nad prsa. 

— Vidio sam ti otca, kad je išao k moru, 
pa sam došao, da se na samu s tobom po- 
razgovorim. Što veli tvoj otac ?........ 

— Moj otac ?..... izlanu Tonka, a oči joj 
se orose. 

— I opet suze! Što plačeš? 

— Još me pitaš ? Mogu li biti vesela *..... 

— Ti si diete! 

— Mato, za što me nisi slušao ? Ti si...... 

— Što sam ja? | 

— Tisi gori..... da, odkad si došao iz 
Pulja, uviek si kod onoga Anselma. Sram me 
je pred svietom. 

— Tonko, ne luduj! Neka nam dopusti tvoj 
otac, da se vjenčamo, pa proklet bio, ako još 
jednom zadjem u kuću onoga lopova, koji me 
je oderao do kože! izusti Mato ljutito i sjede 
uz djevojku. | 

— Moj otac kaže, da bi me volio mrtvu 
u oči ljubiti, nego li da budem...... Ne, on 


Matovo se lice zažari. 
-— Tonko, ti si moja! iztisnu kroz zube. 


Djevojka zadrhta i nasloni mu glavu na rame. 
Umukoše. Hlad već bješe prikrio tihu obalu, 
suton već se spustio na more, navraskano 
valići pred uvalami. Mato i Tonka dugo se 
gledahu, pa im se lica zarumeniše, ustnice 
sastaviše. — —- -- | 

Dva dana za tim nabijao je stari Marko 
bačvu na tratini pred kućom. Zamišljen, pog- 
nute glave, punio je lulicu drhtavom rukom. 

Zadnji traci sunca posuli su zlatom kroz 
grane kestena starčevu modru košulju, siedu 
glavu, i travu po tratini. Kad zapali lulicu, 
začu iza sebe glas: 

— Marko, Bog daj zdravlje! 

— Bog daj! odzdravi Marko, opaziv Mata. 
 — Marko, vi ste uvick pri poslu. 

— A da što ću? kimnu starac i odbije 
srkalj dima. 

— Marko, znat ćete za stalno, što me je 
amo dovelo. Kume Marko, dajte mi ruku! 
Nećete požaliti, ako mi Tonku...... 

— Sinko, nikad, nikad. Ja vam želim i 
pamet i sreću, ali vjerujte mi, nikad nećete 
vi s mojom Tonkom pred oltar, odricaše starac 
tužno. | 
Mato se usupnuo. 

vćć:Co— Dakle, Marko? .... 

— Nikad! kimnu starac. 

Mato stisnu piesti, plamenica mu oblije lice, 

Zažagriv očima, iztisnu Na 

— S Bogom! 

— Bog vas svuda pratio! zaželi mu starac, 
pa udari batom po obruču bačve. 

Mato ga biesno pogleda, naglo se okrenu, 
pa pobiti niz brieg u Predgradu, u Anselmovu 
krčmu, gdje je ostao do pol noći. Lakomo je 
pio te noći, udarao šakama po stolu, škripao 
zubima i grozio se nekomu, dižući piesti u 
vis. U zoru nadjoše ga ljudi iza Anselmove 
kuće, gdje je spavao kano zaklan. 

Bijaše krasan proljetni dan, pa je mnogo 

svieta došlo na sajam u Predgradu. Na tra- 
tini pred gradićem, u hladu velikih lipa, ve- 
selo je vrvio sviet, što se je tu sgrnuo iz 
bližnjih gradića i sela. Popodne uhvatiše se 
momci i djevojke u kolo, pa udri, tko će bolje 
da uznoji svoje zlato. Gore djevojačka lica, 
a mornarska se čela znoje, živo se iskre oči, 
svud vika i cika, pjevanje i veselo ijukanje. 
S mora duva blago povjetarce, a lipe ugodno 
šume nad vrevom. Svi su ljudi odjeveni na 
blagdanjsku. Djeca se protiskuju svuda, da 
se nagledaju) čudnih stvari, što: su ih trgov- 
čići razgrnuli pred sobom na daskah. Medju 
onimi glavami, medju onim šarenilom rubaca 
i kapa pod lipami, zasjale bi sad ovdje, sad 
ondje bajunete dvojice žandara. Kud prolaze 
žandari, sviet se ugiblje. 

I šior Anselmo točio je vino na sajmu, pri- 
slonivši svoju bačvu uz deblo najveće lipe. 
Anselmo je zasukao rukave, znoj mu izbija 
po čelu i crvenom, tustom licu, a oko njega 
zvekeću čaše i vrčevi, neki momci pjevaju, 
drugi se žestoko prepiru, zaglušna buka. An- 
selmo se ljuti, toči, prima novac i broji ga 
na dlanu rutave ruke. Kod njega pije i Mato. 
Već ga noge slabo nose, a lice mu se osulo 
tmastim rumenilom, kosa mu je izpremješana, 
oči mutne i krvave, grlo hrapavo. Mornarsku 
je kapu potisnuo nad zatiliak, crni svileni 

ovratnik razvezao, prsa razgalio. Krasan mo- 
mak, stasit, zdrav i mlad! Bit će mu dva- 
deset i dvie godine. Neki ga dobri ljudi gle- 
daju onako pijana, pa sažalno klimaju. Matove 
su ustnice žute od izgrizkane smotke, koju 
drži neprestano u zubima, koju svaki čas na- 
paljuje, ljuljajući se na noguh. Kad bi se 
Mato tvrdo napio, nije znao ni što radi, ni 
što govori. Naprasit je tada, izgubi pamet, 
krv mu uzavrije, pa kako je svadljive ćudi, 
skočio bi, kažu, i na samoga vraga. 

Mato začu sviranje mieba, dignu vrš u vis, 
udari nogom o zemlju, pa počne pjevati i 
plesati pred Aselmom, koji mu reče, jarostno 
gurnuvši ga od sebe: —— 

— Ne budali ovdje! Idi onamo, gdje plešu, 
gdje ti je Tonka. 

— Hej, šior Anselmo, po malo! viknu Mato 
ljutito i pograbi Anselma za prsa. | 

Ljudi ih razstaviše. Mato biesan, stišćući 
piesti, podje pod drugu lipu, gdje se plesalo, 
i odmah opazi Tonku, koja se je u taj par 
vrtjela s. nekim mladim mornarom. U Pred- 
gradi se govorilo, da će se taj mornar do 
mala oženiti liepom Tonkom. 

Matove oči zaplamsaju, ustne mu se grče- 
vito stisnu, lice mu se ožari, pa se zaleti 
proti onom mornaru i odrinu ga od Tonke. 
Mornar plane i pograbi ga za vrat, a ljudi 
se usupnu, djevojke se razlete. Mato se počne 
natezati s onim mornarom, koji ga do mala 

150 


obatali. Mato se još većma razpali, sakupi 


svu snagu, ustane se i nasrne na mornara. 
.U to pritrči jedan žandar, uhvati Mata za 
rame i hoće da ga odtrgne od mornara. Mato 
udari žandara šakom u prsa, a žandar malko 
zatetura, podigne pušku, da udari Mata po 
glavi, nu momak se obrani laktom, uhvati 
ciev i iztrgne pušku iz žandarevih ruku, pa 
ju okrene i ubode žandara u stegno. U taj 
par priskoči drugi žandar, vidi što je, pa na- 
vali na Mata i probode mu prsa. Ljudi vrisnu 
od užasa, Mato ruknu, zanjiše se i sruši se 
na pogaženu travu. Koji hip zatim izpusti 
dušu, upiljiv ukočene oči u Tonku, koja bješe 
pala na koljena uz njegov bok. Htio je nešto 


reći, nu krv mu bijaše navalila na usta. —- 


Starci govorahu, da je vino ubilo momka. 

Neke dobre žene podigoše Tonku i odve- 
doše ju kući. Djevojka nije ni rieči izustila 
putem, nego je niemo i ukočeno gledala 
preda se. — — — 

Negdje oko Božića sakupila se rpa djece 
na carskoj cesti pred Predgradom. Snieg je 
pršio, studena je bura duvala i raznosila krš- 
nom obalom zvuk zvonova. Ona djeca gledahu 
na brieg, gdje je bila Tonkina kuća. Opazivši 
nekoliko ljudi i nešto bielo, što su nosili če- 
tiri čovjeka po strmenitoj putini niže one tužne 
kuće, povikaše djeca: ,Nose ju, nose ju!“ 

Nosili su Tonku na groblje, kamo su donieli 
i njezinog otca godinu dana kasnije. Markova 

se kuća izkopala. vuci ucccsnji Ne ima hreva, 
a ljudi se prekriže, kad prolaze mimo golih 
i pustih zidova. — — — 

Šior Anselmo, deset godina kasnije, postao 
je načelnikom u Predgradi, gdje je bio naj- 
bogatiji čovjek. I on je umro, a na groblju 
u Predgradi bieli se samo jedan mramorni 
spomenik medju drvenimi križevi. Na tomu 
se spomeniku čita, da je Anselmo Margoni 
de Predgrada radi velikih nekih zasluga bio 
odlikovan zlatnim križićem i plemstvom, te 
da su za njim plakali svi siromasi, kojim da 
je on bio dobrotvor, pravi otac. 


Konac. 

POBIELJENI GROBOVI. 

DJELA ISTOGA PISCA 


ROMANI I PRIPOVIESTI: 


SLUČAJ. 


OLGA I LINA. 

JELKIN BOSILJAK, /rab pa Projentnett € 6 
PRIMORCI. jA. 
ZAČUDJENI SVATOVI. 

GOSPODJA SABINA. 

SIROTA. 

PoD PUŠKOM. 

PREKO MORA. 


: TRI MUČENICE: (SAVEZNICE, NEOBIČNI LJUDI, UBILO GA VINO.) 


TEODORA. 

OTROVANA SRCA. 

MLADOST LUDOST. 

UROTA ZRINSKO-FRANKOPANSKA. 


DRAME: 
SESTRE. 
OBITELJSKA TAJNA. 





Bez dopuštenja spisateljeva ne smije se ova knjiga ni pretiskavati ns prevoditi. 


